text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2014年10月24日 星期五
三年前觀塘行人隧道的艾未未塗鴉,和今天獅子山上那不朽名句
禮拜四朝早一班登山狂熱份子,為我哋大家在獅子山上留下那不朽香江名句,跟住警察加消防迅速聯手,派出部隊封鎖山頭再勞師動眾直昇機都出動埋,唔夠廿四小時美景不再,堪稱香港九七之後其中一次組織最快,規模最大,效率最高之政府跨部門行動.見到,令我諗起三年前嘅觀塘行人隧道.
鄰近band房同藝術工作坊集中地,街頭常見塗鴉是平常事,三年前之特別,是因艾未未被捕,令街頭出現大量「誰害怕艾未未?」塗鴉,觀塘行人隧道就見到幾個.朝早見到仲諗會留到幾耐,夜晚經過已經全部唔見.不過好有趣,獲此厚待之塗鴉只有此項,其他佈滿大半條街同隧道嘅大小塗鴉,你今日見到同當年所見冇乜分別,唯獨有幾個位係與別不同地份外清潔.
上面講咗乜嘢,自己參透吓啦.
訂閱: 張貼留言 (Atom)


c: text/html

text:
15 JULY 2014(TUE)
放暑假啦...放暑假啦,依今日放暑假嘅第一日,就收到一份神秘禮物,謝謝Friso一直都咁愛錫小小豬呀~
依個傻豬仔一見到都不知幾開心,拖住個行李箱通屋走,仲問我幾時去旅行添呀~
哈哈哈...我都好想去旅行,不過今年我同大肥豬都冇計劃出去旅行,剛剛我地又去左澳門嚟左個小旅行,所以依個暑假都應該都係留係香港啦!
行李箱暫時都冇用武之地,依家就先放晒小小豬啲寶貝玩具係入面先,不過希望好快就可以用到啦!
開始放暑假,最開心嘅就一定係唔洗再日日來回咁行四次小小豬返學校嗰一條張樓梯,因為嗰條長長嘅樓梯或者係斜路,都真係行到我CC吓呀!
亦都因為暑假開始,依個百厭嘅小小豬就會全天候二十四小時都跟住我.平日小小豬返學之後,我都有三個鐘自由時間,可以去行吓街或者返小豬媽屋企打吓BLOG,依家真係只有小小豬夜晚瞓左先有自己時間做私人嘢(打BLOG)啦!
不過,每日都可以有小小豬陪住,都係一樣唔同嘅樂趣,當然係指佢乖嘅時候,佢一發傻又令我頭都痛呀!
講起暑假,我地都有同小小豬報左啲暑期班,不過就只限屋企附近嘅社區中心,同埋所報嘅都係啲EQ班,MQ
班同埋親子遊戲班.另外,仲有一個康文署嘅足球班.
小豬爸亦都曾經問過我,仲乜唔報啲學習班,話我應該俾啲英文班...國語班,等小小豬學多啲學術性,如果唔係就會好輸蝕呀!
我同大肥豬都覺得學術性嘅課程係可以好易追得返,始終小小豬都係一個幾聰明嘅小朋友(幾個老師都係咁講呀),所以我地都覺得學術性我地唔太擔心.
反而,我地想係現階段都係集中培養好小小豬嘅品德,情緒..依啲內心問題,因為我地都認為依啲係由細個開始培養,都係我成日講嗰一句:品行好就自然引伸到內心都會係正面,所以只要開個靚頭,之後就好易教!
我地依家嘅心態就係,那怕輸在起跑線,只要KEEP住每一天都有進步,相信最後都一定會去到我地想到嘅終點.

robotstxt: allowed

filter: keep


text:
曼谷全新Shopping Mall 必買系列King Power Rangnam
講真,曼谷都去過好多次,啲shopping mall真係行到邊到有垃圾筒,邊到有洗手間,邊到可以去攞旅客優惠卡都一清二楚,所以今次就去呢個全新開幕嘅商場:King Power Rangnam(王權免稅購物中心),睇吓多唔多嘢買先!
King Power呢個名相信大家都唔陌生,因為每次出入泰國各大機場,特別係喺曼谷轉機或等上飛機,都可以去呢間免稅店shopping買嘢同試食,而好多時我就係為咗買手信同買芒果糯米飯,搞到要跑去閘口趕上飛機,我A姐真係咩形象都無晒!所以呢間全新開幕位於市中心,主打Life Style嘅King Power Rangnam(王權免稅購物中心)就夠晒方便,只要坐BTS到Victory Monument站,喺2號出口行3-5分鐘就到喇.除咗有世界級名牌,仲有好多泰國本地品牌,同埋地道小食及餐廳.我哋就先去shopping,再去醫肚啦(詳情請睇:King Power Rangnam必食系列)!
King Power Rangnam(王權免稅購物中心)分為3層,圓形設計,好似太空館呀.當然唔少得嘅係姊妹大媽們都一樣咁鍾意嘅包包:Prada,Burberry,Ferragamo,Bottega Veneta等17個世界級名牌.
同男仕們最鍾意嘅運動系列啦:如Nike,Adidas,Under Armor等.最重要係價錢相宜又有限定商品,真係唔小心又買多咗喇.
姊妹們,如果途中買得太多,行街唔方便嘅,記住好好善用1樓lounge嘅locker呀.
而我A姐就有以下推介:
LE LABO
喺香港都有分店嘅New York手工香水品牌LE LABO,賣點在於香水現場新鮮製作,連一向有強烈鼻敏感嘅A姐,都對呢個品牌情有獨鍾!12款中性香水中,我就最鍾意Patchouli 24(廣藿香24),呢個香水運用咗24種唔同嘅成份而成,初初聞上去有皮革嘅氣味,突顯個人嘅魅力;之後就係清新嘅香草味,同之前嘅剛烈感覺形成對比,男女都啱用. 當然唔少得嘅係LE LABO為King Power Rangnam(王權免稅購物中心)特製獨有嘅味道,送禮自用都啱晒.
Atelier Cologne
另一個送禮嘅推介就係法國香水品牌Atelier Cologne,味道簡單清新,唔玩花巧,好似我咁高貴大方就啱晒,而最大賣點係可以即場定製皮套名字,做一份獨一無二嘅禮物俾佢,女仔收到一定好開心,今個情人節就啱晒啦.
Bath & Bloom
泰國自家品牌嘅Bath & Bloom,賣點在於味道較真實,因為我好怕出面好多牌子花嘅味道好假而果嘅味道就太甜膩.Bath & Bloom主要分為4大香味系列:茉莉,檸檬草薄荷,芒果柑橘及特級椰油,而各香味嘅產品有Body Wash,Lotion,香氛油,香水等,而喺King Power Rangnam(王權免稅購物中心)分店種類夠晒齊全.試用完,我就最鍾意茉莉系列,淡淡嘅花香,真係同我好match呀!
Maybelline
用開嘅人一定知好用,唔用開嘅人都知佢嘅捷毛液出名,呢度3支等於香港2支嘅價錢,即係買二送一啦.(M佬唔知喺邊度買咗支花過嚟,我仲滿心歡喜以為有隻介指喺入邊添)
除咗以上嘅品牌推介,喺3樓仲有泰國手信同特產嘅專區,唔少得有媽媽級最愛嘅泰國青草藥膏,係泰國當地人嘅屋企必備三寶之一:各部位疼痛,暈車暈船,蚊盯蟲咬都啱用.
又點少得小朋友嘅禮物呢,呢啲公仔同小擺設,真係好cute呀.
而認住呢個標記嘅商品,因為收益將會捐俾慈善機構,買到心頭好都變得好有意義.
買晒俾屋企人同朋友喇,差啲唔記得,仲要買返啲手信零食俾公司班同事呢!呢個米餅同曲奇有多種口味,當然試到啱先買啦!
最後,提提你,呢度嘅商品標簽分為藍色同白色,藍色嘅可以即時領取貨品,返到酒店慢慢執落行李匧,而白色嘅就先喺King Power Rangnam(王權免稅購物中心)俾晒錢,去到機埸過晒關,搵返King Power櫃台出示取貨單,護照同Boarding Pass,咁就可以輕輕鬆鬆攞貨,咁就唔怕行李匧無位超重啦.(領取詳情)
相關文章:旅行拍拖食買玩 3日2夜曼谷之旅
King Power Rangnam(王權免稅購物中心)
地址:8 King Power, Rangnam Road, Phaya Thai, Ratchatheri, Bangkok 10400
(坐BTS到Victory Monument站,2號出口行3-5分鐘)
營業時間:10:00 – 21:30
網址:www.kingpower.com
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMdiary
Pinterest:AandMDiary
Openrice:A姐M佬
報料或合作:keepintouch@aandmdiary.com
特別嗚謝:Why Not Asia,King Power Rangnam


text:
銚子 必去景點及屏風海灘附近酒店推介
屏風海灘附近酒店預訂
神秘優惠價幫你慳更多
即時揭開神秘優惠價,慳得更多
銚子必去推介 - 屏風海灘
想去 銚子 自由行?等 Hotels.com 帶你玩盡 銚子屏風海灘 啦!留意我地文章,話你知去銚子 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋銚子屏風海灘 附近有咩酒店,等你更加容易計劃行程,慳返酒店來回景點嘅時間.
銚子屏風海灘 自由行
去得銚子屏風海灘 自由行最緊要一定係揀啱日子去.一啲熱門景點例如,銚子 嘅 屏風海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
銚子屏風海灘 交通
想去屏風海灘 暢順無阻濟,最好就係出發前,睇清楚銚子屏風海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
銚子屏風海灘 必食必買攻略
銚子屏風海灘一直都係旅遊熱門地點,去到銚子屏風海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
呢個牛柳粒晚市起碼都要七八十蚊,但午市套餐紙有得揀架!!
份量好多,完全唔信佢係套餐內其中一個小菜.
今次就係想推介吓鴻星呢個咁抵既商務四人套餐. 睇落四人要$488加埋一咪都要百幾一個人好似有啲貴. 不過話你知,佢份量係絕夠五個成年人夠食,或者六個細食既女仕.
今日老火靚湯係翅群湯. 材料十分足,夾起一梳梳翅群,仲有好多雞腳. 啖湯真係甜到不得了,又夠火喉,而且我地五人每人都可以有兩大碗!!! 其實每日都有唔同既老火湯,幾次都一樣咁好飲. 最記得有個粉葛鯪魚湯,真係極之鮮甜,好濃郁,夠火喉,真係好好飲!!
燒味可以揀拼盤或者炸子雞半隻. 上次食過雞都好食,但拼盤開心啲,有多幾款野食. 燒肉仲暖而且塊皮好脆架!!! 叉燒夠蜜味又夠腍. 雞都唔錯,肉幾嫩亦有雞味!
小菜可以揀兩款,牛柳粒夠哂份量又腍又好食!! 有女仕當然都想食個菜啦! 呢個啫啫唐生菜好香蝦醬味,不過又唔會過咸,生菜仲爽脆,大家都好喜歡呢個,所以基本上每次都會點.
其實仲有三款點心,不過大家太肚餓,我未影都已經開始夾黎食,叫都叫唔住!! 三款點心有蝦餃,燒賣同鴻星名物之一石頭魚餃. 三個點心都好食,雖然五個人要分每籠四粒好似唔夠,但其實有好幾個已經投降,食唔到,咁就幾個有食力既清埋佢.
最後仲有個蛋白瑤柱炒飯,有幾個都只係可以食到一啖仔. 個炒飯一啲都唔媽夫,炒得又香又乾身,材料都好足. 上次食仲要包走食唔哂. 所以呢個超值又好食既套餐一定要推介俾大家.
地址: 旺角太子道西193號新世紀廣場6樓601號舖
電話: 2628 0890


text:
東涌做愛的故事
唔知好彩定唔好彩,2004年時,我一家人入住咗東涌逸東邨.我覺得好彩嘅係,總算有間公屋住,唔好彩嘅係,其實東涌嘅規劃真係好仆街,搞到拍拖都會比較容易出事.
東涌,規劃上同其他新市鎮如天水圍及將軍澳等分別不大,但我個人認為東涌比香港其他所有地區都要悲情.而逸東邨係東涌最大嘅屋邨,當年政府求都無人肯入去住,結果房署要用「人均面積較大」作招徠,成功氹到一班想住得舒適嘅人,包括我老豆,搬嚟呢個萬劫不復之地.
我話東涌唔好,最主要係指對窮L而言.喺天水圍做窮L,尚且可以搭幾蚊車去元朗玩(that’s why 元朗咁Q多人,因為要entertain埋天水圍人,仲有強國遊客等),將軍澳就更方便,去觀塘果啲都近.但住東涌,要跨區就閒閒哋廿幾三十蚊車費(單程),根本就係焗你原區消費.
我同條女都係住逸東,原區讀書,屋企環境都唔係好,零用錢就唔好提.我哋拍拖,多數喺番東涌,但最慘係東涌根本無嘢好搞!同將軍澳,天水圍一樣,東涌係無街的.東涌有的,只是大型懶高檔商場同領展商場.領展商場無咩好行,而東薈城就更加唔係比香港人行.想睇戲,點知唯一嘅戲院都摺埋(當初我仲信周浩鼎真係會幫我哋爭取保留戲院).
而最大問題,喺東涌,係想搞嘢都唔得!游蕙禎講嘅「年青人無地方扑嘢」,我深同感受.我同女朋友屋企都有人無返工,因為地區偏遠,東涌好多人搵唔到原區工,就索性唔做嘢.而我哋屋企人因為嫌遠嫌貴,亦係絕少跨區去街的,所以我哋屋企長期有人.至於去開房,首先係貴,另外就係遠.東涌方圓十里都係無房可爆的!搭車去旺角,粒幾鐘車,去到都軟晒,港島區好似近少少,但搭港鐵去到香港站,都要行成十分鐘先去到中環站,仲要再轉車,去得嚟乜mood都無晒.
我同條女一齊咗兩年,拍拖生活一啲都唔豐富,嘢又無得搞,我覺得同東涌規劃絕對有關.我唔會怪東涌呢個地方,先天位置無得搞,遠就係遠,但係正苦規劃就絕對係失敗!政府只提供生存空間比東涌居民,但就無諗過東涌居民除咗生存,仲要生活.東涌人生存係無問題,但生活就要自己諗計.但政府明知呢度無其他區支援,點解唔規劃得好啲?搞到戲院都無間,真係純粹商業嘅問題,正苦一啲責任都無?東涌其實環境幾好,夠大,又山明水秀,規劃得好啲嘅話,絕對能成為自成一角,自給自足嘅社區,但就係規劃唔好,搞到東涌變成一個懨懨悶悶嘅死角,依家話再遠啲嘅梅窩有居屋賣,唔少人爭崩頭想買,我就會以過來人身份,勸佢哋唔好高估自己嘅適應力同唔好錯誤期望每個社區都會慢慢變得完善.有啲地方真係會越來越唔完善的.
香港醬聞獨家刊登,轉載請附連結


text:
文:方以文
近期無綫裁員,加上等員工完約自動流失,瘦身行動浪接浪,好多唔鍾意大台嘅人大拍手掌.當中有人話可以藉住今次機會,喺巿場上自由身技術人士增加之時,加上無綫為咗滿足牌照播放標準,而需要外判部分節目製作嘅情況之下,推動香港電視界走向製播分途.
製播分途不能改善行業工作情況
點解有人咁吹捧製播分途?我估好大原因都係因為無綫.無綫嘅製播同源模式已久,令到無綫嘅製作能力同節目時數可以獨佔鰲頭,成為亞洲嘅電視製作龍頭之一.不過呢個模式令到工作時數勁高,台前幕後日復日無間開工,為人詬病.有人希望製播分途可以令到情況改善,但我估香港各個電視台冇計劃畀多啲時間製作單位嘅情況之下,製播分途只會令到project與project中間可以有時間唞唞,拍緊嘅時候一樣係趕頭趕命.
製播同源與節目質素下降無關
另一個好多人覺得製播分途可以解決嘅問題,就係電視節目缺乏創意原地踏步.缺乏創意唔係製播同源必然會引致嘅問題,只要有競爭,就唔會發展到今時今日咁.亞視喺生命最後階段缺乏自家製作不斷重播令到無綫冇外在對手,而無綫內部以梁家樹同埋曾勵珍為首嘅兩大劇集製作陣營,喺梁家樹退休同埋杜之克出現之後缺少咗競爭,令到無綫內部良性競爭動力驟減.內外推動進步嘅因素都冇咗,令到進步變得勁慢甚至水準倒退.所以有部分人認為製播分途係個好機會,電視台內部唔創新唔進步,就寄望承辦團體可以有啲新嘢畀到觀眾,令到一潭死水有返啲活力.
把關人士仍可阻礙創新節目誕生
呢個良好願望我都好想佢發生,但事實上就算真係走到製播分途,有創意有進步嘅電視節目都未必會出現喺電視機度.最重要係把關問題,無綫唔敢搏,只想保住固有收視,所以唔敢輕舉妄動.到佢真係要外判節目出去時,無論收到嘅建議係幾咁創新,承創團體係幾有實力經驗都好,都好難令到抱住穩陣為首要條件嘅無綫接受呢啲提議.情況就好似一樣有外判電視製作嘅港台電視同埋ViuTV咁,台有台嘅風格品味,外判商只有兩條路揀:堅持自己創作而好大機會唔入圍,或者遷就電視台品味而設計節目.所以無綫一日唔受到衝擊而求變,他朝製播分途,都唔會令到無綫有咩翻天覆地嘅變更.
ViuTV的《全民造星》是近期的話題節目(圖片來源:星島)
只怕劣幣驅逐良幣
另外,就係投放資金少嘅問題.有人相信製播分途係好事,係因為相信有競爭就會有好嘢睇.但呢個世界有樣乞人憎嘅狀況叫做「劣幣驅逐良幣」,喺電視台外判嘅時候,如果電視台以價低者得為標準,電視節目質素絕大機會愈來愈差.呢個唔係我斷估嘅,新台喺外判電視劇集時,近乎次次都聽到資金不足嘅問題.好彩的話,仲有啲蔗渣價錢燒鵝味道嘅節目睇.如果唔係,你畀碗仔翅嘅價錢想廚師煮真魚翅?真係妙想天開.
講到尾,行唔行製播分途模式唔係關鍵.電視台唔打算做好嘢嘅話,點變都冇用.
責編:李玥展


text:
今日堅係太多新聞,只不過 港珠澳大橋 管理局,竟然話果啲防波堤嘅消波塊散晒,係特登,要力度均勻分布,呢啲專家一睇就知係天方夜譚嘅嘢,班友咁都講得出,仲離譜過港鐵話高鐵出軌係偏離路軌嘅講法,呢件事係一定要講出嚟.
港珠澳大橋 根本就係唔用得
香港人唔係無興建海底隧道嘅經驗,香港嘅海底隧道已經有成三條,其實香港好多人都知果啲防波堤,消波塊,石屎躉嘅用途,唔好當香港人傻至得,所以 港珠澳大橋 管理局係當人係白痴,如果香港啲親共傳媒,以及部分有專業資格嘅親共政客,可以亂講廿四,照官方版本去講,呢個係明顯嘅專業失德,呢啲記者以及工程師,全部都可以送去人工島做埋消波塊嘅一部分,無人會相信故意咁樣平均分佈石屎躉,如果係咁做,唔該提供專業嘅數據去證明咁樣做係為咗安全,或者更安全,但好多資深工程師都唔信 港珠澳大橋 管理局呢啲垃圾說話,我堅留名想睇,究竟 港珠澳大橋 管理局呢班友,可以提供到乜嘢資料,去令公眾相信依家成單嘢嘅安全係無問題嘅.
其實依家 港珠澳大橋 嘅下場只得一個,就係唔通得車,有必要果陣,就要封閉海底隧道,以及拆毀橋樑以保安全,唔會有其他方法,而呢個工程最後結果,亦係永久放棄,因為連石屎躉都可以出問題,咁質量上出問題嘅地方,就唔會只係得一個,至少香港出口嘅填海填到漂浮呢個問題,都係一個安全隱患,有兩個重大安全隱患嘅情況下,其他 港珠澳大橋 工程部分唔會有問題,成件事根本係唔合理,香港人結果係俾咗高昂嘅工程費,但最後係唔知去咗乜嘢人個袋度,當年強力支持 港珠澳大橋 同埋高鐵工程果班藍屍,佢自己敢唔敢用 港珠澳大橋 以及高鐵,唔好俾人見到呢班人渣喺港澳碼頭同大家一樣迫飛翼船,或者喺機場坐飛機去中國,或者自己揸車去中國.呢班仆街講得出,就要敢用呢啲危險工程嘅產品出入香港,否則呢班友嘅公信力,隨時仲衰過果啲無名無姓嘅五毛.
我依家睇 港珠澳大橋 同高鐵呢兩單嘢,最後係會點收科,但我初步睇,呢兩單嘢根本唔會有收到科嘅可能性,隨時係香港政府崩潰嘅開始.


text:
係,唔關我事,一個姊妹嫁唔出無人要,除非我願意犧牲自己,否則,的確係唔關我事.之但係,一個人要減肥節食唔食野,的確唔關身邊D人事,但有人想食而食唔飽要捱餓,就係一個社會問題.當教會入面,有成千上萬姊妹性嫁唔出,咁樣就會演變成一個社會問題,亦同時係教會責任.大家唔善忘,再對上篇文做左少少統計,以全港48萬基督徒計,男女比例六四開,呢個數字已經相當保守,去到6.5:3.5或者7:3都有機,扣除已婚人士,25-45歳男性人數係二萬五人左右,而女性人數近四萬(38,016),係一軛論下,最少有萬三位姊妹最後係無著落,呢個已經係最保守嘅數字.
喺咁強調家庭價值嘅教會,咩「一生一世,一男一女,一夫一妻」,變左做「一生一世,一個人過,一殼眼淚」,呢個真係莫大嘅諷刺.
而更重要係,當一個女人感情無著落嘅情況下,會寄情事業,佢地會比男人更拼搏,更快上到位,做事更不擇手段,一之記之曰mean.你可以話我一升篙打一船人,但讀者不妨只問下你身邊任何一個有一定工作經驗嘅人,佢可以分享到一打或以上,關於身邊呢班mean女人嘅事蹟.
佢地三十到尾四十出歲,事業有成,過去無乜拍過拖,甚至完全無拍過拖,但對戀愛對象有極高要求,所以長時間無男人敢埋身.佢地係辦工室有極高戰鬥力,亦完全唔會控制自己情緒,話爆就爆.
我遇過一個最極端嘅例子係,有位女高層,佢自己搬左出黎一個人住,工作忙到唔記得交水費比人截咗水,佢加班留到公司無人嘅時候,去更衣室沖埋涼,係水機裝兩枝水返屋企飲,如是者咁樣過咗幾個星期,直到比人投訴.
呢班mean中女固然會憎晒世界上有陽具嘅生物,認為世界上所有好男人死光晒,所有男人都係有眼無珠唔識貨.你亦唔覺得你係女人佢會對你好D,係佢身上會發揮強大嘅Queen bee syndrome,遇神殺神,佛阻殺佛.
而更加恐怖係,佢有咁好彩第日結到婚,或者係有男人咁唔好彩娶咗佢,呢D性格一旦形成後係好難改變,佢仍然會係一個mean老婆,mean媽,禍延下一代.
我相信,一定有女讀者,係符合呢堆條件:三十到尾四十出歲,已經擠身中高層,過去無乜戀愛經驗,或者已經好耐無拍拖,但同是間覺得自己都正正常常丫.我又不妨再引一次史兄本鉅著《婚姻這種邪教》入面嘅講法:妳夠唔夠膽問下妳下屬,佢阿姐,即係妳,份人mean唔mean.(如果答案都係否定的話,麻煩留個聯絡方法.)
咁好喇,咁呢班人,除咗寄情工作,仲係會寄情信仰生活,以佢地嘅辦事能力,空閑時間同專注程度,好容易就可以擠身執事等高位,或者索性走左去讀神學做傳道人,係一個陰盛陽衰嘅教會,再比班mean女人管理,會發生咩事呢,我唔係幾想去諗,所以我先至話,呢一個係社會同教會問題.


text:
筆者係高達動畫迷,絕大部份嘅高達動畫我都有睇過(除左某幾部真係提唔起興趣去睇).講好睇嘅其實好多都唔差,但如果要講最觸動到我感覺,令我最感受到人性嘅,鐵血的孤兒一定係代表作.佢唔似UC系列講果種改變世界同人類進化嘅方式,亦唔似08小隊描寫寫實戰爭為主,鐵血的孤兒當中人與人嘅關係我覺得比起打鬥更加好睇.仲有佢地為生存而不惜一切嘅決心,一路上面對同經歷人性種種險惡都帶比我係高達動畫當中小有嘅真實感.
大部份高達動畫當中,主角機師就有如被選中嘅細路一樣誤打誤撞就坐左上當代最強嘅機動戰士入面,然後係戰鬥嘅過程當中發現佢地好有天份,因為佢地就係最頂尖嘅新人類.而鐵血的孤兒當中嘅三日月係因為裝左名為阿賴耶識系統嘅裝置(仲要係三個)先令到連字都唔識多個嘅佢可以坐上高達上面作戰.比起天生就係新人類,三日月同好多細路冒住會死嘅風險仲有劇痛係發育期嘅身體裝上依個裝置,為嘅只係確保自己係集團入面能夠作出貢獻,唔會比人當成冇利用價值嘅垃圾扔棄或者殺死.為左生存就必須冒上身命危險,聽落何等諷刺.但其實就算係我地現世嘅世界,甚至香港,每分每秒都發生更更諷刺嘅事,只係我地唔知,或者已經見怪不怪.
雖然歷代高達有好多都有細路做主角,但可能因為大多數都著重描寫佢地新人類嘅能力或者係更大嘅世界觀,反而要到鐵血的孤兒我先真正睇到戰爭對兒童嘅影響.一個十幾歲嘅阿哥加入武裝集團,為嘅就係搵錢比自己妹妹讀書;一個被稱為火星老鼠比人賣黎賣去嘅奴隸一直以黎都搵緊同樣被賣左去唔知邊到嘅細佬;仲有個為左一班一早視佢地為兄弟嘅戰友們而起義,再成立鐵華團嘅團長.一切一切你會覺得好似似曾相識,明明睇緊嘅係高達,但係入面你又睇到好多世界真實嘅一面:一班人係一個殘酷嘅世界入面努力生存,每個都有不為人知嘅過去,大家都願意為公義挑戰強權.鐵血的孤兒,我好耐都冇覺得高達作品改嘅名有咁高水準.
佢冇好華麗嘅戰鬥風格,冇好型嘅機設,連高達暫時都係得三部(叫做似高達仲要得三日月果一部),睇開00同SEED果類嘅你可能會好失望.好老實,我到而家到未清楚佢個世界觀,但佢比到一種感覺令我願意每個星期一坐係電腦面前做佢地半個鐘團員,投入果個世界同一班生活係戰亂時代嘅細路一齊面對未知嘅挑戰.好期待,好緊張,好耐冇睇高達會有依種感覺.
一個讚好,是對我的一點支持.
如果想分享給其他朋友的話,請標明出處並附上專頁網址.
http://women.fanpiece.com/moyinday/
相關


text:
kjfoodlife美國菜 的搜尋結果
文章
有晚想食既餐廳超多人,唯有轉移陣地,睇左幾間之後,去到呢間見到餐牌有呢隻燒雞好吸引就中左入去試. 全店都走緊工業風,有木製既台加上灰灰地既牆身,同埋有個大螢幕播緊唔同既歌或...
旺角既鬧市路邊有間小餐廳,入面怖滿左藍色燈光同唔少既啤酒,食緊果陣見到人流亦都唔少,坐到全餐廳都滿坐. 入面既裝飾都比較有格調,有個店名既螢光燈,上面既架仲放左好多啤酒,岩...
美國既出名芝士蛋糕店到港一段時間,到而家都仲係排哂長龍,要一試呢個蛋糕真係唔易,終於可以試一試呢個美式既甜品. 入到去就見到原來個餐廳真係超級大間,但真係枱枱都坐滿哂,成個...
同事之前話黃埔新開左間炸魚薯條店,放假就去試下佢,等左一陣先至開舖,熱辣辣係外面等真係瘋狂流汗. 店面真係唔係大間,入面都算係乾淨整潔,有個細位仔可以俾你企係度食,或者去外...
放假緊係要嘆番杯,最好緊係揀番間唔太遠,環境又唔錯,仲要有得食餐好既先再飲下野,咁先叫做享受假期. 成個感覺都好好,外面有得坐住傾計飲酒,雖然天氣熱熱地但兩三個人坐下都幾正...
放工就緊係想輕鬆下食餐好,去到觀塘潮食生蠔飲白酒,呢間店幾區都有分店專食海鮮,百幾蚊有龍蝦既海鮮冷盤真係抵. 門口放左大大個櫃黎裝酒既裝飾,呢度真係嘆海鮮嘆生蠔飲酒既好地方...
放幾日假緊係要食好啲,一於去擦餐勁既,今次去既呢間係正K11對面夠哂方便,岩哂放工直接衝過去食,夠近又夠方便. 門面既玻璃已經寫左佢地既招牌,都有好多唔同野食,同埋好多自家製既...
情人節又點會少得正餐呢,出哂名整平鐵牛扒既餐廳有新搞作,同世界冠軍朱古力大師既zChocolat玩crossover,朱古力同牛扒都係我至愛點可以錯過呢. 牆上面放左五顏六色既燈做設計,有牛...


text:
kjfoodlife觀塘 的搜尋結果
文章
中秋節緊係要食雞,呢間小店下晝成日都勁多打工仔外賣,用左香港既永明農場既鮮活雞,無激素加上香港製造. 都係店外面有幾張台仔,之後有個櫃台仔落單,完全係小店家庭式經營,有寫左...
一到午飯時間就人頭湧湧既烏冬店,一早去拎定位坐低慢慢嘆,店主去過香川県學藝,為左整到原汁原味,更加購入日本用具同材料. 店舖係同層搬過舖位,大家千祈唔好去錯,入面有幾張四人...
觀塘工廈一向都有唔少好野食,今次去呢間凍肉店成個凍櫃可以即揀扒再專人即時煎扒,另外仲有即煮餃子. 店面見到和牛專門店就可以行入去喇,會見到姐姐好勤力咁係度瘋狂包餃子,旁邊就...
樓上舖又有實力小店開左,門外有大大幅壁畫夠搶眼,用上左全開放式廚房感覺更親近,甚至可以一路傾下計更有親切感. 一上到去已經俾外面既呢幅壁畫吸引左,真係超色彩鮮艷又夠哂搶眼,...
老夫子係人都識,耐人尋味四字漫畫大家都睇過,今次更聯乘推出港式口味杯裝蛋糕,一盒六件都係$160懷舊一番. 一行埋去已經見到好大個大蕃薯個公仔超搶眼,仲有勁多唔同既蛋糕都好靚,...
成日去東廣場食飯都見到呢間小食坊坐滿人,原來呢個小食坊真係非一般小食坊,賣既係高質西班牙野食,唔怪得成日都咁多人. 外面已經見到好多唔同既酒放左係度,可以一路嘆西班牙菜一邊...
行過D2 Place都會見到間木系設計既賣日韓衫既舖頭,今次真係賣衫賣到開餐廳,將設計帶去係觀塘工廈度做起飲食業,沿用左日系木系設計打卡一流. 上到去發現原來就係之前食泰菜既隔離,...
觀塘工廈樓上舖港式串燒專門店,全部都即叫即燒熱辣辣,一點完店員就係入面密密燒,最好幾個人飲埋野慢慢食. 入面個環境都幾大幾舒服,同埋隔左廚房都一段距離而且抽風做得好好,唔會...
終於市區開左第一間既專門店,唔駛再去到機場先有專門店或者成日要撲popup喇,而家隨時都有雪糕食喇. 專門店係一田入面,佔位都幾大架,大大個雪櫃有成十幾款雪糕,當然唔少得佢地既招...
去完泰國都要再食泰國菜,今次去觀塘工廈食餐好既,呢間泰國小店真係次次去都迫滿人,食完就再諗下下次去旅行. 經過重重既木門入去就見到好光亮既餐廳,一入門口已經有好多小擺設,有...
班戟店真係愈開愈多,呢間觀塘小店除左原味,每日都有一至兩款不同口味可以揀,包括朱古力紫薯抹薈同竹炭芝麻. 總共有四款口味同原味,每日都會貼出黎有邊一至兩款特別口味可以食,上...
放工就緊係想輕鬆下食餐好,去到觀塘潮食生蠔飲白酒,呢間店幾區都有分店專食海鮮,百幾蚊有龍蝦既海鮮冷盤真係抵. 門口放左大大個櫃黎裝酒既裝飾,呢度真係嘆海鮮嘆生蠔飲酒既好地方...
觀塘愈開愈多高質既小店,當然要瓹竉瓹罅周圍搵食,近排餐廳推出左個紅酒啤酒任飲,仲有小食跟埋都好吸引,不過今次我地係俾個火焰燒豬手吸引黎既. 餐廳佔據左小商場一上電梯就見到既...
意大利籍廚師主理家庭式意大利菜,將真正意大利家庭既日常菜帶到香港,除左堂食仲可以外賣手工意粉自己煮.留意番只開一至六1130-1700,大家唔好摸門釘. 店外既招牌相緊係唔少得大廚個...
其實好耐之前上工廈覓食已經見到佢,不過見一大道木門常關就無入到去試,情人節搵搵下又見到menu唔差就揀左試下. 唔係好大間不過座位舒服,牆上面有貼上左果排既晚餐,牆上面有畫起左...
新年之前高高興興放假,咁開心緊係要應下景食番餐高興,夜晚去仲係超多人,位都坐滿哂,同之前既設計都無咩變. 一入去當然會見到呢個妹妹理髮廳,其實係類似bar枱一樣,可以坐係度食野...
之前情人節買左幾個批慶祝下,糯米糍網店做到上樓再賣埋批,買左情人節限定產品,一百蚊買哂一連三個一齊食. 入去就見到好多報導介紹,仲有好大個雪櫃放左糯米糍,原來而家仲有雪糕賣...
就到情人節,又要左諗右諗送咩好,有邊個女仔唔鍾意食甜品,仲要咁靚咁搶眼既甜品,呢個由法國黎既牌子一直都好出名,今次再推出呢個吸晴情人節泡芙. 除左情人節既泡芙之外,平時既產...
吱吱吱吱吱吱吱,成日行過都會見到佢地個易拉架,覺得都幾得意,於是就搵左日去探下呢堆咁可愛既小鼠. 搭電梯之後,望一望你既右手邊,跟住入去要再上一層樓,先可以去到呢間小鼠餐廳...
今次呢間真係隱世小店,行到勁入既工業大廈再要上樓,再入去呢個唔起眼既門口,原來係兩兄弟夾份開既餐廳. 地方夠闊落,可能實在太隱世真係無咩人,門口都放左個裝飾櫃,店主其實好有...


text:
小檬難掩興奮!
安排好檯之後就快手攞野食,
唔係節目開始又掛住玩冇得食!
小檬未開始已經繪影繪聲咁話比個妹知
一陣有啲咩黑媽媽嘅怪物龍跳出嚟,有啲咩凶猛老虎獅子唱歌,
有啲咩大隻公仔攬住我哋...
攪到個妹驚,話要瞓教(即係呢埋)
真係唔該晒!
好在真係出嚟嘅時間又冇咩事喎..
仲同啲公仔揮手添!
表演完之後就可以上台集郵
大會問有邊個小朋友想上台同功夫熊貓上台打功夫,
小檬初時半推半就,仲話唔好唔好,
不過比職員邀請上到台又好似另一個人咁
食完個早餐,兩個小朋友超級興奮
臨走check out又撞到又影一餐...
見仲有5分鐘就出嚟,等候期間先有乖乖望鏡相
酒店房送咗隻公仔,妹妹豬見到好開心拎埋去
一樣架
相信再唔走,影到天黑都繼續影!
跟住就萬里長征,其實只係行去斜對面嘅酒店,
冇諗過11月中都熱到咁,行左5分鐘唔夠已經熱爆~!
行過影張到此一行(由小檬做代表!)
到喇
收費$200兩個鐘任玩,
是日星期一差不多冇人.
所以啲遊戲設施都唔使排任玩.
有啲身高限制
寫清楚規定
呢個大型鋼架,我入咗都好難行得到.
捐吓捐吓sir返條長S滑樓落返嚟,哇快到呢!!!
我都忍唔住叫咗出嚟
小檬玩到唔捨得離開呢個鋼架
(我諗係因為佢唔係成日有得玩,喺香港我冇帶佢去呢啲playroom,
除咗唔使金錢嘅時候!!哈哈)
終於勸到佢玩吓其他~車車
不過佢好明顯冇咩揸車天份!成日撞壆
妹妹豬呢本來冇得玩架,因為只可以小朋友自己揸
不過有個姐姐好好,肯同佢一齊楂,就可以玩!
妹妹豬都玩咗好多次!
呢個遊戲我同檬爸都有份玩
有啲似迪迪妮嘅巴C光年嘅射擊.
我同爸爸就覺得幾好玩,
不過妹妹豬就唔太欣賞,可能都係驚!!
小檬都OK,冇問題
(出黎仲識同我講呢個遊戲同迪迪尼果個有咩唔同..好有見解)
玩到3點幾,都係時候食啲野.
canteen有啲特別食物,蛋糕pizza
不過仲有杯麵賣 =___=
order咗呢個比小檬
小檬第一次玩跳樓機.大膽咗喎..
之前見到都唔敢玩,不過果時仲係細.
攀石
以為佢會好叻嘅,平時喺公園就爬到好高
點知第一次比佢知道跌落嚟有條彈彈橡根彈吓彈吓之後,
爬到咁上下就自己放手腳,
享受彈吓彈吓嘅過程!真係比佢激C!
其他啲遊戲設施
波波池嘆卡通
最後影埋卡通人物就走!!
差不多要走喇..唔想太夜返到屋企.
於是安排搭五點幾船返香港!
房租大約$1550 包以下
「体验梦工场」毛绒玩具一只
兩位早餐 (諗住要買多一位,但唔知點解酒店送多一位!)
$300 餐饮购物券
送咗差不多800幾蚊野 weekday房租真係抵好多!!
兩日活動唔算好緊迫,
不過返嚟都已經累爆!!


text:
皮克圖 必去景點及卡里布和門羅島省立公園附近酒店推介
卡里布和門羅島省立公園附近酒店預訂
神秘優惠價幫你慳更多
即時揭開神秘優惠價,慳得更多
皮克圖必去推介 - 卡里布和門羅島省立公園
想去 皮克圖 自由行?等 Hotels.com 帶你玩盡 皮克圖卡里布和門羅島省立公園 啦!留意我地文章,話你知去皮克圖 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋皮克圖卡里布和門羅島省立公園 附近有咩酒店,等你更加容易計劃行程,慳返酒店來回景點嘅時間.
皮克圖卡里布和門羅島省立公園 自由行
去得皮克圖卡里布和門羅島省立公園 自由行最緊要一定係揀啱日子去.一啲熱門景點例如,皮克圖 嘅 卡里布和門羅島省立公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
皮克圖卡里布和門羅島省立公園 交通
想去卡里布和門羅島省立公園 暢順無阻濟,最好就係出發前,睇清楚皮克圖卡里布和門羅島省立公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
皮克圖卡里布和門羅島省立公園 必食必買攻略
皮克圖卡里布和門羅島省立公園一直都係旅遊熱門地點,去到皮克圖卡里布和門羅島省立公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
28 JUNE 2014(SAT)
依個週末可以話係超級興奮,因為十分榮幸地可以得到PR姐姐嘅邀請,三口子齊齊衝出香港,參加"變形金剛澳門之旅"呀~
對上一次去澳門就係新年期間,同小豬爸,小豬媽一齊去玩,當時亦都係小小豬第一次離開香港.不過,自從佢去過嗰一次澳門之旅後,小小豬都不知幾鐘意坐船....住酒店...豬肉乾,成日都問我幾時會再去澳門玩.所以當小小豬知道我地今日去澳門玩時,佢都不知幾咁開心,一早就要我地出門口去碼頭啦!
我都比較少搭金光飛航,印象中都係第二次搭,啲座位夠晒寬闊,最好就係全程航行途中都唔算"CHOK",舒舒服服咁就去到目的地啦~
第一時間當然就係跟大隊去酒店CHECK-IN啦!今次我地係入住假日酒店,正當我地等緊PR姐姐為我地準備房間時,我同小小豬就爭取時間,打算去搵夢工場公仔影相.不幸地,原來剛剛已經表現完畢,所以冇得排公仔,唯有去旁邊售賣車仔攪攪陣啦~
房間準備好,我地可以上去啦!睇吓依個小小豬幾咁心急,一支箭咁跑去搵房間啦~
都唔明白個傻豬點解咁鐘意住酒店,佢一踏入酒店房間就已經周圍走,仲成日係度傻笑呀~
最後就去到佢至愛嘅地方玩,知唔係就係張又大又軟綿綿嘅床上面玩啦~
佢地兩父子仲嚟個床戰添~
睇吓佢地兩父子幾溫馨,真係令我有啲妒忌添,點解我同小小豬影唔到啲咁嘅靚相呀~
依個小小豬真係實在太愛酒店,當我地休息完準備出發去玩時,佢話要自己一個人留係酒店,真係俾佢激C.最後,我地就用左小小豬另一至愛(當然係食嘢),話帶佢去買豬肉乾,個傻豬仔先肯離開酒店房間呀~
由於今日係自由活動,所以我地休息過後,就向大三巴出發,因為我地要去掃街食飽飽呀!
《續待》


text:
久德浦 必去景點及基蘭湖附近酒店推介
基蘭湖附近酒店預訂
神秘優惠價幫你慳更多
即時揭開神秘優惠價,慳得更多
久德浦必去推介 - 基蘭湖
想去 久德浦 自由行?等 Hotels.com 帶你玩盡 久德浦基蘭湖 啦!留意我地文章,話你知去久德浦 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋久德浦基蘭湖 附近有咩酒店,等你更加容易計劃行程,慳返酒店來回景點嘅時間.
久德浦基蘭湖 自由行
去得久德浦基蘭湖 自由行最緊要一定係揀啱日子去.一啲熱門景點例如,久德浦 嘅 基蘭湖,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
久德浦基蘭湖 交通
想去基蘭湖 暢順無阻濟,最好就係出發前,睇清楚久德浦基蘭湖 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
久德浦基蘭湖 必食必買攻略
久德浦基蘭湖一直都係旅遊熱門地點,去到久德浦基蘭湖,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
江門買樓須知:電梯房同樓梯房之間有乜區別?
江門買樓須知:電梯房同樓梯房之間有乜區別?
隨着建築理念同方式嘅進步,越嚟越多嘅電梯房開始攞代樓梯房,但系唔少人亦喺對電梯房同樓梯房進行一系列嘅對比.咁,電梯房同樓梯房到底邊個更有優勢?兩者之間有乜區別呢?下面就跟着小編一齊嚟了解一下吧 .
區別1,電梯房嘅公攤面積比樓梯房大
住宅嘅面積包括使用面積同公攤面積,如果公攤面積過大,咁使用面積就會相應減少.就電梯房同樓梯房嚟講,同等條件下,電梯房比樓梯房多咗電梯運行空間同等候空間,仲有電梯嘅控制室,供電室等,呢啲都系要算到公攤面積中去嘅.梗系,電梯房亦系有樓梯房具備嘅樓梯間嘅.由此可以知,電梯房嘅公攤面積通常要大於樓梯房.
區別2,電梯房嘅建築質量比樓梯房好
根據建築嘅需求唔同,電梯房同樓梯房嘅建築標准亦唔同.普通樓梯房一般為磚混結構,而電梯房為鋼筋混凝現澆.呢種構造方式唔同嘅結果就系,電梯房嘅整體建築質量要優於樓梯房,抗震性能更好.之不過,近年嚟,樓梯房產品越嚟越少,就算偶爾有樓梯房建築,亦喺建築標准上向電梯房靠攏.
區別3,電梯房嘅費用比樓梯房高
電梯房要對電梯進行維修維護,仲設有電梯井等,同單純嘅只有步梯間嘅樓梯房相比,電梯房嘅物業管理成本要更高一啲.所以,電梯房嘅物業費亦要更高.
而且,有電梯同無電梯嘅屋相比,業主日常支出嘅費用除咗物業費之外,有電梯嘅業主,仲要支付電梯使用費,電梯維修費.算下嚟,呢筆費用亦系唔少嘅.
區別4,電梯房比樓梯房實用
對於依家大家嘅生活習慣而言,得出嘅信息基本系電梯房要比樓梯房實用一啲,之不過大家對樓梯房嘅定義一般存在於多層建築中,咁嘅屋實喺系冇必要建電梯.
要講到實用性,可能更多嘅原因要歸功於:電梯房嘅社區規模,居住環境,管理服務都要比傳統嘅樓梯房好好多.而樓梯房喺家中有老人細路嘅情況下,就顯得並唔系咁方便了.
區別5,電梯房嘅戶型設計比樓梯房差
電梯房因為電梯嘅存在,極大地方便咗住戶嘅生活,所以樓層嘅單元同梯戶比亦就越嚟越多,造成嘅後果就系喺戶型嘅設計上,好難避免一啲缺陷戶型嘅產生,真正嘅南北通透戶型越嚟越少.如果系高端樓盤抑或系梯戶比合理嘅電梯房便可以減少此種遺憾.
對於樓梯房嚟講,由於房間嘅使用面積大以及每層嘅房間數少,整體可以保障戶型嘅設計上要優於電梯房.
相關推薦:
《江門二手樓注意事項,二手房买卖风险有邊啲?》
《江門買樓簽合同注意事項,購房合同內容點睇?》


text:
好耐冇寫過足球文了.
自從比阿仙奴大敗之後,曼聯嘅表現每況愈下,到近期八場不勝,要求炒LVG嘅聲音一直冇停過.半季以來,曼聯究竟發生過咩事呢?就等小弟分析一下.
新兵發揮不佳
正如小弟季初寫過一篇有關曼聯夏季轉會嘅分析,講到其實今季曼聯嘅轉會操作其實幾合理:針對性買人,價錢亦尚算合理,依架睇返,我仍然維持依個觀點.或者你又會問:咁點解曼聯依架踢到老鼠拉龜咁呢?所謂天時地利人和,你買左班球員返黎係一回事,佢同隊波夾唔夾係另一回事.迪比唔洗講啦,越踢越沉,原本寄望佢做第二個傑斯,點知風格始終格格不入;達米安嘅防守的確令人放心,但係佢嘅助攻能力一般,季初曼聯右路猶如自斷一臂就知咩事(右中場馬達其實係自由人).
梳爾斷腳係致命傷
季初梳爾表現神勇,進步神速,前途無可限量,但就係果次受傷(果幕我依家仲記得,好心痛),打亂曬曼聯嘅部署.至今,曼聯仲未搵到一個合適嘅球員去踢梳爾個左閘位:洛祖,比連特,楊格,麥拿亞,達米安,青年軍嘅積遜,仲試過擺三後衛陣式,效果始終冇梳爾係度果時咁穩陣.而梳爾受傷同時亦影響左路嘅進攻模式.依位季初神勇嘅後生仔,助攻嘅timing配合得非常好,要知道目前LVG嘅戰術非常依賴爆破點,佢傷左之後,各位替工後上嘅能力始終冇佢咁好,唔係速度慢,就係傳中質素欠佳.
梳爾啊梳爾,唔知你復出之後,仲可唔可以回復以前嘅表現呢?
輪換及板凳
我之所以話阿仙奴果場係曼聯表現嘅分水嶺,其實就係見到LVG唔輪換嘅惡果.係果場之前,主力馬達,小豬,馬素,達米安都已經打左好多場,雖然話果時歐戰岩岩開始,但球員始終唔係鐵人,打幾場中途俾人換走休息下係好合理嘅事.結果呢?果場攻不銳守不穩之餘,之前表現生猛嘅馬素之後越踢越迷失(不過依個同戰術安排都有關係),達米安同馬達D表現都冇咁好,再黎一個傷病潮,真係雪上加霜.
你或者會話,受傷?咪俾D後備球員機會囉!無錯,雖然曼聯今季板凳唔夠深,但勝在LVG的確好肯用後生仔,我尤其欣賞佢比機會小弟極爲欣賞嘅佩雷拉同連加特,不過年輕球員始終缺乏大賽經驗,正路黎講有D正選大佬榜住個情況會好D.你睇係歐聯對狼堡關鍵一戰要出咁多後生仔,就知道LVG嘅輪換有幾咁失敗.
攻擊力不足同戰術排陣有關
今季曼聯嘅攻擊力一直俾人詬病,睇左咁多場波同參考左咁多球評,小弟得出嘅結論係:球員狀態係次要,問題同戰術有關.
若你有睇曼聯今季嘅波,唔難發覺LVG一字既之曰:穩——強調控球,球員企位,突破缺口主要靠中路球員嘅球場視野.依種戰術其實係歐洲大陸幾受成功,不過黎到英超效果點解咁差,原因有二:一,英超球隊強調搶截,防守時中場同後衛之間嘅空間比較細,短傳能夠發揮嘅作用有限,好難打開缺口,導致曼聯好多時只能夠係中場前十幾碼不斷橫傳搵機會;二,企位太過死板,容易防守,英國波體能好,唔怕四圍走,如果你只係企死一個位,走位唔靈活,佢完全唔怕你.其實曼聯陣中前場有唔少活動範圍大嘅球員:朗尼,馬達,靴里拉,馬素,迪比,點解唔比佢地跑動多D,傳少幾腳波呢?
老實講,做咗咁多年獌,睇住冇血性,冇拼勁嘅曼聯,的確係有D失望.
總結
今年打左半季,曼聯嘅表現的確達唔到大家季初嘅期望.不過,我個人唔建議冬季嘅時候買人,畢竟如果只係以前四為目標嘅話,陣容尚算完整,只要下放多D自由比球員,釋放球員係球場上嘅創意,表現應該會有改善.
四大原因,其實LVG只佔其中之二,但佢嘅戰術的確難辭其咎.雖然我同唔少獌睇法一樣,LVG必須走,但係離開原因同佢嘅成績無關,而係佢改變左曼聯嘅風格,依點我完全接受唔到,亦係點解我想傑斯代替佢嘅原因,而唔係傳聞中嘅摩佬或者哥迪奧拿.
圖片來源:GOOGLE:shaw;Depay;memphis;Rooney;Wolfsburg lingard


text:
引用:
大背囊喺一開始個營地有三個大帳幕果度我已經執到了, 不過我唔敢肯定果度係咪一定有, 因為隻game都幾多野係隨機的, 聽聞連遇到既NPC都唔係人人一樣
但你揹多D野, 氣力回復有影響, 要取捨
箱我試過, 如果係自己社區據點既箱一定係相通
例如教堂個箱, 同我喺出面個鎮開左個outpost入面個箱係相通
但係我上山做任務遇到其他生還者, 佢地個箱同我地個箱相唔相通我就唔敢肯定, 下次再留意下
隻game其實幾多野都冇解釋清楚要自己發掘, 大家要多多交流
但玩到唔捨得熄機真係好耐都冇哩種感覺了
引用:
所以應該會加co-op吧
哩D指令根本就係MMO形式表情
琴晚搵多左幾個生還者加入, 見其中一個D技能幾岩用下, 但未做friend轉唔到控制佢
有次渣車經過油站見到佢一個人喺度喪屍無雙, 咪去幫下手囉, 打完之後自動接左個任務同佢去zombie hunting, KO左隻大喪屍, 友好度激增, 做左Friend, 心諗好囉終於有得用佢
點知佢講完句"meet you at the base!"跟住就直衝入一群喪屍入面, 我救都救佢唔切, 臨終前佢仲自爆埋
只留低一個血淋淋既背囊
跟住隻game立即autosave, 頂佢真係好殘酷, 死左就死左, 真係生命冇take two
岩岩做左朋友唔夠10秒就親眼睇住佢死, 唔知洗唔洗做帛金


text:
日本大選,安倍連任首相,華文傳媒都關注佢係咪會推動修改憲法,增加自衛隊嘅權力.現時自衛隊嘅法定權力好細,連係外地執行維和任務,都唔可以開槍自衛,反而需要盟友保護.因此,修改憲法容許增加自衛隊權力,其實係天經地道.只係強國帶頭反對,攞返幾十年前嘅藉口反對.
其實大家都明白,如果北韓唔係咁癲,日本實際上係冇原因亦冇需要擴軍.如果將北韓睇成強國嘅爛頭卒,咁日本擴軍更加係因為強國要「強起來」嘅策略.強國嘅策略好簡單,每一步都係自己破壞秩序,然後到其他人有所反應,就話對方搞破壞.如果對方有任何廉恥,退讓一下,強國就視之為先贏一仗,再前進一步.南海造島,就係最好例子.
北韓發展核武,亦係同樣概念,每一步都係擺到明做爛仔,期待對方唔敢硬碰就算贏咗.換句話講,依兩兄弟就係擺到明自己係缸瓦,明撼人哋嘅瓷器.另一句俗語就係「好佬怕爛佬,爛佬怕潑婦.」所以美國有門羅主義,強國則有缸瓦主義.
缸瓦主義亦係過去二十年前嘅治港策略.尤其係英國人調教出來嘅傳統民主,既講形象,亦要矜持,結果就係每一次衝突都退讓,愈守愈失.做反對黨都講求優雅,本來已經係蠢.到對方每一仗睇準依點打落去,都唔識變陣反對,就係匪夷所思.連簡單至拉布,都要形像草莽嘅教主帶足一屆,先至識得運用,就證明佢哋有幾離地.
深黃路線堀起,除咗統獨旗幟觸動咗北方神經,另外就係佢哋考慮各種新抗爭手段.淺黃淺藍嘅支持者,唔少係中產階級,焦土策略對佢哋打擊最大.但係新一輩並非既得利益者,「不再優雅」嘅個人成本就比較低.
對付缸瓦主義,最有效嘅就係寧願同對方對撼都絕不退讓.尤其當對方時時刻刻幻想要萬國來朝,重拾乾隆盛世,對方可以扮缸瓦的地方就愈來愈細.安倍矢言修改憲法,又連贏幾屆選舉,就係日本民眾慢慢明白,只要企硬,將來先有空間.


text:
曼力 必去景點及雪莉海灘附近酒店推介
雪莉海灘附近酒店預訂
神秘優惠價幫你慳更多
即時揭開神秘優惠價,慳得更多
曼力必去推介 - 雪莉海灘
想去 曼力 自由行?等 Hotels.com 帶你玩盡 曼力雪莉海灘 啦!留意我地文章,話你知去曼力 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋曼力雪莉海灘 附近有咩酒店,等你更加容易計劃行程,慳返酒店來回景點嘅時間.
曼力雪莉海灘 自由行
去得曼力雪莉海灘 自由行最緊要一定係揀啱日子去.一啲熱門景點例如,曼力 嘅 雪莉海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
曼力雪莉海灘 交通
想去雪莉海灘 暢順無阻濟,最好就係出發前,睇清楚曼力雪莉海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
曼力雪莉海灘 必食必買攻略
曼力雪莉海灘一直都係旅遊熱門地點,去到曼力雪莉海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
野佬成員Ming將會喺最後一個接受挑戰,今次繼續响上環嘅 Oldish 玩遊戲,究竟Ming會唔會成為輸家,睇 […]Read more
野佬結他手 Wilson 俾隊友爆佢「對住陌生女性講唔到嘢」,今次繼續响上環嘅 Oldish 玩遊戲,睇睇 Wilson 對住陌生人 A2A 嘅 Annelle 攞到幾多分啦!Read more
野佬隊員繼續响上環嘅 Oldish玩遊戲, 今次睇睇手騰腳震又冇記性兼跌電話落地嘅小胡,點樣諗辦法引導詞彙豐富嘅才子陳詠謙講出指定句子啦!Read more
野佬隊員今集又請嚟四位嘉賓去位於上環嘅 Oldish,進行秘密遊戲, 第一個嘉賓係連詩雅,睇吓野佬何兆基點樣絞盡腦汁引導女神講出指定句子啦!Read more
Yellow! 野佬帶你去食「麵麵店」兼搞搞新意思 Part 2,有商台 DJ 梁文禮同西瓜做嘉賓,繼續上一集嘅遊戲,輸左嘅人最後仲要接受大懲罰!Read more
Yellow! 野佬帶你去食「麵麵店」兼搞搞新意思,請來商台 DJ 小儀同傑傑做嘉賓,喺佢地唔知情嘅情況下,野佬隊員要喺 10 分鐘內引導佢地講出指定嘅詞句,得分最多嘅隊員就會勝出!Read more


text:
(求意見)買蒸爐~miele定bosch
-
想話買好少少,無咁易壞又用得開心D,而家呢兩個牌子2揀1,點選擇好??有冇用家意見??
-
jennyko last edited by
我依家用緊miele,好鬼正!
最鍾意用佢黎蒸魚燉湯!
蒸魚滑到無朋友, 燉湯就唔洗睇火,
完全係我呢D師奶最愛
bosch我就未用過唔知道
-
applefans last edited by
miele好似好D,朋友用過係大讚
-
candybean last edited by
miele蒸煮個溫度夠平均,同埋蒸蒸下都可以開門放野入去
個計時器都識上返個溫度先重新計時,其他唔係隻隻得
-
caharmen last edited by
我見到miele好多人用果款做緊減價八千幾蚊,我都好想買返部
e+努力說服老公中
-
bluesquare last edited by
miele 八千幾好抵,我上年買要成萬銀
-
easygirl last edited by
係啊,我上個月都買左,想買好耐架啦,個sales話去到年尾都係呢個價錢
你聽日講掂老公既話都仲趕得切哈哈, 我自己就覺得有買遲無買錯!
-
聽落好似幾正咁wor!
到時買左會試埋慢煮
-
八千幾蚊又抵喎
我之前睇過都要差唔多成萬銀
-
juaus last edited by
我都想買部蒸爐,見個個都話好用
-
uoiiii last edited by
prefer miele!!
-
boat last edited by
兩個都大牌子la
我用緊M牌
-
horangi last edited by
我行工展會見到康寧都新出左蒸焗爐
都係2999咋喎仲送成千九蚊佢D廚具
可能得工展會先咁平
SOGO都賣緊6999
功能都係差唔多
我諗緊使唔使買M/B字頭咁貴


text:
Dutch with ease(我譯為"易學荷蘭語")係Assimil教荷蘭語嘅英版書,原作當然都係法文.今次特別講呢本書,係因為佢嘅設計比較特別.除咗前文講過嘅標準格式,Dutch with ease有幾樣特色.一,佢有好詳細嘅教學說明,亦都係本文焦點.二,佢有詳細嘅讀音說明,練習句子非常多,可以同古董版本嘅Assimil書比較.三,只有呢本書喺每一課都特別有一欄句子結構練習.
圖一:
圖二:
(more…)
Read Full Post »
今次係第一篇寫外語教材"品牌"嘅文章,日後會討論埋其他中外教科書,主要係討論內容,教學法,效用等等.我喺前文間唔中都提過Assimil,呢個名係咩嚟?其實係一間法國公司,專出教外文嘅書,1929年創立,都算係歷史最悠久嘅外文書出版社之一.Assimil本身話係法文Assimilation嘅縮寫,英文意思都係Assimilation,即係"同化".由1929年嘅L’anglais sans peine(英文名English with ease,我可以譯為"易學英語")開始,呢間嘢出咗百幾本書,主要係教歐洲主要語言,但係後來歐洲小語種,法國地方語言,非洲語言,亞洲語言都有出書.本文主要講With ease/sans peine系列(初級)嘅書.所有Assimil書都係對照教學語言同埋外文,而且幾乎每本書原版都係法文寫,法文同外文對照.後來,有唔少原版書開始有翻譯版,包括英文同德文,好可惜今日都仍然未有中文版. (more…)
Read Full Post »
今次集中講講flashcard點整.正如上次介紹過,flashcard係一系列有問有答嘅咭片,目的就係令你記得條問題同相應答案.而喺學外文方面,用途當然就係記得單詞讀音,意思,動詞變位等等資料.大家有留意Supermemo,Mnemosyne同Anki呢啲flashcard軟件,都知flashcard仲可以攞嚟記國家名,蔬菜名,數學公式,化學元素……啲軟件主網上面已經有好多說明,而我就喺呢度舉少少例子.例如,今次我目標係學法文,睇緊Assimil嘅French with ease同埋Using French(日後會再討論Assimil書):
圖一:French with ease第78課頭十二句對話
圖一:大家見到兩行文字,左面係法文課文,右面係英文譯文.兩者都係我由本書照抄落嚟,譯文大致上對應原文,只有括住一啲字眼係由法文直譯落嚟(呢個係本書嘅特色).點都好,我哋可以當法文句子係"問題",我哋今次目標係"理解"(comprehension),要考自己識唔識睇法文句子咩意思.然後"答案"就係英文譯文,即係本書教嘅意思.
(more…)
Read Full Post »


text:
今日帶大家去一個近年好多香港人去既地方,就係金沢喇.金沢位於北陸地方,係新瀉之外第二大既城市.不過如果計景點黎講就非常集中,一個圈就行晒.至於金沢有乜咁特別吸引到咁多香港人去呢?呢度有北陸小京都之稱,因為呢度好有藝術氣氛仲有個好出名既21世紀美術館,同埋有一條超過100年歷史既東茶屋街.而食野方面,可以去近江町市場食海鮮.仲有個攝影發燒友好鍾意去既日式花園兼六園.咁你話係咪好好玩呢?
由於金沢位於北陸地方,所以由東京出發一定要搭新幹線,單程車費係¥14120,車程約兩小時三十分鐘.所以當然係買PASS抵啲啦,由2016年4月1日起,JR推出左北陸拱型鐵路周遊券,連續七天任搭只需¥24000(日本國外販售計),呢個價錢已經包埋你坐N'EX來回市區同機場架喇,所以都叫買得過.
由大阪,京都出發,可以坐JR東海道本線既特急班次Thunderbird號直達金沢,車程約兩個半小時,單程車費係¥7130.呢段路亦都可以買上面講過既北陸拱型鐵路周遊券既,不過因為呢程車錢比較平,買唔買PASS就睇你會唔會去埋奈良,神戶同京都喇.
一般香港人去千葉縣,唔係去迪士尼就係為左去上圖呢個幕張三井Outlet.所以呢個Outlet當然會講啦,不過今日特別少少,帶大家去AEON MALL行下先.大家都知香港康怡既AEON已經變左身,跟日本變成AEON STYLE.為左呢間鋪,筆者專登走左去千葉一趟,睇下日本既AEON STYLE係點既.首先由東京出發.
東京往千葉 (海濱幕張站)
去千葉方向既車, 一定要由東京出發架喇, 所以如果你係由JR山手線左手邊 (即新宿, 原宿, 池袋等) 出發既話, 就要搭JR中央線 (快速) 去左東京再轉車. 上圖可以見到, 大家係要搭JR京葉線先可以去到海濱幕張站的, 各停既車程約38分鐘, 有快速既話搭快速吧, 車程約30分鐘. 而我喇喎, 由於有PASS既關係, 梗係用黎搭特急啦 (唔駛加錢架嘛, 用盡佢!!) 24分鐘就到.
今日帶大家去秩父既一間旅館浸溫泉,原本以為秩父呢個地方無乜人識.點知上網搵料寫呢篇文章既時候發現原來好多香港同台灣既背包客黎尋幽架喎.咁岩喇,即係我寫呢篇文無錯喇.
秩父位於埼玉縣既西邊,除左溫泉出名之外,呢度由於冬夏分明,所以有好多自然景觀同玩意,例如冬天可以睇冰柱,夏天可以玩激流.
講左點樣搭車黎秩父先啦,一般黎講都係由池袋出發,搭西武秩父線特急,由池袋一程車去到西武秩父站.車程約78分鐘,車費係¥1412.所以由東京市過黎,快捷方便.但係如果你好似我咁已經買左JR PASS的話,就可以考慮下由東京出發,搭新幹線去熊谷站,再租車自駕去秩父.由熊谷去秩父車程約1小時45分鐘.我地上車啦!


text:
近日北京風聲鶴唳, P2P微貸 搞到地鐵站入閘都要搜查,以防 P2P微貸 受害者進軍北京,搞出運動.依家中國全國都出現瓦解徵兆,其實唔難理解,以前呢類騙案,大家都未必會維權到底,但依家呢個形勢之下,實會維權搏一鋪.
P2P微貸 爆煲會有幾大鑊
P2P微貸 如果喺中國經濟好景果陣爆煲,都未必會有大事發生,因為當中國經濟強嘅時候,政府可以俾錢維穩,而 P2P微貸 有能力搵番自己嘅損失,犯不著因金錢損失得罪官府,或者會有幾百人,或近千人維權,但一定唔會大規模,而且好容易用金錢利益逐一擊破,好多土地維權,都出現呢種打擊一小撮,團結一大撮嘅玩法,所以係唔會搞出事.但依家中國政府邊有水賠 P2P微貸 嘅苦主,而苦主亦唔可能用自己嘅能力,或透過其他渠道搵番損失嘅錢,隨時呢筆錢喺佢地眼中就係救命錢,所以呢班友係唔會放過政府,係一定會玩到底,所以呢次 P2P微貸 會造成中國長期嘅緊張,再加上依家高幹子弟自己都搵藉口去鬥習近平,本來形勢係十分之牙煙.
但 P2P微貸 都未係最牙煙,中國果啲影子銀行至係炸彈所在, P2P微貸 其實係影子銀行其中一種,但影子銀行唔單只 P2P微貸 ,仲有地方民間放貸,商業銀行將一啲牙煙業務資產攞去債券化,再搵啲傻仔去接火棒,仲有一啲唔知乜嘢狗屎垃圾借貸機構,分分鐘係有高官包庇,依家嚟個集體爆煲,仲有乜嘢層次嘅人會中招,仲有幾多人會中招,點解支爆會爆爆吓爆到中共政權都冚埋,因為呢啲狗屎垃圾金融借貸一旦大爆發,你真係唔會有乜事會發生,依家 P2P微貸 只係序幕,仲要依家無出口,而IMF亦唔可能借錢俾一帶一路國家還錢俾中共,依家中國無錢到呢個程度,真係爆完可以最爆,然後成班權貴就沽售資產,再經香港匯出去走人,屆時中國剩番一個爛攤子,我真係唔知有乜人同國家有能力,同有興趣去收拾.
果啲仲唱好中國嘅友仔,大家應該小心佢地,有條香港契弟嘅行為大家要留意一吓,喺下一篇文,我會提醒大家要留意邊一個契弟,佢都走,你唔走就真係走得摩.


text:
前言
(如果想直接睇有咩賣點,可直接跳到重點部分)
早前女友 send《熱血新世紀》trailer 嚟睇,睇完頭幾秒已覺得非入場看不可—— 因為呢款科幻離奇嘅戲種,已經係我等愛幻想之人僅有嘅精神食糧—— 故此不論類近嘅戲已經有幾多套(遠嘅有《謊島叛變》,近嘅有《觸不到的她》(her)同《單身動物園》 (lobster) ).坦白講要超越眾多出色前作並唔容易,一個眼高手低處理唔好就變咗膠戲,冒住套戲有一半機會係伏都決定入場睇.
可能因為題材已經唔太新鮮,入場人數都唔係太多,我睇果場中途仲有操普通話嘅觀眾睇到半路走人,可見此類戲未必大路.但入完場睇卻發現電影並無欺場,細心一睇會發現此片製作上有不少細膩同值得留步細味甚至反思嘅地方.
如果要講電影劇情大意,其實係一如 trailer 所見,都係似曾相識嘅橋段:講好耐好耐以後,喺一個未來國度裡面嘅一個「新社區」,裡面嘅人視一切情感波動為病毒,而男女主角因為發生咗感情,決定離開,私奔,就係咁.
咁係咪套戲睇落平平無奇呢?已經見過唔只一個影評攞呢套同《單身動物園》比較,覺得後者比較有趣啜核,或者諷刺權力者得比較到位.但係咪後者比呢套優勝?我唔認同.
呢套值得睇嘅地方,正正就係一啲唔起眼,但處理自然嘅細位.
重點
第一點我想講,就係 “equals” 嘅世界觀.
首先我發現好多電影簡介,影片評述,都會錯誤理解《熱血新世紀》故事背景嘅呢個「新社區」係好似以往幾套科幻電影咁假定咗,有一個想操控人心嘅極權政府存在.所以當男女主角偷情果陣你會期待有個鏡頭偷拍然後比警衛捉但無出現,你諗住有噁心教官追住男主角逼佢講「我想做一世毒撚,我最鍾意砌積木,唔鍾意奶腳!」嘅獵奇畫面睇唔到;反而有好多所謂「執法部門」處刑上嘅「蝦碌」位表露無遺:例如「情緒高危病人」極易被調包,所謂「執法人員」亦沒有主動去捉情緒有問題嘅途人等.
但其實個人認為設定嘅妙處正是如此.以往我哋睇 1984,謊島叛變都好,果種棄絕情感,嚴重扭曲嘅價值觀都係當權者嘅精心安排,以便既得利益者可以安心維穩,充權,似乎都帶住極壞動機,推嘅都係一套變壞嘅思想,所以正義嘅人要群起攻之,或者臨尾都要攪下破壞先高興.
而 equals 嘅世界觀恰恰相反.套戲要帶出嘅反而係另一個問題:如果唔係出於陰謀惡意,而係當人類嘅經驗,文明嘅發展,大眾嘅意願,都認為情感波動係影響生活,係一種要排除嘅病時,當人類喺社區裡面有同一共識,你會如何抉擇?
不妨諗吓:當社會不斷講求效率,秩序,大眾都有共識地希望過住和平穩定嘅生活.
比起窮鄉或者發展中地區,最好當然就係生活喺繁盛嘅城市啦.之但係生活喺城市裡面,城市人無形中遵守咗幾多嘢?犧牲咗幾多嘢?比如現代城市人會認為早晚落牙膏刷牙先至衛生乾淨,但其實牙膏先至係近幾十年嘅產物⋯⋯ 咁用現代人嘅準則,早幾十年無用牙膏刷牙嘅人都唔夠衛生乾淨.同樣 equals 希望帶出嘅可能性亦是如此:一群追求文明進步,生活和諧,心靈平靜嘅人,喺相應嘅經驗同成長背景下,都會得出「情緒波動係病」嘅結論出嚟.
當一種習慣被貶化成惡習,無論佢以往嘅存在係有幾理所當然,都會變為唔正常.
第二點做得出色嘅係鏡頭處理.
除咗唯美嘅電影佈景同畫面,鏡頭表達情感上亦很有心思,比如從電影海報到戲裡都用咗朦朧感嘅效果處理:有一幕係講男主角陷入思念,佢周圍嘅景物都會跟住變朦,用畫面表達一個人對愛情盲目專注而忽略周遭事物嘅封閉心境.除此以外,戲中運用冷暖色調亦配合劇情發展:從二人未曾相遇白藍黑色,到佢哋廁所密會時充滿神秘感嘅螢光綠色,到兩人家中浪漫依偎所用到嘅暖色調,就好似兩舊冰塊喺烈火燃燒下逐漸融化一樣,冰冷嘅內心變得溫暖.
最後想講嘅一點係依套戲比較著墨於戀人間嘅心理變化.
如果係比較故事扭橋,依套未必比得上《單身動物園》甚至《荒島叛變》;但若論到角色心理描寫同變化,《熱血新世紀》就絕對唔輸蝕.
有唔少細節上都睇到套戲對二人嘅情緒有所著墨.有一幕女主角與男主角重逢,由佢一見面就對男主角抓狂,到男主角攬住佢親吻安慰等佢平伏;女主角對戀人嘅擔憂同牽掛,都喺肢體動作上自然流露,相信都會勾起觀眾嘅共鳴.
而論到心理變化上,男女主角由相信官方會推出 SOS 嘅情緒治療藥,到因為愛情而唔再服膺權威,無天翻地覆嘅革命,亦無驚天動地嘅殉情環節,但兩者互相被情牽動,因為接觸而了解對方,了解自己,喺科幻情節嘅平淡戀曲反而更見寫實哩.
到最後嘅最後,值得一讚嘅係配樂.我唔多講,大家自己聽啦.


text:
玩盡荃灣 – 秋風起楓葉到 超大派對場地
秋天黎到喇,涼涼地緊係要同楓葉瘋狂打卡,呢期做緊楓葉主題既Partyroom.
要介紹既就係呢間位於荃灣既920,場地有生日既佈置,不同用途都做得,想點佈置都可以同佢地傾架.
一行入去已經覺得勁大間,又有勁大梳化,坐十幾個人都仲得呀,仲舒服過屋企.
仲有一大張台,就算叫多多野食都唔怕喇,實放得哂慢慢食呀!
玩住波波扮露營都得,可以玩下偽露營,小朋友黎到都有個私家角落俾佢地玩.
今次既主題係楓葉,真係有大大棵放左係度俾你任影唔嬲,簡直係秋天既打卡首選.
仲有好多唔同既裝飾,有外太空有長頸鹿,去慢遊太空又得,去走番轉森林都得.
有得大大聲唱K,點歌機有成過萬首歌可以揀,最正係有部4K既65吋大電視,任點任唱包你過足癮.
有好既點唱機緊係有埋正到爆既音響,仲有四支咪唔駛爭崩頭都唱到.
好搶眼就係有成個座駕位係度,仲有PS4打機最正係個軚盤可以飛番轉秋名山,有過10種既game俾你揀.
唔打機仲有麻雀打,係時候要搵夠四個人開個四方城大殺四方.
唔玩咁激烈既遊戲都仲有好多boardgame可以玩呀,呢度只係一小部份.
我既年代點會少得DEAL,你仲記唔記得點玩呀?一齊去儲夠地喇.
唔少得大富翁,仲要係全球化版,玩到唔捨得走都似呀.
唔想俾佢食左就要小心喇,唔好禁錯佢隻牙呀.
鬥完力緊係要鬥智喇,BIINGO到就話你叻.
賭神上身,玩完大細玩埋魚蝦蟹,等我買番個圍骰先.
有飛標俾你任掟.
仲有勁大隻熊俾你又攬又影,簡直係女生同小朋友既至愛.
呢個有咩用架呢,如果你想靜靜地傾下計,呢度係可以飲茶架,仲有咁專業既設備.
做好隔音有得大大聲玩都得,你唱得幾大聲都無人話你呀!一百蚊玩足三個小時抵到爆
店名:920
地址:荃灣荃運工業中心二期abcd座21d
電話:6685 2363
即刻入去Like & Share埋我地既其他頻道喇
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
Ublog: KJFOODLIFE飲食玩樂地圖
歡迎報料同合作:
Email: kjfoodlife@gmail.com
Mobile: 63525193


text:
雖然由幼稚園到大學一直都係教會學校讀書,但始終都係未成為教徒,最多都係臨考試前唸下天主經抱抱天主腳.但當得知比利時 Bruges 有間 Basilica of the Holy Blood 聖血教堂保存住耶穌嘅血,我想去朝一朝聖.
成個教堂都可以影相,唯獨聖血遺物唔影得,借 Visit Bruges 嘅圖
參考下.係見到支聖血遺物嘅時候,突然間有一種好莫名嘅感動:世上有一個人,影嚮力之大係無論教徒與否,世界各地都總有人細細個就聽過你個名,仲要真真正正千古留名.其實當時耶穌本人有無諗過自己會有咁大影嚮力呢?
我相信每個人無論幾不經意嘅行為同決定,都會影嚮到身邊嘅人同事.曾經係制服團體做過小小的 Leader,印象當時對小朋友隊員都無刻意去灌輸咩意識同知識,始終當時都只係十幾歲𡃁妹,自己都少不更事.長大後突然有一日,曾經嘅小朋友隊員留言同我講:「多謝你,你以前教過我嘅野,我一世都會記得.」呢番說話睇到我眼濕濕好感動,之但係,我真係記唔起到底我教過佢乜.同時我又醒覺,原來就算我唔係權威名人 KOL,甚至只係一個十幾歲嘅𡃁妹,一言一行其實都影嚮到身邊嘅人.
幾年前成功考入 Cadet Program 當然可喜可賀,但我無諗到原來呢件事 inspire 到身邊唔止一位朋友醒覺做機師原來並非遙不可及,重新出發去追尋佢地嘅飛行夢.
雖則自問無本事做到耶穌般千古留名,但我希望我僅有嘅影嚮力,可以係身邊人嘅生命中帶黎少少正面嘅改變.如果我曾經影嚮過你,話俾我聽呀!希望係好事 :P


text:
26/05@3Y4M
進步咗好多~ 好多野都肯試吓!!
留意係試吓,唔代表係食.
不過如果啱佢口味, 都可以話增加一個肯食嘅機會
(你睇呢一吓媽媽都覺得係開心嘅!)
蝦/墨魚餅/叉燒.新增嘅食物
舅母喺韓國返嚟,比咗啲紫菜佢試,
一試愛上,於是就帶佢去試食壽司食紫菜卷!
據報都食咗好多!(我果晚見客冇得去)
食常餐啲通心粉差不多可以食哂一碟,超愛火腿.
鍾意食靚嘅牛肉,有日喺屋企對面打邊爐
居然自己未停過食牛肉同烏冬!
有時會要求想食某種食物,好似pizza,
難得佢對食有要求,我地都會滿足佢.
不過曳起上嚟,可以一碗粉食兩啖就話飽!
(其實酒樓嘅牛河係唔好食!)
好食果啲就食哂!
佢要求底下,試過比好淡嘅茶佢試吓.
其他有味飲品都好鍾意,不過佢自己話自己超級鍾意飲水
(講完真係飲哂成支水咁滯!好似賣廣告咁)
湯就一時時...零食好鍾意,不過唔會比得多,
有時一兩吓咳就話我咳唔食糖喇...但轉頭又話食少少.
瞓
都係夜晚要同我pillow talk 每日回顧,
順便講埋果日有咩做得乖同唔乖,事後檢討!!
又會講返開心嘅事情等瞓都甜啲.有時講完,就同我講我大個仔,
可以自己瞓!! 但明明係佢叫我入房嘅=___+
自理能力
好多野都自己做,成日話自己大個仔.
扣扭拉鏈都算純熟,自己著衫著褲,影衫都冇問題(唔代表美觀!)
有時可以直下手執野同妹妹出街
窩心事件
好識關心人
舅母婆婆落咗車,啱啱落雨,佢會話,佢地會唔會淋到架?
而家落雨喎婆婆有好幾日唔喺到過夜,
佢會叫我開定床比婆婆,唔係婆婆冇得瞓.
爸爸淋住雨去攞車,同爸爸講,
睇住呀..爸爸,唔好淋濕個頭呀!!
媽媽整親,會問有冇事呀??我錫返你吖!
有時唔小心整跌野,佢自己會話"冇事冇事, 好少事 !"
曳曳事件
上兩星期,發咗兩次脾氣,已經唔記得為咩?!
不過果一刻好似乎癲咗咁喊.
我會繼續堅持唔會讓步,再慢慢講...
重復咗幾次之後,突然間就正常返,同我講sorry.
有一次就食完飯,應該可以離開餐廳,但佢最後果啖未吞,
諗住等佢吞咗先行,點知吞咗10分鐘都未吞到.我又唔想比水佢沖落肚.
之後唯有走,跟住一路都未吞到,喺商場見到玩具仲想入,
我話你吞咗先可以入,結果又喺門口僵持左10分鐘都吞唔到.
我地話走,冇得入佢就爆喊!!
一路爆喊, 一路行到停車場電梯, 突然話要WeeWee,
返到嚟就已經吞咗,又好似變咗第二個人咁!
一見到我面部表情唔鍾意,會問我咩事.
不過有時都會話唔好唔好..我地唔讓步都會喊.
不過總算唔多係咁
喺會所試過有小朋友推佢,我見到,不過冇話果個小朋友.
小檬即刻返嚟同我講,我話而家太多人.
可能會有啲唔乖小朋友喺到,問佢仲喺咪到玩?
佢就話唔玩,去第二到.
佢係啲有事係會走嘅小朋友
搭lift街坊望住佢笑,佢會唔好意思,之後笑住叫媽咪
開始怕醜.鼓勵吓會同人打招呼
見到親戚朋友會自己主動叫人
活動能力
學咗TKD我先知佢好多動作都識做,同做到.
好似sit up(不過唔太正宗!)
雖然學校未開始揸筆,
不過學畫畫老師會教揸筆,都算正確!
整體嚟講都算好好
keep it up!


text:
希臘女神 Beauty Hera
服務詳情
評語 提交評語
我地都係行婚展咁啱見到佢地,就過去了解下,聽返佢地介紹同埋睇佢地sample相.我地對prewedding公司其實都無咩要求,唯一係一定唔想搵新手影,想搵啲有經驗嘅攝影師.我地都想要多D係教堂景同埋喺outdoor影,同埋唔想要啲好陰沈嘅style,我地覺得佢地嘅style都啱我地,所以都無咩再compare其他公司就揀咗佢地.
佢地公司多數外影都係去台中,因為佢地喺個邊有基地.不過因為我地想影繡球花,所以就揀咗去台北嘅陽明山莊度影.其實去之前我係未正式求婚,所以我私下都同香港呢邊嘅staff聯絡,夾下點樣可以喺嗰邊求婚.結果香港台灣兩邊嘅staff都好落力咁樣幫我手,唔單止好配合我,仲俾咗好多意見我,真係多謝佢地令到呢個驚喜都好順利!佢地服務態度真係好nice,好盡力咁配合我地要求,每次溝通完都會好盡力咁配合我地要求.
我地去到機場,就已經有人接我地,成個過程都係佢地帶住我地,我地完全唔使煩.化妝個度,我同我未婚妻都好滿意.佢地嗰邊啲衫都好靚,感覺甚至仲好過香港,我地都係嗰度試左成個下晝.其實未去之前成日聽人講去台灣影相會叫你加錢,所以我地初頭都會擔心會唔會去到呢樣加錢嗰樣又要加錢,但係我地去到都完全無呢個問題,尼個擔心都係多餘~ 佢地有時有好嘅offer都會問我地想唔想加,但係感謝覺好似傾計咁,唔會夾硬要我地要.
後來返到香港,嗰排咁啱都有親戚影完pre wedding,我地聽完佢地嘅經歴相比起,我地真係好順利,完全無問題.啲相都靚過佢地嗰啲,所以我地整個package都好滿意,都有買哂D相!
行婚展嘅時候,希臘女神同蒙娜麗莎兩間我哋都有睇過.希臘女神佢哋嘅sales態度都幾好,相對蒙娜麗莎嗰邊感覺就比較hard sell啲.希臘女神個sales又好努力咁度減啲嗰度又減啲好似好多優惠,又話張單係只係for我哋,最後我哋就join咗希臘女神一個prewedding同big day嘅package.
我哋個package已經係貴少少乜衫都可以揀嘅package黎,不過啲衫唔係太合我哋眼緣,都唔係太揀到自己鐘意嘅款式,而且quality一般.褂就要俾多啲錢先有得揀,不過褂款一向唔多,我哋都係揀到就算.不幸地我哋要影prewedding 嗰日落大雨,最後影studio景仲多過出去影.因為變咗好多studio裡面影,場景多咗,到揀相嘅時候就令你覺得好似款式多咗.除非好決絕,唔係你都會想每個場景留一兩張,所以最後到揀相嗰時我都加錢買多咗.不過最令我唔開心嘅係之前個sales一直好堅持話唔可以俾晒啲相,但到揀相嘅時候換咗另一個sales就話可以!佢話加錢就可以買晒啲相,但係加埋晒就仲貴過蒙娜麗莎可以包晒啲相嘅package!!如果當日我知道係咁嘅價錢,就可能影響我嘅選擇,所以覺得唔係好開心!另外揀相嘅sales態度都好pushy.
相嘅質素講真我哋覺得其實好一般,有啲相影咗出黎我哋直頭完全唔會要.不論係prewedding嘅相定係我外母後來睇返big day嘅相都唔係太滿意,尤其影相嘅角度有改善嘅空間,可能「抽高」啲會好啲.排版方面我哋來回comment過幾次去執先比較理想.
不過除咗堅持話無得攞晒啲相呢件事令我哋有啲失望之外,我哋覺得希臘女神個sales好多嘢都好體貼,唔介意你好多要求.嗰時我哋揀march in同婚宴中間播咩歌都好煩惱,佢就share啲歌俾我哋揀.同埋嗰時喺香港擺酒後1星期就要上大陸再擺酒,所以想可以快啲攞到當日嘅片同相.原本可能要2-3個月,但佢哋幾日後就趕好俾我.我好impress佢哋achieve到.
因為我地訂酒席個度送左beauty hera嘅coupon,可以用係studio個到影嘅package,所以就上去了解下.我地去到就發現佢地有狗仔相簿!我本身都有養狗仔,所以一見到可以同狗狗一齊影就好有興趣,加上佢地有向我地簡介哂會點樣安排,會幫我地清場個啲,所以我地就決定係度影.
其實影之前都有D擔心,因為上網睇到關於佢地啲comments係一般,但好在我嘅體驗就好好,整個過程都好開心!化妝師好OK,好化到我想要嘅野.衫都多款揀,我就試左6-7套,我未婚夫都試咗4-5套,都有得揀吓.成個過程當中我真係要特別多謝佢地咁用心幫手照顧我隻狗狗!因為我地嗰日本身搵定個朋友幫手睇住隻狗狗,但最後佢竟然臨時尼唔到.佢地啲staff好好,輪住咁幫我地手去照顧佢.咁啱化妝師都有照顧開狗狗,所以佢一化完妝就去陪我隻狗狗玩.嗰日仲撞正佢地個冷氣好似壞壞地,佢地都好好咁不停去氹我隻狗狗,其實過程都好辛苦,但真係好盡力呀佢地!為咗避免騷擾到其他人,佢地特登安排我地最後一個時間影,成隊crew都花好多心機去攞狗狗嘅attention.
揀相嘅時候,佢地都會遊說我地買多D,不過態度上都好有禮貌.其實睇到相之後,我地都好想多謝返佢地,因為整體效果都俾我地想像中好!多謝佢地照顧我地同埋狗狗!
我prewedding係香港同瑞士都係搵Beauty Hera影,因為我同我未婚夫去瑞士旅行,咁就搵左其中一日出來影!當初我家姐結婚個時個輯相都係搵佢地,個時陪佢揀已經覺得d sales同package唔錯,我家姐影完個日我已經聽到D好評,所以到我結婚個時就覺得做生不如做熟,亦都唔使刻意去睇其他,口碑真係幾重要!
咁瑞士係相對上係一個比較陌生D地方,去佢地門市傾個時佢地就話有攝影師去瑞士影過但就無post d相出來,但係佢地比左係奧地利,布拉格個到類似風格既相比我地睇,咁我睇完之後再同佢地D攝影師夾下期就決定左8月尾去影!咁佢地其實係有香港人攝影師長駐外地影既,個做法係會用周遊列國方式去附近幾個國家幫D couples影!
去到影個日,我地係喺香港帶左佢地D婚紗同頭飾去個邊影,咁因為大家都係香港人,溝通都份外親切,教我地擺post同埋溝通都係方便好多,好專業!咁聽佢地講就係已經去過好多次附近D國家影,所以對當地天氣同個妝化咩tone先襯都好有認識!個化妝師都always standby,幫我隨時補妝同執下裙擺,攝影師又會引導我地,會用好positive同埋cheerful既語氣教我地點企,就算影到攰都會講笑話氹我地,成個過程好愉快!
而香港其實係補影黎既,因為瑞士日短夜長,就難影到夜景,我地本來諗住話自己加錢係附近既國家加影外景夜景,但佢地就唔建議,因為時間就唔到,加上行程可能會拖得長又會影得仲攰,所以就話比個優惠既價錢比我地係香港補影翻個夜景同indoor,所以我地就去左立法會大樓同赤柱補翻D夜景.
揀相個到呢,佢地本身已經第一批相就調較左D色同光暗,我地覺得D美感都好正,所以有加錢要晒成輯oversea影既;香港個輯就專揀D夜景相,佢地執相都執得好自然,tune得好有氣質;我係瑞士影個日其實已經有少少曬傷,雖然加左少少粉底遮住,但攝影師話可以後期再幫我地tune色,咁D下巴,側臉都執得好natural.
仲有值得一讚係香港個攝影師Wilson同化妝師Kathy,我影個日係落雨,所以就要改少少時間,但佢地都係會話唔緊要,慢慢黎,比我既感覺就係好舒服好想繼續同佢地接觸,所以我big day已經book左佢地,因為同佢地合作既舒適度比起個價錢同公司名更加重要!另外兩位sales - Zoe & Fanny都係服務好好,Zoe既解說好詳細又跟得足,佢放假都會答我嘢,所以我有信心唔會搵錯人;後來Zoe就比較忙,佢就搵埋Fanny follow up我既case,都跟得好足!
係朋友介紹我既,傾個時好有耐性唔會feel到hardsell!咁我地去左迪欣湖,1881同埋彩福到影相,個日化妝師同攝影師都好nice,會教我同我先生擺pose,如果唔係我地真係硬晒態,同埋個妝我覺得化得好貼!
佢地比我地租既衫都好多款,雖然我有D想要既款比人租左,不過都仲有好多揀!另外,執相個時發現本身已經影得好好,唔使點執,所以我都覺得好靚就買晒!!
Overall全日都影得幾輕鬆唔chur,佢地都會同我地講笑,溝通都做得好足!


text:
如果要我用一句說話去形容而家嘅雲高爾,我會好簡單用三個字講完:輸唔起.
當初曼迷知道雲高爾會做曼聯教練,其實大部份都好開心好期待,而我都係其中一個.特別第一年就見到季前賽不敗,連贏羅馬,國米,重馬,利物浦,果陣大家都好似覺得紅魔會番嚟,雲高爾會再帶球隊拎到聯賽冠軍.而事實呢?雖然最終都得到第四,但唔少球迷已經有懷疑雲高爾係咪紅魔鬼杯茶.特別喺今年,曼聯嘅表現可以用災難形容.如果唔係傳統勁旅只有阿仙奴同曼城保持到水準,如果利物浦再早啲搵高普接任,如果車路士冇炒到EVA,咁樣嘅曼聯,有乜可能仲排到第六位?
曼聯一直最令對手驚嘅係佢地嘅魔性.費SIR年代嘅曼聯,有邊一隊英超球隊有自信一定可以喺曼聯身上拎到分?特別係中下游球隊每隊都踢保守戰術,如果九十分鐘完場後係零比零有一分在手,對佢地黎講已經係一場勝仗.不過,今年雲高爾帶住嘅曼聯反而變左保守果一隊,就好似紅魔係為左一分而踢波咁.久而久之,其他球隊心態亦都由為保一分而戰變成願意搏一搏,喺曼聯身上搵入球,因為曼聯今年嘅攻力之弱係人都知.雲高爾每場都講求穩定,結果去到比賽七十幾分鐘仲係中堅換中堅或者閘換閘都時有所聞.唔敢攻,唔進取嘅結果就係經常悶和完場,魔性依個字,同而家嘅紅魔鬼一啲關係都冇.
雲高爾強調控球,但佢唔記得左自己帶果隊唔係巴塞,亦唔係拜仁.佢要求一隊踢開兩翼快攻嘅球隊轉打中場組織,見到成效唔大又一直唔肯作出改善,再加上每次都令人講哂粗口嘅換人,實在令人睇唔出佢點解會係一個名帥.冇錯,雲高爾好肯比機會後生仔,咁係一件好事,但要後生仔落場拎經驗嘅前提唔係放佢落去踢就得,而係要有一個大佬鎮住,要有前輩教佢.而家依隊曼聯除左第一年入黎嘅小豬仲有邊一個似球隊大佬?講年資一定係朗尼,但朗尼愈踢愈冇信心,新仔廿歲馬迪爾表現反而搶眼好多,而家曼聯基本上就係靠佢一個衝鋒陷陣,朗尼波都未拎好,迪比零合作性,馬達似中場中多過右中場,佢地冇一個可以有效咁分擔馬迪爾禁區嘅工作.馬達起碼都仲可以造攻勢比佢,但朗尼同迪比喺場上真係可以話負作用.當後防班正選仲未夾慣夾熟,其實亂加新仔係一個好危險嘅賭博.史摩寧表現係愈黎愈好,但佢仲未到費迪南或者泰利果種大佬級數,佢要嘅係多啲同常規隊員合作,而唔係面對差唔多場場唔同嘅防線陣容.但雲高爾就最鍾意喺防線上亂開刀,結果就要迪基亞多次神救先幫曼聯補住一分.雲高爾戰術咁保守,點解唔可以好好比條防線磨合好先再搵機會練下新人呢?
雲高爾最令人唔鍾意嘅係佢賽後嘅態度.和咗話有機會贏,輸左話踢唔出自己風格,明明就係你迫住大家跟你果種風格先搞到曼聯變到而家咁樣.佢又見唔見對車路士一戰,費SIR經球員通道入場,可能只係打一打氣,講幾句說話,比少少意見,成班球員鬥心已經唔同哂?曼聯果種魔性唔係但求無過,而係眼中只有三分.費SIR係唔會容許自己隊球以保住一分為大前提踢波,有機會就要攻,要將個波送入對面龍門先叫贏左場比賽.保守戰術同紅魔根本就係風馬牛不相及,但望到下半場嘅換人,寧願換鐘斯都唔換爆炸頭,去到尾段都唔諗辦法去增加勝算,只係一心加強防守完場.而家嘅雲高爾已經輸唔起,佢只係一個想最後一份工平平安安然後退休嘅老人家.若果曼聯仲唔求變,若果雲高爾仲接受唔到不成功便成仁依種精神,無論對雲高爾或者對曼聯都會係一生中嘅一個污點.


text:
羅生門既成功,代表認真製作香港本土音樂既歌手仍然有出路,仍然有市場,仍然可以獲得可觀既回報! (呢隻唱片雙白金應該係最低銷量喇掛!?筆者表示最少買兩隻)
由十多年前至現今,唱片業一直認為非法下載(再之前係盜版唱片)係影響唱片銷售既主因,但佢地從來都唔正視唱片製作水準下降既問題.
好啦,你指出唱片質素唔撚掂喎!佢地又會A字膊話,因為市場萎縮,無人買碟,所以無筆直創作.
嘩,講咁耐原來係我錯呀屌你!?將責任拋俾消費者真係一個好愚蠢既做法,依家老馮買你既碟呀!?你做得唔好梗係無人買啦,多舊魚!
到底係「無人買所以無資源創作導致質素低劣」抑或係「質素低劣所以無人買唱片」?呢個問題驟眼睇,好似「有雞先定有雞蛋先?」咁複雜,但說穿了根本係偽命題!有麝自然香 ── 產品係高質既,自然有人識貨!
今次羅生門既成功引證左一樣野:粵語歌其實好渴市,樂迷一直都好飢渴,係你地班唱片公司不思進取,故步自封!香港人聽粵語歌就好似日本人食壽司一樣,係一種文化一種習慣,天經地義!點會無市場呢?
再者,隨住音樂平台app(iTunes, spotify, kkbox, JOOX 等等)既出現,賣歌理應賣得更好,細公司都有本錢同大公司抗衡,打破獨大既局面.而獨立歌手亦可以靠音樂蜂呢類以集資形式,幫歌手集資既平台去製作自己既音樂(記得腳踏實地,唔好自己捐比自己咁古惑呀,我絕對無影射任何人!)
最後筆者希望各大唱片公司同埋音樂人,比心機做音樂,唔好怕蝕底(老屎忽tone),以香港為本,做香港人既音樂,其實粵語市場一直都在 ── 光復香港樂壇既鎖匙一直都掌握係音樂人手上.


text:
鄭若驊 一上任律政司司長就被人爆係僭建,仲要依家傳媒用埋Google Earth衛星照片篤爆佢講大話,連地政總署嘅航拍圖片都慳番,可以講係自唐生大地震以嚟最爆嘅事件,仲未計佢同潘樂陶嘅關係幾時開始,真係同唐英年當年果啲爆到無朋友嘅情節有得揮,TVB嘅溏心風暴收視不振梗係喇,日日報紙賣啲情節,爆過你編劇亂寫廿四嘅十幾倍喇.
鄭若驊 咁都可以上位反映啲乜
鄭若驊 案嘅案情,我諗我晏啲至分析,啲料爆晒出街果陣,我啱啱感冒病到五顏六色,而我有精神寫嘢果陣,好多資料都浮晒上水.只不過, 鄭若驊 咁都可以上位,可以反映到依家香港禮崩樂壞到乜嘢程度,以至香港政界高層根本視民意如無物,真係以為自己係路易十四,可以想點就點,想亂嚟就亂嚟.
鄭若驊 有無僭建,我相信林鄭月娥一定知,林鄭月娥當年做發展局局長果陣煮唐英年重米,儲晒啲黑材料一次過掟晒俾梁振英,梁振英至上到位,如果唔係俾西九管理局主席咁厚嘅大禮俾唐生,唐生想原諒林鄭月娥睇怕都幾難.一個知道佢提拔嘅人嘅黑材料嘅人,都可以咁都要提鄭若驊上位,一個講英文好過講中文,恐怕一上到北京就同成班友雞同鴨講嘅人,可以見到依家政府心存僥倖,同埋以為當公眾無到到乜程度,你班友嘈咁又點,反正你班香港人都唔會搞革命推翻我,就算乜嘢佔領運動,都係和理非非成咁,都唔會對林鄭月娥政權構成乜嘢衝擊.所以呢劑搞到一鑊泡都好,林鄭月娥一定會力保鄭若驊,反正香港人睇落唔會做到嘢令林鄭月娥難堪.雖然我知情嘅政治世界,林鄭月娥並無條件可以咁鬼老定.
心存僥倖固然係問題,另一個問題係,呢個反映香港社會變咗台灣近年最好睇膠霸電影《大佛普拉斯》嘅硬膠世界,原裝係有錢人係卡樂佛,無錢人喊台灣萬得佛,如果用香港語嚟解釋,有錢人用盡奇怪手法乜都得,平民百姓扭盡六壬搵番自己嘅生活就乜都唔得.屋宇署捉Hidden Agenda,捉工廈居民捉得咁X得閒,但有錢人繼續亂改工廈做住宅搵銀, 鄭若驊 僭建嘅空間仲大過平民百姓嘅劏房,呢啲唔係《大佛普拉斯》嘅膠世界,又係乜.甚至比台灣更唔公正,台灣仲有民主選舉,人民仲可以抗爭,香港有啲乜,一個乜撚都可以DQ嘅假選舉呀?係喎,近排伊朗搞緊抗爭,張翠容呢條仆街同埋最鍾意share佢啲垃圾嘅左膠去咗邊?消失咗?定返咗俄國避難咁呢?
其實由 鄭若驊 可以咁上位,如果《大佛普拉斯》果種官商勾結,基層受盡壓迫嘅世界叫離譜,咁香港一定離譜十倍或以上,只會比北京果個納粹世界好少少.大家可以諗吓, 鄭若驊 一條友已經係僭建,仲要佢老公係安樂工程嘅潘樂陶唔同全世界講,安樂工程攞幾多政府tender返嚟,一般公眾點諗依家香港政府會點瓜分香港人嘅公帑,呢啲嘢仲有乜公平可言.我真係懷疑成個林鄭月娥團隊,都係一堆不知所謂人物.
依家好多人都以為香港無咗抗爭力量,港大學生會都缺莊,甚至好似任亮憲,劉頴匡,郭永健呢啲仆街以為係佢地搵食嘅好時機,我唔係咁睇,依家我睇只係風暴前嘅平靜,一如通常打到十號風球一級風暴前,香港八號風球都會睇落好乾,兼且唔係咁大風啫,但真係風暴一嚟果陣就死得人多.依家香港情況其實類近,好多人仲以為個天仲好乾啫,或者未有雨啫,以為可以亂咁嚟都無事,我唔知咁睇,畢竟人心果種憤怒係會累積嘅,只要一件小事就可以即時整著晒.一如中環愛丁堡廣場除夕,有架由上水一間藥行老闆有嘅Benz亂泊廿四,阻住巴士前進,有年青要搞架車,爭啲真係搞到暴動,係警方快快推架Benz去一個夠巴士駛入去嘅位置至無事,呢件事係一個重要訊號,如果今年農曆新年旺角唔小心處理小販問題或大媽問題,我唔擔保年初一會唔會又嚟一次旺角磚頭亂飛.香港人嘅科學常識唔夠強,如果香港人嘅化學同科學常識有德國人嘅水平(夠玩電視台遊戲節目嘅水平),我恐怕香港一定膠到極點(我成日話歐洲人搞呢啲街頭騷動係專業地勇武,有佢嘅時代同社會背景).
林鄭月娥應該會死攬 鄭若驊 ,因為佢無人,唔通由湯家驊做咩,屆時真係全香港嘩然,特別你知佢十一哥花名係乜意思果陣.但死攬都係死,因為香港已經爛透.


text:
2005-09-30
军训!
2005-09-10
9.10 教师节
2005-09-09
大学城一星期感受
9月3日和4日都是华工新生报到嘅日子.我由于係广州嘅,攞嘅嘢当然俾外省嘅多啦,就分咗两次两日攞.不过两日都係咁多人报到,场面有些许混乱.而且每个学生都要再次体检,搞到第二食堂3楼人满为患,每个项目都要排鬼死咁耐!
以前听上届嘅师兄讲学校嘅网暂时仲係唔使钱嘅,咁我就係报到嘅第二日带咗部电脑去,但係一接网线就知道上当啦,竟然网络係冇接通新宿舍嘅!郁闷啊~一个星期都冇得上网!!!(学校电子阅览室虽然可以免费上网,但係我一般係唔去嘅,因为我唔放心係公共电脑上打密码)
我哋华工所有嘅大学城宿舍都係4个人一间房嘅.每个人住嘅床位已经係报到之前安排好晒嘎啦~不过上天好似对我几好,分咗个最好嘅床位,通风同光线都係最好嘅!Perfect!但係宿舍竟然明文规定唔俾装空调!而且每个寝室嘅用电器总功率唔能够超过640W!好在只有我一部电脑,唔係就肯定日日跳制咯~其实我哋栋宿舍5楼同2楼都跳过制啦,都係因为超过最高上限就跳嘅.最严重嘅就係有一栋宿舍有人私自装空调,一开就整栋楼跳制!可怕嘅限电啊~
华工大学城校区有两个食堂,其中第一食堂係上一届就开始用嘎啦,第二食堂就係今届先投入使用嘅~感觉上第一食堂大D,但係空调就唔够第二食堂嘅劲,吃饭环境都冇第二食堂好~最重要嘅係第一食堂嘅卫生远冇第二食堂好,虽然去过两个食堂嘅人都会发现苍蝇比较多,但係我係一次在第一食堂吃饭嘅时候发现五柳炸蛋里面有只德国小蠊(简称小蟑螂)!我立刻就冲咗去打菜嘅地方,叫咗个食堂主管出嚟,骂咗佢一大轮,然后叫佢俾我一餐免费任点嘅晚餐,先放过佢.不过係我吃完果次免费餐以后我都冇去过第一食堂吃饭啦~
我个学院大概係华工数一数二嘅大学院了,但係由于学院总部係五山校区,D老师同辅导员都冇乜嚟管我哋,就係嚟开咗次学院开学典礼.开学典礼其实真係好可怕!整个学校嘅果次就係学生同老师,校长都係烈日下暴晒几个钟,都算公平.但係学院嘅就唔同咯,老师,院长係宿舍嘅架空层咗,我哋就係宿舍嘅天井度晒太阳,仲要一开就开咗3个钟!再耐D可能就会有人要去医务室啦~再讲讲班主任,佢哋好似乜都管唔到,只係考英语嘅时候监考过,去像佢请假都冇用,要揾辅导员(专管生活方面的)先得!
我哋因为有好多同学都係考广东嘅大学,所有好多人都係大学城读至少一年.中大,广外係我哋最想去嘅地方,不过由于广外军训开始得早,我哋去唔到.去咗中大睇过,环境其实都唔错,住宿环境俾我哋好,而且允许装空调.但係中大嘅饭堂係“都城”(广州一家比较高档嘅快餐连锁店)承包嘅,所以吃嘅嘢比较贵,但係口感都同华工嘅冇乜区别,只係佢有贵价水果华工係冇嘅!后来中大嘅人嚟我哋华工吃过饭以后都唔想返去~而且我哋十几个高中同学一致认为今届华工女生嘅素质比中大嘅好!


text:
女人不壞,男人不愛!4個女人要學懂的小機心
真人真事:最近有位舊同學老公嗌離婚,原因竟然是舊同學「唔夠港女」!正所謂「女人不壞,男人不愛」,樣靚身材正吸引到男人一時,但獨特的個性先係你恆久既武器.倘若凡事千依百順,就算越過底線都依然成隻小綿羊,咁樣只會顯得毫無挑戰性.今次教你耍少少壞,保持自己嘅新鮮感啦!
1- 不做好女人
好多女人仲認為「出得廳堂,入得廚房」係好女人既指標,但時至今日已經Outdate咗喇.好多人以為男人賺錢養家,女人就應該攬曬所有家務上身.老公一返到屋企即刻斟茶遞水擔拖鞋,佢就好似大爺咁攤係梳化玩電話,你以為咁樣叫愛,慢慢佢就會嫌你煮飯唔好食,嫌三嫌四.無他嘅,都係你太好縱出黎嘅. 女人要係適當時候懶少少,激發男人想照顧你既心態,咁段關係先會平衡架嘛.
2- 嚴禁做管家
結婚前大家都係無憂無慮嘅公主,男人示你為掌上明珠. 但結婚後女人要操心既野變得相當多,你會為男人事業前途而擔心,仔女學業問題而擔心,家庭支出而擔心,如果你變左樣樣都要操心嘅管家,唔好以為佢會因此而感激你,相反既係佢可能見到越黎越煩既你.如果你事事都幫佢打理曬,咁佢嘅心思會轉投係第二啲野身上,甚至係第二個人身上.
3- 醋該呷就呷
有種女人怕被視為小氣,就算另一半其他女仔幾咁親密,行為過曬界都好,都只會自己默默承受,而講不出聲.但其實適當地表現出呷醋,先會令男朋友知道邊度係你嘅底線,從而變得更加守規矩.呷醋唔係叫你一黎就大發雷霆,而係可以選擇嬌嗲地暗示比佢知道佢做咗咩會令到你介意.
4- 切忌太慳家
結婚之前你都會行街買衫,但係結婚之後竟然變的「賢淑」咗,咩都幫老公慳住荷包.見到靚衫唔捨得買,有好既化妝護膚品又唔捨得用.連同朋友食個tea,睇場戲都唔捨得用嘅話,你覺得自己變得好慳家,但其實係男人眼中你係根本唔識生活.正所謂「男人賺錢養家,女人貌美如花」,一個外表光鮮嘅女人,男人帶出去都有頭有面啲啦.男人嘅錢,唔洗係你身上,就會有第二啲人幫佢洗咖喇.
延伸閱讀>>女強人要識睇眉頭眼額 4種面相男人嫁得過
延伸閱讀>>12句25歲後的成長暗語


text:
乳牛
簡介[編輯]
一般未曾生育嘅母牛唔會產牛奶,更加唔會長時間產出人類借以飲用嘅鮮奶,母牛只有喺生產咗幼牛後先會產奶.一般一隻母牛應該喺兩歲時生第一隻幼牛,隨後約每年生一隻幼牛.有時兩隻幼牛之間嘅間隔亦會長一啲,不過咁對產奶唔好.
今日大多數母牛係通過人工授精嘅方法受精嘅,優點係農民唔使養公牛,而且能夠保證生產出來嘅小牛品質良好.對此呢個方法有興趣嘅農民亦可以學習繁殖技術.此外人工授精時傳播傳染病嘅可能性比自然授精機會細.
時間[編輯]
為咗令乳牛嘅乳房獲得必要嘅休息,乳牛喺生小牛60日前就唔會再被擠奶.喺呢段期間內乳房中嘅分泌組織獲得再生.此外假如本來乳房被感染嘅話亦可以獲得治療.受感染嘅乳房會影響奶嘅質量.喺現代化嘅產奶企業,小牛一生下就同母牛分離.一開始幾日佢重獲得母親嘅牛初乳,呢些初乳中含有重要嘅預防疾病嘅抗體.此後小牛獲得代替飼料.公小牛一般被賣到肉牛農場,母小牛就盡快獲得含高脂肪嘅飼料來促進佢瘤胃嘅發育,令到佢盡快成為一隻乳牛.
乳牛嘅懷孕期為280日.小牛出世後就開始重新產奶.喺一開始嘅六個星期中奶量不斷提高,一直到每日25至60升,然後不斷下降,直到下一隻小牛出世.
產量[編輯]
一隻乳牛每年可以產至1.8萬升奶(極少數以上),隨地區同種類嘅唔同牛嘅產奶量唔同.產量越高嘅牛亦越難養.一隻每日產50升嘅牛嘅新陳代謝能量同一個馬拉松長跑運動員運動時一樣高.假如佢唔能夠獲得適量嘅飼料嘅話就會病,生產時間亦會降低.
除奶量外,奶嘅脂肪同蛋白質含量亦非常重要,係決定奶嘅價格嘅重要因素.對於兩用牛(例如西門塔爾牛)來講,產奶能力同和肉用能力都非常重要.
所謂嘅「高產量乳牛」嘅產奶期喺四至五年之間.最主要嘅縮短產奶期嘅原因有不當嘅飼養環境同埋由唔優質嘅擠奶機造成嘅乳房嘅慢性發炎.高產量乳牛嘅產子率亦比較低,過一段時間後佢哋完全不育.
品質辨別[編輯]
總括來講生奶中含嘅細菌同體細胞應該盡量少.生奶中含細菌多一般代表擠奶機唔乾淨,或者存放時冷卻有問題.生奶中含體細胞多就即係乳房有病.呢啲體細胞係免疫細胞,就好似人類嘅白血球,佢哋會喺乳房有急性或者慢性發炎時進入奶.乳房發炎嘅原因好多.飼養環境唔乾淨,擠奶時唔乾淨,擠奶擠唔好,產奶時間過長,傳染病,飼料不良,遺傳因素都可能影響乳房衛生同生奶嘅質量.乳牛嘅乳房大一般唔代表佢嘅產奶量高,而係佢結締組織虛弱.而一隻乳牛每日進食同反芻時約咀嚼三萬次,並產生90升口水.


text:
直刃族
直刃族(Straight edge,又譯做正派龐克)係80年代美國東岸興起嘅一種後生仔文化,佢哋有 Punk 嘅態度同打扮,但係堅持唔飲酒,唔食煙,唔啪丸.其中又有一部份係素食主義者.標誌係英文字母 X .
X[編輯]
Straight edge嘅標誌係英文字母 X ,佢哋會喺對手嘅手背上寫或者紋一個 X 字,代表佢哋唔會買酒飲.除咗寫或者紋喺手背,亦會印喺 T-shirt或者寫喺其他總之身體上會見到人嘅地方.有時亦會寫成sXe,即係Straight edge宿寫中間再加個 X.
簡史[編輯]
起源[編輯]
1981年華盛頓一隊 hardcore樂隊Minor threat所發表嘅一首歌,觸發Punk 文化入面一場Straight edge運動,Straight edge同時亦係Minor threat一隻大碟名稱.結果呢場Straight edge運動,喺波士頓同美國東岸興起,佢基於一個簡單理念:「你可以話事,唔需要畀其他嘢控制」,呢樣嘢由Minor threat樂隊主音 Ian MacKaye最先提出,之後仲好快就傳到去歐洲,發展出其他理念例如:「我唔飲酒煲煙,唔揩草啪丸,因為我有更好嘅事要做.我唔沈溺任何改變心智嘅藥,都一樣可以好過你,我就係Straight edge.」[1]
演變[編輯]
Straight edge喺華盛頓開始興起,慢慢多人識,不過對於Punk友嚟講吸引力唔大,所以Straight edge最初只係一啲地區運動,未全國化.而好多Straight edge嘅樂隊出咗名之後,都唔再玩hardcore而轉玩其他比較賺錢嘅音樂,又有一啲喺出名之後開始隊啤揩草啪丸,同原本Straight edge諗法已經變晒,所以到咗後期,諗Straight edge出嚟嘅Minor threat樂隊主音 Ian MacKaye雖然仍然堅持無變到,但佢自己都唔再認自己係Straight edge.之後開始Straight edge嘅人唔係一味只識批評其他 Punk友,就係抄返以前啲人嘅音樂同衣著,反吸煙反吸毒,無啦啦又反埋同性戀.
第二波[編輯]
80年代中,Straight edge樂隊Youth of Today算係嗰陣Straight edge樂隊之中最紅,主音Ray Cappo突然間走咗去信奎師那(krishna),加入咗國際奎師那知覺協會,一個印度嘅宗教組織.喺Ray Cappo影響下,令Straight edge喺本質上有好大改變,好多Straight edge友都開始一齊信奎師那,令成個運動開始宗教化,又因為宗教影響,除咗原本唔飲酒,唔食煙,唔啪丸,又加入唔食肉,變成素食主義,後來又加入嚴禁不當性行為.
90年代中[編輯]
90年代中又有幾隊Straight edge樂隊將Straight edge理念改變.有隊叫Earth Crisis嘅重金屬樂隊,宣揚動物權益同地球優先觀念,但佢哋行為太怪雞所以畀人笑多,但佢哋亦反映呢個時期Straight edge運動嘅發展方向,除咗原本嘅無煙無酒無藥同素食主義,又加咗動物權益,環保,無政府主義,代表樂隊仲有Vegan Reich,Raid.
但同時又發展出性別歧視,同性戀恐懼(反同性戀行為),集權主義呢啲極端行為出嚟.
參考[編輯]
- ↑ 1981年Minor threat發表"Straight Edge"歌詞,參考Straight Edge


text:
其實去依個旅行都唔算攪左好耐,由上年年尾抽起條根話去,到今年年頭先開始計畫初步行程去訂機票車票等等,再之後成2月先開始訂酒店,因為得2個人去,長時間住doom唔多方便(唔理貴重野外,洗衫後要long衫都好煩),所以我地基本上係住hostel或民宿,全部都係以方便及價錢為首選,印象中好似攪左2-3日,英及西班牙網上睇,後者仲包埋早晚餐,25歐一晚有房住真係抵到爛,法國就係朋友介紹既,地區方便35歐仲獨立廁所,想點丫
其他行程基本上我都冇乜參與planning,因為實在忙到痺,我地好似差唔多出發前2-3個禮拜先攪好行程,last一站行程計畫仲異常簡單,可能問人借左本書同埋有部gps啦,哈哈
忙歸忙,出發前我都搵左日出旺角同埋鴨記買左少少野,因為我地係以經濟為主,會有好多晚食麵,hostel問過都唔會有煲依類奢侈品,所以我就買左個旅行水煲(開頭想買電匙圈煲水,但其實依樣野好危險,好易攪到跳灰士,格過價買外國牌子同旅行水煲都唔差得遠,所以最後放棄左),另外因為旅行日子長,好多野回港後好快會唔記得,而我又唔中意寫字,所以係鴨記買左隻平平地既mp3機去錄低所發生既事(其實我想做依樣野好耐,有時出去影想好想將果一刻既感覺除相片外用聲音記低,所以今次買左依隻mp3機正好有依個用途)
最後就係預備衫褲日用品等等,因為我係一個唔到最後一秒先做野既人,所以行李真係last果日先執,哈哈
上過網見氣溫唔算太凍,所以以短衫快乾褲為主,當然出得門,梗係要帶件防水風褸/褲同埋1-2件厚少少既衛衣同一件抓毛褸先岩數
拖板,拖鞋,叉電機,相機,食野及焗麵既餐具當然唔少得,銀包帶左2個,in case比人打劫都有得交代下,仲有個紅白藍膠袋要黎寄倉,仲帶多左個眼鏡,因為我好深近視,冇眼鏡我唔識行路既,哈哈....背囊其實唔算太重,起碼輕過平時去camp,都ok啦
依個trip既前夕係我做野咁耐最冇holiday mood既一個假期,平日放假多過3日以上已冇咩心機做野,今次放成3個禮拜一d holiday mood都冇,可想而知忙成點,太可怕了


text:
海景嘉福洲際酒店 InterContinental Grand Stanford Hong Kong
商戶搜索
服務詳情
套餐價格及詳情
評語 提交評語
我地搵場地嘅時候主要想搵一間係地點方便,都睇過好多間,又有上網睇過好多comments.不過我地覺得有啲sales真係好似無心做我地生意咁,傾嘢同問嘢都好似唔想幫我地咁.直到去到Grand Stanford同Alvin傾,感覺到佢地真係有心幫我地,而且仲好用心.佢俾左好多意見我地,會同我地講解成個流程,由出門開始每一個step,連租衫deco尼啲都唔係佢地服務範圍嘅嘢都俾好多意見我地,個陣其實我地仲要係未confirm!我地都覺得Alvin好用心咁幫我地,俾到我地有種好安心嘅感覺,同埋個價錢又係within我地budget,就confirm咗尼度.
佢地場地樓底都好高,影相嘅效果都好靚,傾嘅時候都好清晰咁俾我地睇哂燈光,音響同floor plan.佢又會分好多階段同我地傾,叫我地唔使擔心幾時要落訂或者幾時先要決定啲咩之類,好多野都俾我地結婚前一個月內再confirm,唔使我地一次過好急咁決定哂啲野,又會到時先提我地,真係全部都唔使我地擔心!
Alvin因為知道big day當日我地會好忙,或者會唔記得俾佢,婚禮前一排已經叫我地入定啲歌,相同埋片喺usb度早啲俾佢keep住先.當晚我地到場地嘅時候,佢地已經幫我地播緊啲歌同埋相.另外,嗰日晏晝佢地場地有活動,Alvin直情幫我地聯絡我地deco間公司,同佢地傾定幾點可以尼早啲set左場外嘅deco,接左場先再set up入面,所有野都幫我地處理好哂~
因為我都係佢地度出門,前一晚喺酒店住佢地送咗朱古力同香檳俾我地~跪墊同出門要用個啲野,佢地都借哂俾我地,真係好幫到手,唔使我地再安排.我地出門嘅時候有灑米,佢地都好好,話唔影響到其他人都可以,唔會話怕我地整污糟啲地方.咁啱嗰朝我出門嘅時候都有另一對新人出門,我見佢地都安排得好好,分得好清楚,完全唔會亂.
到Big day 當日,就有另一位同事跟我地,佢都好好,教我地成個rundown要點處理,律師嗰邊點樣會接得好啲,分享咗好多意見俾我地.野食方面,我地都上網睇過,見啲人都係話好味地先揀佢地,當日啲賓客feedback都話好食,啲野食好新鮮,上菜都好夠熱.我地成晚都好忙,無乜點食到嘢,佢地都有預食物俾我地,幫我地包好哂係外賣盒到俾我地攞走,而且啲食物仲熱,唔會凍冰冰.酒水因為package包左,所以我地自己都無額外再搵酒水.期間有啲賓客想要烈酒,佢地都處理得好好,會幫我地好有禮貌同好婉轉咁拒絕.最後臨走時佢地仲有恭喜我地~整體我地都好滿意佢地!
其實我地都睇過同比較過好多間酒店,最後都揀咗Intercontinental Grand Stanford,主要因為佢地嘅食物質素同埋場地.
食物質素方面,因為我之前都同朋友係度食過野,都覺得幾好,加埋上網睇到comments都係唔錯,所以都幾有信心.
而場地嗰邊,因為我地擺嘅圍數唔算多,16圍,對於佢地嘅場地大小都算適合,而且地點都方便,所以就揀左尼個地方~
佢地啲staff都好專業,我地有問題嘅時候都會俾到答案我地,有唔同需要亦會幫手解決唔同問題.
賓客當日feedback都好好,好滿意啲食物,覺得食物質素幾好.我地覺得質素同服務都同個價錢成正比~
我哋會揀呢間酒店主要因為近火車站,可以方便我啲親友過黎,加上佢地個場都叫闊落,有地方比小朋友玩,又有地方可以打麻雀,可以滿足唔同親友嘅需要.
佢地服務態度都幾好,例如我無帶啲咩佢地都會即時執生去配合返我,大合照佢地都會好主動咁幫手搬枱.我有咩要求佢地都配合到,比如係我想親戚啲小朋友有地方玩,佢地都會安排到地方俾我,呢方面好唔錯.唯一一樣我覺得可以再做好少少嘅就係packing位個方面,例如我擺5圍佢地就比咗5個車位我地,唔係太夠~多少少就更好!場地方面佢地個邊都好夠光猛,樓底又高,空間唔窄.野食我都滿意,就算婚宴之前都有喺佢地個度食過野.婚宴完咗之後我話想打包啲剩咗既食物佢地都好配合,唔會浪費~
之前我哋有朋友係呢間擺過酒話覺得幾好,加上我哋覺得價錢地點都好,Reception又唔洗同人share,所以就揀咗佢哋.
我覺得佢哋服務態度好好,本身我哋婚禮前個場有另一個event,但佢哋都好準時俾到個場我哋,個新娘房仲早咗俾我哋添!
我地印錯座位表,佢哋又即刻幫我地印過.雖然婚禮當日個負責人唔喺現場,但係其他啲 staff都好盡責,唯獨係啲反應反而無司儀咁快,可以再敏銳啲.
個場地影相出嚟都靚,因為個臺墊高咗,樓底又高,空間感好夠.野食方面賓客都話好好食😋,整體好OK.
我本身已經鎖定左要尖沙咀嘅場地,之後去睇場嘅時候就發覺有D我想要嘅日子已經full左,有D就有柱.去到海景嘉福酒店就覺得個場大小適中,無柱,同埋個價錢都ok,就揀定佢哋.
跟我果個staff叫Joann,佢都好盡責同有交帶;當日佢又安排左人跟我上落,都算細心.場地方面,最後我哋用落就覺得逼咗少少,因為我哋擺左24圍,本身想擺多少少但個ballroom已經無多餘位,所以坐落有少少逼.同埋個新娘房比較細,D姊妹唔可以一次過入晒去.食物就有唔少好評,個日大家都讚個燉花膠湯好飲!我覺得佢地D服務態度都幾好既,只係要留意如果想擺圍數多嘅可能就會覺得呢度唔係太夠空間~


text:
干尼亞 必去景點及塞達尼里曼尼亞海灘附近酒店推介
塞達尼里曼尼亞海灘附近酒店預訂
神秘優惠價幫你慳更多
即時揭開神秘優惠價,慳得更多
干尼亞必去推介 - 塞達尼里曼尼亞海灘
想去 干尼亞 自由行?等 Hotels.com 帶你玩盡 干尼亞塞達尼里曼尼亞海灘 啦!留意我地文章,話你知去干尼亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋干尼亞塞達尼里曼尼亞海灘 附近有咩酒店,等你更加容易計劃行程,慳返酒店來回景點嘅時間.
干尼亞塞達尼里曼尼亞海灘 自由行
去得干尼亞塞達尼里曼尼亞海灘 自由行最緊要一定係揀啱日子去.一啲熱門景點例如,干尼亞 嘅 塞達尼里曼尼亞海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
干尼亞塞達尼里曼尼亞海灘 交通
想去塞達尼里曼尼亞海灘 暢順無阻濟,最好就係出發前,睇清楚干尼亞塞達尼里曼尼亞海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
干尼亞塞達尼里曼尼亞海灘 必食必買攻略
干尼亞塞達尼里曼尼亞海灘一直都係旅遊熱門地點,去到干尼亞塞達尼里曼尼亞海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
杜奇峰新作 -- 黑社會
從喑花開始就仲意睇杜奇峰d戲.最仲意睇既到依家都仍然係超水準既"暗戰".覺得暗戰太好睇就千祈唔好忍唔住買或租埋套暗戰二 bor.打爆電視講哂粗口失哂儀咁就唔好話我冇提你 :p
講返套"黑社會"你話冇期望就假既.最近係康城播左一次,預期反應應該勁爆.未上已經有唔少人慕名而來點知...
出到黎既反應不但冇好評,而且大部份評語可以話係負面,更甚者有人頂唔順中途離場.就算睇完全埸大多都係失望離去.我睇到真係有d突然.大佬E家唔係睇緊王晶d戲喎!?係拍鎗火喑花瘦身男女既杜奇峰!
出黎既反應最主要有兩樣野:第一,太過血腥.第二,內容空洞.內容空洞
原版黑社會拍成四粒鐘分上下集可見係杜奇峰野心之作.拍法創新另類無可厚非.但俾人話內容空洞就似乎成套戲對白唔多,故事簡單.直覺上即刻諗起"鎗火".成套戲內容極簡單對白亦唔多,差唔多全靠動作但佢既氣氛凝造之好實在可作教學之用!成套戲差唔多一滴血都冇.太過血腥
黑社會另一問題就係血腥.可以想像呢套暴力場面用近似寪實拍法有如"旺角黑夜"以血同暴力鏡頭震攝人心.但係旺角黑夜冇問題因佢有對白有內容有故仔!
咁一套冇乜對白只用大量暴力血腥既寫實場面黎講故仔既效果係點"黑社會"已經話左俾你知.
"黑社會"呢套戲我未睇過.以上所寫一切段估.希望係香港上時會有所改善.一定會去戲院睇,杜奇峰既戲就算係唔好睇都會支持.始終有心既香港電影人已經買小見小. ai~


text:
原子核融合
原子核融合,簡稱核融合,又叫做核聚變,係指由質量細(低過鐵)嘅原子核,主要係指氘核或者氚核,喺一定條件下(好似超高溫同埋高壓)黐埋,總質量減少啲,並釋放巨大能量嘅核反應.當原子喺勁高溫同極高壓情況下,最外層電子會被強制脫離形成半電漿態,而係呢一個時候,有啲原子會融合成更高質量嘅原子,不過過程中會流失一部分中子,形成同位素更高既元素.
原子核嘅質量蘊藏巨大能量,原子核嘅變化(由一種原子核變化為另外一種原子核)往往轉成巨大能量釋放出.如果係由重嘅原子核變化為輕嘅原子核,叫核裂變,好似原子彈爆炸;如果係由輕嘅原子核變化為重嘅原子核,叫核聚變,好似太陽發光發熱嘅能量來源.
相比核裂變,核聚變發電幾乎唔會帶來放射性污染等環境問題,因為原子唔似得核裂變咁,喺發出能量嘅同時發放迦瑪射線令自己達至平衡,而且原料可以直接取自海水中嘅氘,來源幾乎取之不盡,係理想嘅能源方式.
目前人類已經可以實現不受控制嘅核聚變,例如氫彈嘅爆炸.但係如果想令能量可以畀人類有效利用,就必須能夠合理控制核聚變嘅速度同埋規模,實現持續,平穩嘅能量輸出.科學家正努力研究點樣控制核聚變,但而家睇嚟重有好長嘅路要行.
喺2005年,部份科學家相信已經成功做出小型嘅核聚變[1],並且得到初步驗證[2].首個實驗核聚變發電站將選址法國[3].
可控核聚變[編輯]
目前主要嘅幾種可控核聚變方式:
- 超聲波核聚變
- 雷射約束(慣性約束)核聚變
- 磁約束核聚變(托卡馬克)


text:
今朝 9 點半起身 刷牙洗臉落樓食早餐 ~
~ 呀 mi 話要 2-3粒 我以為係佢自己食 點知佢話係同呀喂 share 食 又會食咁小嘢嘅 真係聽見都餓呀 哈哈 因為 $17/5個 所以唔理喇 比夠 5 個佢地呢
番到屋企再執好 d 嘢就出發喇 本來約咗呀 mi 喂 11 點 45 分喺黃大仙巴士站等 但最後都遲咗 5 分鐘 最衰里奧大人啦 計錯時間 哈哈 ~
好喇 會合就即跟呀喂領隊喇 唔記得坐 37M 定 18 小巴 之後去到 xx 落車 總知佢叫做乜就做乜啦 ~
問番呀 mi 我地係喺沙田拗上山 再行麥理浩徑 4 & 5 段呢 ~
今次我唔掂呀 上斜路 10 分鐘就要抖一抖 真係好驚影響呀 mi 喂行山速度 但最衰我又唔快得 唉 下次再行多幾次勁嘢 先好約佢地行 真係唔想拖慢人地囉 ~
~ 11:57am 落車
~ 上斜......
~ 12:03 pm 睇相我仲以為自己要抖下添 原來係呀 mi 話有隻無尾蜥蝪 我想影相 但佢走得好快 可能我嚇驚咗佢呢
~ 繼續上斜
~ 12:11pm 我又要抖喇 睇佢地 d 企姿 真係 hea 住等我抖 呵呵 咁我地又飲啖水咁嘛 呀喂開呀 mi 背囊拎水杯出黎 好鬼粗魯咁將 mi 條馬尾 fing 左邊 之後呀 mi 話一陣又會 fing 多次 果然真係 fing 多次 好搞笑 呢下我覺得里奧大人原來對我好溫柔 佢唔會大力整我 d 頭髮架 因為..我會鬧佢 哈哈 大佬呀 我頭髮已經唔多啦 整多兩整無埋架喇
~ 我地無上去睇呀
~ 影完指示牌 但其實都唔知自己去邊 因為全程跟住呀喂行 哈哈
~ 上樓梯喇 呀喂成日問甘唔甘 唉 做駛講嘅 哈哈
~ 1 點喇 又搵個地方比我抖下 哈哈
~ 望到鑽石山同九龍灣 好有親切感 哈哈
~ 呀 mi 同呀喂講 話介紹邊個地方呢 係要話比人知喺天橋或者馬路附近邊度 人地先清楚 嘛 因為棟棟樓差唔多 呀 mi 咁講 我突然間覺得佢真係好仔細呀 哈哈
呀 mi 都安慰我 話佢依家行山都係慢慢行囉 但呀喂就話我真係行.得.仲.慢.過.佢.爸爸 嘩哈哈哈哈哈 ~
傾傾下 里奧大人喺度摸下條頸 之後唧住隻唔知咩昆蟲慢慢睇係咩 嚇死人咩大佬 我見到好似係一間間咁嘅昆虫 嚇到我同 mi 即走啦 我地長頭髮 最驚痴住喺 d 頭髮度囉 所以我不停咁 fing 個頭 有咩聲音就即撥走去呢 ~
~ 呢 d 路算好好行架
~ 影咗又點 都唔知去邊 嘩哈哈哈哈
~ 有唔小狗出沒 不過呢兩隻係有狗帶呢
~ 我行呢 d 絕對無問題 仲可以邊行邊傾添架 哈哈
~ 上獅子山頭 唔好搞我
~ 閃
~ 機槍堡遺跡 石屎嘅左上角有幾個長方型洞口 就係機槍口喇
~ 機槍堡簡介
~ 2 點半喇 又影下積木
~ 繼續上上上 辛苦過行黃山 嘩哈哈哈哈
~ 落後了
行呀行 呀喂行得好快 完全唔見佢踪影呀 咁呀 mi 話呀喂一定特登行快 d 之後就玩電話 講到呀喂好似細路仔咁 哈哈 ~
~ 我地以為呀喂喺度等我地架 點知我地抖咗陣 我再叫幾聲呀喂都無人應 佢應該真係走得好遠 之後我地都走喇
行咗差唔多好似 15 分鐘左右 都唔見呀喂 之後見到佢覆群組谷 咁即係佢無碌落山啦 放心放心 ~
終於見到呀喂喇 呀 mi 即話佢啦 話又要擔心前面嘅你 但佢又唔可以上前搵你 因為又要擔心後面嘅我 嘩 好感動呀衰笠 哈哈 ~~~~
~ woo 行得越黎越高 lu
今次真係要上好多樓梯呀 我其實 ok 嘅 但就唔可以快 因為真係唔夠氣 ~
我叫呀 mi 唔好行我後面 我驚一陣無力向後跌 佢話佢會一手托住我個籮 pat 再推番我上前 好勁咁喎 哈哈 不過有 d 人真係喺緊急關頭 可以力大無窮架
~ 呢張相 好似反影緊呀 mi 唔上又唔落 哈哈 因為佢真係顧前又顧後 我勁唔好意思呢
~ 呀 mi 捉住呀喂 "訓話" 呢個時間我就會乖乖墮後 (笑) 呢 嘩哈哈哈哈
~ 有個亭 不過都無坐低抖呀 想快 d 行呢
~ 呢張相 我覺得完全表達到我喺度想講 : 仲要上幾多級樓梯呀 ?!?!?!
~ 如果我全日行呢 d 路真係無問題架喎 呵
~ 呢日未完架


text:
(火鳳燎原FB 圖)
數學固然係現代科學嘅根源,要學習科學嘅知識都必須透過數學計算嚟學習,係科學嘅長河裏面數學絕對存在一定嘅價值,但係點解有咁多考生如此厭惡數學呢?
有啲學生認為如果想學科學知識,可以睇網上嘅科學短片,根本唔使自己嘥咁多時間去學數學,況且唔係個個學生都對科學有興趣.有啲學生未來嘅理想係文學家或者文科老師等,根本唔需要用到數學,對佢地嚟講學習數學根本就只係應對考試.
另一方面,有啲學生又認為數學實用性好低,平時會話,買橙根本都唔會用到數學,因為部收銀機會計.日常生活中亦好少機會會接觸到數學,所以認為數學係多餘嘅嘢.
熟背數學公式,定理,甚至將個對數表倒背如流,相信一定會有考生咁樣溫習,但係當中有幾多個唔係只係為左應付考試?
數學有無用,都只可以話係見仁見智了,取決於大家嘅興趣又或將來嘅理想.但係既然考試話明要考數學,我哋都唔可以唔溫,就算唔鍾意都要硬著頭皮溫埋佢啦~
(本文真係因為善心大發,為咗幫人出名而寫,等佢快啲有雙位數嘅like)
早排台灣無端掀起廢除文言文教育嘅風潮,結果以保留文言文教育為結果落幕(好似係),不過成個網絡輿情就將文言文同統派掛鉤,又話學嚟冇用云云.本嚟我都係冇打算畀咩反應,不過就估唔到有人(仁?)想將呢個風潮燒過嚟香港.
點都好啦,呢位仁兄(以及唔少網絡輿論)嘅講法,可以用一句說話總結:
學生冇興趣嘅嘢,學校就唔可以教!
想唔想學同有冇需要學,其實真係兩回事嚟.雖然香港嘅教育制度屢遭咎病,但爛船還爛船,至少制定課程嘅人唔會完全係外行.十幾年前我哋鬧政府「外行帶內行」,點解到咗今日當自己都係外行指點內行嘅時候又唔記得呢句說話呢?中學課程入面真係有多啲嘢,過咗會考同A-level(依家係DSE啦)就真係呢世都唔會再用.但係,列入課程嘅嘢,其實(理論上)係所有學科嘅基礎同生活嘅基本知識.例如話,我學極都唔識嘅物理,一開始嘅「熱學」部分講「熱容量」嗰度,學完之後唔好話日常生活唔用,根本連考都未必會考.不過,原來貴價到整穿梭機隔熱,閒到用鋁製容器解凍冰鮮雞,都係同呢課有關;地理堂講嘅一啲乜風乜雨,你以為係背完就算,其實佢話緊畀你聽,入秋之後一落雨就記得帶多件衫因住凍親.種種內容,你以為係冇咩用,但原來全部都會有啲用.
再者,文言文係唔係真係冇用架呢?呢個問題某程度上都幾主觀.可能有人真係會答你:做醫生唔使識,擔泥唔使識,日常生活又唔講,只係得中文老師要識,而中文老師靠佢搵食,所以利益上佢哋好反對廢除文言文,一切都係中文教育界嘅私利.但係我又見過一位醫生教佢嘅師弟作詩填詞,又見過中學時背文言文好叻嘅人去咗紮鐵.唔講遠講我自己屋企,我老豆就真係做三行嘅,但細個未返學佢已經喺度教我唸《明日歌》(雖然叫係好淺白嘅作品);同時間有啲中文老師真係好似唔多識中文咁,都唔知佢點讀個大學學位返嚟嘅.
而且,我哋嘅日常生活又的確有機會運用得到喺文言文入面學到嘅嘢,簡單如某啲告示或者敬語,係用緊文言文常見嘅句式去寫;至於複雜啲嘅文學創作,即使係用緊語體文甚至係所謂嘅粵文,多少都會有文言文帶畀我哋嘅修辭技巧.我哋唔覺用緊,係因為我哋背過晒學過晒之後,將呢啲知識內化咗,變成自己嘅嘢,不自覺咁用到出嚟.相比之下,「熱容量」,「鋒面雨」呢啲都未必可以咁深入學生嘅心.另一方面,如果真係冇用就唔學,一個人真係可以成世都唔識微積分都唔會喺日常生活度遇到咩困難,咁冇用,點解我哋唔將數學堂減走大半,換成會計堂呢?
又話分兩頭啦,我又唔知有幾多家長會見個仔識講嘢就開始教佢唸《明日歌》,不過呢個都係文言文日常生活嘅應用嚟架~
講返呢位作者嘅作品啦,佢嘅漫畫首先係有問題嘅,就係將中文字解當成文言文.個字今日唔用,唔代表佢變成一個冇意思嘅字,而且得個單字其實真係唔知佢係咩文嚟架嘛,話唔埋係日文呢.更何況,作者一開始真係連個字都解錯咗,連帶幅漫畫嘅劇情都出咗問題.如果話漫畫都只係微枝末節,咁佢嘅解釋文字問題就更大.
有咩問題?我咪演示咗一次囉!


text:
雖然一直以黎都有唔少遊戲係以《L4D》(Left 4 Dead)做目標,亦有好多廠商係換湯不換藥,打住四人合作,共鬥打喪屍等元素做賣點,一直以黎都有唔少人中伏.最近就又有一隻類似《L4D》咁玩既遊戲出現,叫做《Earthfall》,不過質素就認真麻麻地啦.
呢隻叫《Earthfall》既遊戲係由小型遊戲製作團隊 Holospark 開發,主要玩法都係四人合作 FPS.故事就講地球比外星異形入侵,而玩家既目標就係要大家互相扶持逃出生天咁樣.比《L4D》進步既地方就係佢可以 Set 陷阱殺敵,而未講遊戲優劣之前不如睇下佢條宣傳片先丫!
睇完條片係咪有種「丫,睇落都唔錯,可以一戰既感覺」呢,放心,香港有幾間唔專業既媒體都係咁樣報導,然後你地咪中伏囉!
FPS 遊戲我諗大家最著重一樣野,就係「射擊感」.而呢樣野係呢隻遊戲入面都算叫做有既,不過勁薄弱咁囉……計落應該仲薄過豬肉紙.《Earthfall》入唔面無論閣下用咩槍都好,打中敵人之後無明顯爆血效果,無明顯受傷動作,感覺尤如打紙板公仔,老實講以一隻 FPS 黎講真係唔合格.
而且遊戲內槍支種類數量非常少,槍支模組亦極有「膠味」,射擊音效直頭好似玩緊氣槍咁,真係算把啦……
遊戲畫面方面就不過不失,始終用 Unreal 4 製作,點都有返咁上下.不過光影特效就做得非常奇怪,黑位超黑光位超光,唔知想點.而火焰特效就非常地核突,似噴緊紅色煙多過似噴緊火.至於敵人呢,種類非常少,黎黎去去都係打同一款怪.精英怪數量仲極度稀少,會令你懷疑佢地係咪瀕臨絕種生物黎.
而怪物造型已經做得麻麻地,個人評價係既無 Heart 又唔恐怖,你話係旺角街邊見到果啲人扮既我都信.最離譜既係遊戲入面既任務提示都做得好唔清晰,好多時原來任務已經完成,可以去下一個地點都無人知道,經常性幾條友傻傻下咁企度清怪……
呢隻咁出色既遊戲唔寫太長啦,總括黎講《Earthfall》如果係免費 Game 就可以一戰既,你話要比錢買的話…..呢個世界係百貨應百客架嘛,係咪?
《Earthfall》已於 PS4 / Xbox One / Steam 推出.


text:
2009年4月15日 星期三
我
當然,經過左上一段失敗o既戀愛經驗(我形容失敗係因為最後都唔能名開花結果),我明白到我自己真係有好多缺點.其中最重要就係 - 欣賞.我算係一個幾典型o既處女座,我對身邊人要求好嚴格,總喜歡雞蛋裡挑骨頭,所以同時對身邊人產生好大壓力.所以同時,大家見我成日對個社會,政府,以致生活間所有事都滿肚牢騷,好大程度上係性格使然.但呢種性格,對一段關係黎講並唔係咩好事(相反對我工作就唔錯),因為好容易會有磨擦.所以我而家好努力去學習另一樣野,就係appreciation-欣賞.工作上要多欣賞義工,朋友間要多欣賞對方.亦希望下一段戀情黎o既時候會多欣賞佢,搵下對方優點.咁樣先可以長久咁建立關係.
講返花心,另一方面,我好討厭做人兵仔,我好強調一樣野,唔鍾意唔緊要,男歡女愛,你情我願.最重要係唔好比對方有多餘幻想,成日欲拒還迎咁算乜?你係對對方有意思,覺得對方係一個可以發展o既人,先好向對方釋出善意.太好心,唔拒絕最終只會令對方傷得更深.我深信,你拒絕得對方愈直接,對方愈容易抽身.所以我好衷心同我身邊所有女性朋友講,唔好做收兵呢d咁缺德o既行為(做老師果幾位,收男學生做兵又例外,我好鼓勵女老師收兵仔).好彩我身邊靚女真係唔少,又未見到有邊位係成日想收兵.
最後,我都想同果位朋友講聲,我出街成日周圍望唔係(單純)為左"目及女",我係留意緊身邊發生緊咩事,有咩變化.即使退一萬步,男士上街睇靚女並唔代表佢出軌,正等於女仔見到靚野都會望多兩眼,That's it.仲有,老實講,有時見到d自暴其短o既人我都會望兩眼,然後心諗:嘩,做乜X呀?
1 則留言:


text:
暑假到啦!暑假到啦!每年暑假我哋都會嚟香港迪士尼樂園玩,如果唔係點叫放咗暑假呀.
今日連個天都鍾意我哋,俾咗個超熱的天氣陪我哋去玩!本來以為星期三唔多人,點知原來暑假真係日日都係星期日.
今年「迪士尼巨星嘉年華 大玩水花」講到明就係玩水啦!不過另外一個亮點就係同今個暑假最Hit的超人特工隊2的超能家族打咭.
所以一入到樂園第一件事就係好似小聰咁衝入去『明日世界』搵超能家族.
雖然人未到,但係得個佈景都已經急住要走埋去打住咭先.
《超人特工隊》超能駕到!
話口未完,超能先生同彈弓女俠出場啦,同埋一樣咁多人鍾意嘅冰條俠都一齊嚟.
話佢哋係粒粒巨星係無錯,因為真係要望住個時間表去排隊,先至可以同到佢哋影相.
拎住迪士尼樂園個APP就可以睇到每一個節目的時間表,我哋同超能家族Say拜拜後,就去到『探險世界』的『樂韻叢林』.
因為要準備去見另一個巨星.
準備要入去睇『魔海奇緣凱旋慶典』,點知俾我哋喺外面撞到慕安娜,梗係要即刻捉住佢打咭集郵啦!(BTW仲好靚女㖭)
兩個一陣間要打呢個非洲鼓,同慕安娜打打氣.
成個Show長 20分鐘,睇完Show就直接去埋『加利布尼巿集』.
巿集裡面有6個攤位遊戲,玩一次要$50,但係一次過買5張飛就會送多1張.可能好多人都同我一樣,覺得$50先玩得一次咁貴,每掉一個波就好似掉咗幾廿蚊落海咁.(有下文)
不過出得嚟玩,預咗要還!我見到佢三獎D襟章咁靚,同埋本住入得嚟玩就唔好慳個一百幾十(總係有把聲喺耳仔邊咁講),於是就快快走去買飛等自己冇得後悔.
雖然係咁...但係原來未出發先興奮,我哋課金咗買6張遊戲飛後,姐姐就叫我哋可以喺度揀6張Postcard.
好靚囉!都仲未完...
嗱!你見到個仔咁開心咁拎住隻公仔大聲嗌你,係咪唔捨得...好難忍到手唔俾錢去玩.(但係我想講中到大獎先有囉!)
拎住D飛,跟住就要諗下玩邊個遊戲喇.
最吸晴又感覺上最易玩的,就係呢個『奇趣咚咚樂』,只要將個波掉入去樽度就有獎.
只要掉中最高個黃色樽就即刻有大獎啦!
但係少年真係太年輕了,因為個波係輕到冇人有,所以原來係超難中!
結果全部唔中,不過當我哋以為咩都冇嘅時侯,居然姐姐叫我哋揀一隻tsum tsum公仔,原來咩都唔中都有安慰獎,即係永不落空啦!哥哥同呀芊都超開心 (其實只係我哋唔留心睇T&C)
之後我哋都冇咩希望咁,近近地揀隔離個遊戲繼續燒飛.今次哥哥問得清清楚楚,等自己輸都輸得明白.
總共有3次機會,有2次送到個木球入洞就可以中大獎.
對哥哥嚟講當然仲係有一定難度,結果3次機會都跌咗個波落去.(大家明唔明望住個仔係咁輸,但又好想出手,同時又知道應該要俾佢嘗試嗰種矛盾感覺)
但係我有D唔係好甘心,覺得好似唔係好難咁,跟住就用多張飛自己玩多次.(亮點係呀芊都好緊張,因為佢好鍾意隻小飛象.)
我一球得一球唔得,得番最後一次機會,好在都俾我送到入去,中到大獎,真係個心都跌咗出嚟.(亮點係呀芊已經第一時間睄住隻小飛象)
好在不負眾望,如果唔係就成為千古罪人.(所以大家記住呢個係其中一個易玩的Game)
之後佢哋開始醒目啦,就係去睇吓邊個大獎鍾意先至去玩嗰個Game.
『加利布尼幸運輪』就可以揀3個圖案,然後轉幸運輪4次,要中哂3個圖案先有大獎.
完全靠運氣的遊戲,都俾哥哥中到個二獎小鹿斑比公仔.
遊戲嚟到呢個階段,我哋手上仲有2張飛,但係都贏咗兩隻大公仔,同2隻 tsum tsum,感覺都已經開始抵番.因為一隻小飛像都值百幾蚊,所以依家有得玩又贏到公仔,都好似算抵玩喎.
最後2張飛我哋就都只係贏到個安慰獎同襟章.
正所謂開心就唔好俾佢停,玩到熱辣辣大汗叠細汗,就買條雪條請埋佢哋食.
諗住休息一陣,點知又見到巨星,忙住要去打咭啦!
然後我哋行番出去美國小鎮大街,參加『Pixar水花大街派對!』
起初以為只係少少水花濕下身,原來真係好勁呀!好似潑水節咁,射到大家全身濕哂.
而且架車好靚呀!知唔知車上面個星星圖案球,係Pixar好有代表性嘅標誌,差唔多每一套Pixar的電影都會有呢個星星波出現㗎!
玩完哂幾個『迪士尼巨星嘉年華–大玩水花』主題活動之後,到小朋友話事時間,佢哋想去邊就去邊!第一個最想去最掛住的,梗係『小小世界』啦!
芊芊話「媽咪,呢個Elsa好似你呀...個肚腩!」(個女幾時變得轉數咁快)
去到夜晚準備要欣賞“We Love Mickey!”大街投影盛演.
一陣間就會有大型投射呈現係兩邊的小鎮牆
見到眼前一個小舞台,好明顯最後會有Mickey走出嚟啦!
跟住我哋仲睇埋巡遊,實行玩到最盡.
今次真係玩到樂園閂門,把握最後幾分鐘去埋最後一場『鐵甲奇俠飛行之旅』.
今次呢個暑期夏日盛事『迪士尼巨星嘉年華』,大家記住帶定多套衫入嚟大玩水花啦!
Photo by Sony A7III FE 28mm F/2
想跟我去體驗其他活動,快D報名親子團,同埋留意專頁公佈詳情啦!


text:
覺唔覺叫得周永康嘅都係人渣中嘅人渣?
古今中外我未見過一場仗嘅將領係會故意推自己嘅將士去死,而原因係純粹為咗「證明」一啲道理.
香港個位周永康就做到啦,呢鋪真係奇情過《火鳳燎原》,曹操你叻極咪最多識玩「濮陽練兵」,我地康哥玩嘅係「龍和銷兵」;賈詡用嘅「公子獻頭」一次都係一個頭啫,我地康哥嘅「公子獻頭」一嚟就推幾千個頭送上去比警察扑,最緊要嘅重係全部於現實上演而唔係漫畫老吹橋段,陳某你就認輸啦.
大家當日包圍政總都係拎個真心出嚟升級,就算結果如何失敗不堪都唔會有人苛責學聯,畢竟眾所周知升級行動無異於以卵擊石.但呢個想法只係建立於「學聯都係真心升級」嘅前提上,如果一開始就希望失敗,並想以失敗為退場藉口嚟呃市民到場進行升級,情況就完全唔同,有句說話講得好好,「千祈唔好呃人,因為你呃得到嘅都係肯信你嘅人」,學聯同周永康,你地呃完呢次,下次可能仲有人比你呃嘅,因為天下傻仔何其多,但肯定冇上次咁多人囉.
OK,其實呃人都唔緊要,呢啲嘢大家在心中咪算囉,但你可唔可以唔好懶醒上電視訪問大談行騙心得?咁叫啲比你呃咗嘅苦主情何以堪?塊面要擺去邊?比啲街坊指住笑係咪你周永康負責?我已經想像到啲藍絲群組而家講緊啲咩嚟抽水.
有人話民建聯最無恥,有人話民主黨更無恥,計我話民建聯加民主黨都唔及周永康一個人無恥.人地譚耀宗上電視比記者串都尚且會以笑遮醜,你周永康上電視直認出賣群眾,都竟然仲可以帶住一副「我係為你地好」嘅誠懇面孔,我真係頂你個「懇樣」唔順.
如果民建聯仲想保住「最無恥」呢個寶座,我強烈建議宗仔要係周永康完成學聯秘書長任期後將佢招攬過嚟,此子係不世出嘅政治人才.


text:
行行下見到有下午茶tea set $48,呢間之前食過團購燒肉唔錯,都可以再試一試.
炑八喺地庫,入面好多個爐,因為呢個時間冇人燒肉,所以冇乜油煙味.
下午茶附送韓式清湯,泡菜同海帶,不過其實未叫野,已經好多韓式前菜可以食.
泡菜醃得都入味,又唔會好辣.
海帶就幾健康,食落爽口.
好多紫菜同埋豬肉,湯清清地幾好味,又唔會太濃味,飲完完全唔覺得口渴,用黎餐前開開胃.
加$6可以有特飲無限添加,幾抵喎,即刻叫咗兩杯試下.
因為鍾意佢藍色幾型所以揀左,味道有啲似波子汽水再加多咗梳打,飲落都幾清涼,其實特飲份量都幾多,最後都唔洗添飲.
幾鐘意呢個味道,好香柚子味,又有柚子肉,反而檸檬味唔會太酸,清清地.
一般跟餐既沙津都好細碟,估唔到韓式餐廳既下午茶餐都有沙津仲要咁大碟,幾新鮮.
一d都唔迷你,好大份,比起一般煎餅感覺冇咁熱氣,入口軟淋淋,配埋既醬汁有少少辣,都幾惹味.
細細件,女士一口都食得晒,唔駛咬完跌晒出嚟,味道唔錯,飯夠淋,入面既肉都夠味.唯一差少少既係佢冇醬跟埋,因為平時食開都會有醬,變左今次食好似似爭左d野咁.
有大量既芝士圍住豬肉,豬肉都幾有咬口,撈埋芝士可以見到有拉絲,入口更香,咸甜度剛剛好.
不過豬肉都幾多脂肪,大約一半肉一半脂肪,如果唔太鐘意食脂肪既人可能會唔岩食.咁多芝士用嚟包豬肉,但豬肉得四舊,最後剩返好多芝士.
整得好精緻既甜品,配埋煉奶,材料好豐富: 有紅豆,杏仁,小丸子,配埋忌廉,同埋雪花冰,口感豐富.雪花冰整得夠碎,好軟滑,入口即溶,加左煉奶,更香更滑.
而且佢既份量都好多,兩個人share食岩晒,可惜綠茶味不夠濃.
食物OK,但服務生態度一般,可能趕住下午茶後落場收工.
食完呢個Tea,飽到唔使返屋企食飯,抵.


text:
bb腸胃好差 :(.....
-
applejuicymama last edited by
半人半奶粉, 3個月人仔, 成日都肚仔脹脹, 一時便秘一時痾爛poopoo, 係咪姐係敏感腸胃?
-
julyli last edited by
@applejuicymama
建議睇左醫生先,如果係敏感b就要考慮飲親舒呢類奶粉
-
clariceyy last edited by
有冇試過轉D低敏奶粉?? 好多BB都易敏感, 又或者消化唔到奶粉入面D乳糖就會柯爛poopoo
-
applejuicymama last edited by
有邊D奶粉係低敏? 我點知佢係咪消化唔到奶粉入面啲乳糖同飲唔飲得低敏奶粉?
-
uban321 last edited by
@applejuicymama 冇敏感既BB都可以飲低敏奶粉的, 況且好多BB有濕疹啊便便去得唔好果D都可以飲~
-
jathy last edited by
@applejuicymama said:
有邊D奶粉係低敏? 我點知佢係咪消化唔到奶粉入面啲乳糖同飲唔飲得低敏奶粉?
我淨係知道親舒奶粉係, 因為之前表哥個女都食過
-
stepfhenie last edited by
@applejuicymama D便便會酸酸臭臭一粒粒咁的, 你可以試下親護, 半水解蛋白都會易吸收D, 普通BB都可以飲低敏奶粉的
-
ccchiping last edited by
能x係部分水解蛋白奶粉,但唔係低乳糖,親護就係半水解得黎又係低乳糖


text:
我記得細個嘅時候呢,老一輩嘅老人家好避忌新年買書,覺得“輸輸”聲唔好聽.
但慢慢長大咗之後,先覺得呢種迷信只會令人越嚟越蠢,越嚟越窮.即使喺古代人嘅人生觀裡面,都覺得讀書系一件非常高尚同積極嘅事情,佢哋嘅人生觀用一句話嚟總結就系“一命二運三風水,四積陰德五讀書”(大家千祈唔好以為呢句話系風水佬呃你十年八年嘅說話,呢句話最早出自清代文康先生嘅小說《兒女英雄傳》.).用馬克思主義哲學嘅話嚟講,一命二運三風水其實就系客觀因素,四隻陰德五讀書就系主觀因素.
在西湖路花市中與廣東廣播電視台名嘴任永全先生分享《粵韻唐詩》
客觀因素,我哋決定唔到——例如,命就系你出生喺有錢人嘅家庭定系窮人家庭;運就系從宏觀嚟講就系你所處嘅時代系盛世定系亂世,從微觀嚟講就系遭遇中彩票或踩狗屎呢啲隨機因素;風水就系你所處嘅地理位置系繁華城市定系窮苦山溝,呢啲都系我哋無辦法通過主觀努力改變嘅,我哋不妨將佢放喺一邊.
代表《粵韻唐詩》創作團隊向山區兒童捐贈該書,得到廣東廣播電視台珠江頻道領導倪卓宏頒發感謝狀
主觀因素,我哋可以通過努力去實現——積陰德其實就系利他主義帶來嘅回報式機遇,讀書就系長期閱讀,生活,工作,思考形成嘅視野和知識積累,呢啲就系我哋能夠通過主觀努力可以改變自己人生或者人哋人生嘅事嘞.
與廣東廣播電視台珠江頻道一眾名嘴合照留影
所以,廣東廣播電視臺珠江頻道一發起“情滿珠江 書香暖山區”花市募集圖書公益活動,我就馬上舉雙手雙腳響應支持,梗系啦!今次又積陰德又讀書,無論參與嘅人定系受助嘅兒童,都可以通過呢個活動積極改變自己嘅人生!自己友,一定要撐!


text:
家長日/觀課小檬都表現良好,於是獎勵一吓佢
(其實都係藉口趁有假期就去玩)
問他想揀去迪迪妮還是澳門,以為會揀好耐冇去嘅迪迪妮,
但原來佢更想去同功夫熊貓食早餐!
剛好有兩天學校假期,weekday價錢酒店比較平,於是出外走走!
又來過一年N次嘅澳門遊
前兩天預備好嘅長袖衫,一朝起身發現比之前一日更暖,
於是急急更換短袖.出門都尚算順利~
今次冇帶姐姐喇..免得佢喺船暈船浪唔舒服!
出發!!
之前妹妹豬船扭計嘅慘痛經歷,我仍然揮之不去,
於是我揀咗小檬做partner wahaha
爸爸同妹妹豬一pair,由爸爸照顧佢!
小檬上咗船唔夠10分鐘就不停問到澳門未...
又係時候學習忍耐/be patient
講吓東講吓西就好快到,而妹妹今次都好叻,
睇吓書,唱吓歌,就到!
妹妹豬都大個喇..過關已經識講自己個名
過完關等爸爸同小檬仲遇到漿漿媽咪!
早啲到酒店試吓check in又得喎!
上房前見到又要影吓
放好行李之後
就梗係跳床!
同碌床啦!
見到啲卡通人物出現,又要影吓先
肚餓喇..好在有uncle auntie攞定位
開定茶等我哋!!
跟住uncle就車我哋去玩!!!!我哋淨係同uncle講滑草,
唔記得講邊到,於是uncle就車我哋黎咗黑沙果到.
落咗車發現同之前果到唔同...不過唔緊要啦..反正都係咁滑!
唯一唔同呢到大人唔比滑!
上到去,雖然星期日,不過唔太多人.
小檬著急不及待啦...
為咗玩,真係拎幾重都得
妹妹豬sir落去就冇咩野,不過一落到黎就喊...
同小檬第一次嘅反應一樣!跟住已經唔敢玩!
小檬一落到黎又去排過隊.妹妹豬又想玩又驚,
於是個叔叔比佢係草地玩吓
由哥哥拖..推..佢
小檬玩咗幾廿次之後@@ 就周圍行下!
可以撐船仔呀!
不過要夠六歲先可以 =___=
咁啱有的士,好快就返到酒店休息一吓...
行一陣商場睇玩具
彼得叔叔嚟接我哋喇!
今次都係葡國菜
妹妹豬比較慢熱,要少少時間先可以破冰
為咗氹佢,我攞咗啲殺手諫出嚟!!唇膏!仲要係有色嘅!
一到手就放上咀到,呀梅上身!
食完慢慢散步去攞車,一路行,一路傾吓心事,
好鍾意呢種同好朋友好似親人咁close嘅感覺,真係好warm.
每次過嚟都接送我哋,又同我哋周圍去食野!
做你的妹妹好幸福!


text:
Wikipedia:收錄指引
喺維基百科,決定一個話題值唔值得獨立成文嘅原則叫做notability(英文)或者關注度(中文).呢個原則係咁寫嘅:
亦即係話,如果一個話題符合以下兩個原則:
- 有可靠,獨立,足夠嘅資訊來源;同埋
- 維基百科唔係政策冇將佢排除在外;
噉一個話題就可以獨立成篇.
實際執行方面,考慮到粵文維基百科喺咁多唔同語文嘅維基百科版本之間唔算大,所以執行收錄指引大致睇以下幾點:
- 篇文有引用獨立,可靠嘅來源,就可以收錄.
- 篇文有連去其他維基百科語言版本上面,講相同話題嘅文,而呢個話題喺嗰個版本已經過咗 notability 測試,尤其係英文或者中文版,亦可以收錄.
- 同粵語,粵地文化(兩廣,港澳,南洋粵人,海外粵人)關係特別密切嘅話題,有時會酌情從寛處理.
- 如果題材係事件或者人,篇文引用嘅來源唔一定要跨越好長時間;夠可靠支持文章內容就得.呢方面粵文維基百科喺執行細節上同英文版唔同.
- 至於其他細節,如果粵文維基百科無本地共識,一般參考英文或者中文維基百科.
要留意嘅係,notability並唔係名氣,重要性,或者廣泛性,雖則出名,重要嘅話題好大機會過到 notability.Notability 講嘅係維基百科嘅資料一定要查證得到;如果無可靠嘅獨立來源,就唔應該畀佢獨立成文.維基百科對notability嘅概念,就係利用呢一個基本水平,去避免乜都收一餐嘅情況.文章或者一覽表一定要係 notable,或者係「值得留意」.
呢啲指引只係畫出一個話題獨立成篇嘅恰當性,但並唔局限文章或者一覽表入面嘅內容.要知維基百科有關內容嘅政策,睇中立觀點,查證得到,歸屬,維基百科唔係,同埋生人傳記.而即使一個話題夠 notable,編輯者亦可以自己決定將相關嘅話題合成一篇文.


text:
喺施政報告公布後,好多人Facebook被 移民顧問公司 洗板.當然我無呢個問題, 移民顧問公司 啲廣告,呢度係一律ban咗先講.如果你覺得你需要離開, 移民顧問公司 根本幫唔到你,呢班友,反對BNO平權,以及幫中國人移民海外等問題,我覺得呢啲公司,全部去仆街都只係啱啱好咋.
移民顧問公司 點解都係一班仆街
首先,有部分 移民顧問公司 ,以及佢啲打手,我直接視為敵人,你要做生意你嘅事,點解要支持不公不義嘅British Nationality Act 1981,所以,齋係呢點我已經好憎 移民顧問公司 .
跟住好似關景鴻呢啲人,簡直係仆街中XO,自己投共,跟住又幫大量中國人移民西方國家,搞到各國污煙瘴氣,呢啲友仔,我認為西方國家,根本要對佢哋展開調查,因為佢哋做緊一盤危害西方民主社會嘅生意.事實上,佢哋幫啲唔應該幫嘅client,導致依家西方國家對中國國籍移民關門,依家咪變相累咗唔少香港人,錢又無,技術又唔係特別出眾嘅點走,多謝中共同埋呢啲仆街 移民顧問公司 囉.當然,好多「移民專家」係好憎我,我同時都認為,呢啲 移民顧問公司 ,應該早日執笠,呢班友,做賊佢就叻.
你話我點睇移民呢個問題,對於BNO及其後代,我睇法係,英國搞出《中英聯合聲明》呢個大頭佛,再加上British Nationality Act 1981喺BREXIT後將會過份複雜,所以我睇法係平權,但平權唔係大批香港英籍人士移去英國本土,正如好多BC都無移去英國本土,因為歐洲嘅生活,唔一定個個慣,英國收番香港收拾殘局至係成件事嘅終局,呢個係好多人只係睇BNO只係移民入場券嘅人好唔同,你係英國人,有義務,有權利,我亦唔會認為定居英國係享受人生,British Citizen 喺英國都唔可以攞福利,除非你交咗三年稅.
對於只有中國國籍(父或母又唔係BNO)嘅人,我睇法係,你要移民,你要證明你有心同當地融合,同埋移民後,絕對唔可以成為中國共產黨劣質文化嘅幫凶.喺二次大戰,在美德國移民好少受對付,甚至好多德裔美國人領軍打殘德國人,除咗因為唔少人係猶太人外,仲有一點,德裔美國人反對納粹,佢哋主張打殘納粹,你依家中國班移民似乜,大家諗吓喇.


text:
海斯 必去景點及漁人海灘附近酒店推介
漁人海灘附近酒店預訂
神秘優惠價幫你慳更多
即時揭開神秘優惠價,慳得更多
海斯必去推介 - 漁人海灘
想去 海斯 自由行?等 Hotels.com 帶你玩盡 海斯漁人海灘 啦!留意我地文章,話你知去海斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋海斯漁人海灘 附近有咩酒店,等你更加容易計劃行程,慳返酒店來回景點嘅時間.
海斯漁人海灘 自由行
去得海斯漁人海灘 自由行最緊要一定係揀啱日子去.一啲熱門景點例如,海斯 嘅 漁人海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
海斯漁人海灘 交通
想去漁人海灘 暢順無阻濟,最好就係出發前,睇清楚海斯漁人海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
海斯漁人海灘 必食必買攻略
海斯漁人海灘一直都係旅遊熱門地點,去到海斯漁人海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
近呢年養成咗一個習慣就係星期六日朝早起身自己整個簡單早餐.本來嘅原意係早餐有食,食得輕營啲健康啲對修身有幫助,但整整下我啲早餐已經好似越來越大份一啲都唔輕營.其實久唔久我都有喺instagram post我自己啲早餐相,做咗個 #早餐食得好系列# 如果大家都係同路人的話歡迎分享交流下!
懶輕營系列
平時返工為求快捷方便5日有3或4日我都係開麥皮食,所以如果假日喺屋企都唔會揀食麥皮,真係冇其他選擇時我就唯有比多少少心思切啲生果落去一齊食囉(我平時真係熱水開好齋).有時星期六日得閒我會打下green smoothies,其實好易打,我多數用香蕉(急凍咗),蘋果,baby spinach,如果有其他生果就會加埋落去一齊打.材料都好隨意,冇波菜就蕃薯葉呀或者red chard呀睇下有咩菜用咩菜囉.睇youtube啲外國人可以就咁朝早飲一杯就當早餐,但我唔得呀我飲完都係會肚餓所以佢只會係我嘅早餐嘅其中一部分.再懶啲或者想食啲暖野呢,我就會整小米粥,以前出差返大陸食佢地係落糖食,我覺得幾好味,但又唔想食咁多甜野,所以我就落少少鹽再加肉鬆,都好好味架!
全部都係多士系列
多士係我最經常會食嘅weekend早餐.又快手又容易整,鹹食又得甜食又得.好心機嗰時就會整牛油果多士,用芝士搽底或者淋少少蜜糖喺面都好好食;想食鹹就煎隻太陽蛋放面,多士點蛋黃汁嚟食好好食架!懶嗰時就咁搽花生醬/ 杏仁醬/ speculoo spread/ 果醬就ok!(題外話,樽杏仁醬我係喺加拿大costco買,冇糖同話冇加任何添加劑.我都係第一次食,除咗聞落好香之外其實食落冇乜味.)
有啲豐富系列
如果好心機,我真係會諗整啲咩早餐食睇落開心啲食落又開心啲.多數我啲idea都係睇下youtube呀tasty呀instagram呀睇返嚟,當然呢都係啲易整嘅野啦我都唔想太麻煩.我發現原來台式蛋餅其實好鬼易整,只要煎好塊好似薄撐咁嘅餅皮,再煎隻蛋喺上面咁就完成!中間如果想多啲花款就可以夾啲饀再卷埋佢,我上次試過夾芝士同三文魚係超級好食!
Hea食系列
有時真係唔係咁好心機整早餐又想食多啲其實都只係就咁炒個蛋煎條腸食下.現成野多數都快捷方便!
好啦我都想我啲相影得再靚啲咁睇落我好似好勁咁,除咗諗食咩早餐之外我會開始諗埋影相構圖點影得靚啲另大家都覺得我入得廚房出睇廳堂先XDDDDDDDD


text:
阿豬阿狗都叫自己做男神女神,咁點得㗎?作為一個專業嘅男神女神,梗係要內外兼備先得㗎啦!嗱,好似以下呢位來自美國嘅男模Chris Garafola咁就稱得上係堅.男神呢!
阿Chris憑住自己俊俏嘅外表,完美嘅身型同結實嘅肌肉,成功畀時尚雜誌《Harper's Bazaar》評為一定要follow嘅男model之一.如果大家願意一層又一層地撕開阿Chris嘅衫,大家會發現⋯⋯其實佢嘅內心同外在一樣咁靚㗎!
話說,阿Chris有一位患上唐氏綜合症嘅細妹Brittany.自從阿Chris幾年前開咗Instagram之後,佢就經常同網民分享佢同細妹互動嘅片段喇!一時氹下Brittany瞓覺,一時又彈下結他畀Brittany聽呀咁,都不知錫到佢幾燶!
除咗片之外,阿Chris仲成日post佢同Brittany嘅合照上Instagram𠻹!嗚哇,用Instagram嚟記錄自己同阿妹之間嘅一點一滴,真係好sweet呀!
唔少妹豬都好羨慕Brittany有個高大有型靚仔兼溫柔嘅哥哥,話每次見到佢哋嘅互動片段都覺得好warm咁話喎!其實計毛毛話,使咩羨慕Brittany吖?嫁畀阿Chris做佢老婆咪唔使得個恨字囉⋯⋯嗯嗯,首先⋯⋯


text:
(自傳式訪問)教范曉萱掹腋毛 大S親解同阿雅斷交
大S徐熙媛最近接受大陸雜誌自傳式訪問,除咗詳談自己入行以來嘅心路歷程,更重要提及佢一班圈中嘅好姊妹,好似細妹徐熙娣(小S),范曉萱,Makiyo等,呢班姊妹眼中嘅大S唔單止係仙女,漂亮,公正,仲會為佢哋排憂解難,主持正義.除讚美大S,姊妹們仲有害怕嘅感覺,Makiyo就話唔係怕大S,係怕大S唔開心,如果大S唔開心,Makiyo就會怕怕.
喺姊妹眼中,大S係個「緊繃,死撐,放不開」嘅人,極少喺人面前暴露自己嘅難過.同大S相識23年嘅好友范曉萱,回想大S點滴,范曉萱話大S難過時,係佢覺得某件事佢未做得好,譬如係角色冇演好,佢會好自責,佢難過都是在自責.
范曉萱又回憶當時只得18歲嘅自己,曾對女性點處理自己腋毛而困惑,佢喺綜藝節目《龍兄虎弟》後台遇到大,小S,范曉萱就去問兩姊妹,點樣處理?大S竟然話用拔嘅方法,范曉萱心想終於有個唔同嘅答案,仲預感大家會成為朋友,而到今時今日,范曉萱都係用緊呢個拔腋毛嘅方法.
回想少女時期,范曉萱形容大S嘅房間媲美精品店,衣服,鞋襪,護膚品都井井有條,范曉萱透露大S係佢哋姊妹中最成熟,佢相信一半係天性,一半係成長過程,大S喺家庭中,係扮演一個決策者.對於大S長期要keep住瘦,范曉萱曾勸過大S,做咗40年瘦人,後面就應該轉變,做個開心有點肉嘅女生.而范曉萱每次提到自己,已年過40歲有唔同嘅感覺,大S就唔回覆佢,直接KO呢個話題.
訪問中又提到,佢同阿雅(柳翰雅)嘅絕交經過.話說當年大S拍完《流星花園》後,因壓力太大及太攰,所以臨時甩底要錄影嘅《娛樂百分百》.不過大S話佢甩底前,其實都有做足準備,佢先發短訊俾住喺隔離嘅阿雅代主持節目,而且仲企喺阿雅家門前,聽到確認短訊嘅聲音,點知阿雅最後都冇去到,成晚得番小S喊住主持節目.大S表示,當佢打開電話時,發現仲有好多電話未接,小S更喺留言狂喊,而佢就喺重播中,睇住到小S喊住主持節目.搞到咁大件事,大S隔日就先同大家道歉,然後再就同阿雅絕交.


text:
24小時
2015年9月20日星期日
(親子好去處)石硤尾 石硤尾街巿 熟食檔(商場)平台 Shek Kip Mei Commercial Complex
今日去咗石硤尾街巿上面個平台玩,真係可以話係沙漠中嘅綠洲呀!因為自從搬咗嚟石硤尾之後,我哋都好少踩單! 但係俾我發現咗呢個又大又少人嘅地方,終於可以俾佢哋兩個踩番夠本
其實喺附近都搵到少少地方係可以踩到單車嘅
不過始終都比較危險
因為地方唔大而且又好多人
對於踩兩個碌嘅哥哥嚟講
真係比較危險,唔係驚佢撞親自己,最驚佢撞親人
我哋沿住窩仔街同巴域街交界嘅天橋
直接行咗上去石硤尾街巿個熟食平台
上邊無錯係有幾個大排檔,不過仲有個好大嘅公園
我哋上咗天穚之後就係平台最尾尾呢個住踩番入去
呢度只係一個公厠同埋好多居民喺度掠衫嘅地方
不過呢度都間唔中會有一兩個人行
所以都唔鼓勵大家喺度呢踩
再行入去就係大排檔嘅位置
因為呢度係露天同埋向住西面嘅關係
大家最好4-6點呢段時間嚟,如果唔係就會超曬!
Hysan話要番轉頭帶媽咪過嚟...
過到嚟呢邊見到一個大公園
有好多唔同嘅遊玩設施
雖然唔多人但係始終係邨入面嘅平台位置
都會有人出出入入,一定要睇住小朋友同埋叫佢唔可以踩太快
想踩快d一陣話你知有個好地方
一見到爬架佢就即刻落車走去扮馬騮啦又
另外一邊有個瀡滑梯
呢度始終都係屋邨
所以設施都難免俾d夜青用筆或者塗改液畫花哂
最難得係仲有買少見少嘅氹氹轉
如果想盡情d踩單車的話
呢度有個大空地話細都唔算細
足夠俾小朋友喺度踩嚟踩去!
因為正常情況底下巿民都唔會行過呢度
芊芊就好斯文咁慢慢踩
口裡就叫住「快d快d!加油加油!」超攪笑
踩踩吓見到幾隻鴿
對照住側邊嘅馬路影咗呢張相
真係好似石屎森林裡面嘅一片綠洲
以下圖片因為佢一邊玩我一邊伸手去攪佢
所以佢發我脾氣.....
鼓起泡腮!
睇住呢兩隻嘢真係遲早有一次就跌一鑊金嘅
成日做埋哂d危險動作
都係過番嚟呢度玩d斯文d嘅遊戲啦
媽咪同佢哋玩猜情尋上一級嘅遊戲
Photo by CANON 5D Mark III, Len | EF 24-70mm f/2.8L IS II USM
呀劍評分: 8分
呀劍評語: 我俾8分係因為佢夠珍貴, 係巿區裡面都真係比較難搵到咁大個空地既兒童遊樂場, 等小朋友都可以落樓下就可以盡情咁踩單車喇!
地址
石硤尾石硤尾邨商場平台
開放時間
24小時
24小時
(以上資料更新至文章當日)
Facebook專頁: 呀劍萬帥 kimfamilytravel
Blog網誌 : kimfamilytravel.blogspot.hk
訂閱: 發佈留言 (Atom)


text:
好有心思嘅workshop!
-
上星期同左閨蜜去尖沙咀間tissot pop-up café做圖章手作 好好玩仲有coffee set食~ 最估佢唔到就係做做下 突然送花比我地 (話母親節可以送比媽咪)
個workshop真係好有心思! 好surprise!
-
fanjiiii last edited by
喺CAFE度上手作班? 咁新奇既,我之前多數都係上工廈咋啵
-
係呀 好似配合tixxot 出果隻swissmatic文青錶而開呢間pop-up cafe 所以d deco都有畫左好多瑞士特色 響café做手作都係第一次! ^^
-
yinszechan last edited by
個章整得幾靚 要唔要錢JOIN WORKSHOP?
-
fanjiiii last edited by
正wor 而家個workshop仲有無位?
-
deniseee last edited by
full晒lu~ 我有fd想報我呢堂都報唔到~ 不過d deco同 coffee set 好似會做到5月尾 你可以去食下野丫
-
viowuwuwu last edited by
nice cafe and event!
-
snow000snow last edited by
真係幾貼心
-
suyi9001 last edited by
好靚呀!!!!
-
mummumi last edited by
呢間café食物好好味GA! 上個月我先去打完卡 飲杯野 扮下文青~
-
$180堂 仲有COFFEE同CAKE食 抵過出面D WORKSHOP好多!
可惜無晒位 如果唔係都想再去玩~
-
chenggigi last edited by
nice~
-
wendychuchu last edited by
我睇中佢D限量文具 個膠紙同postcard都整得幾靚 見到會買~
-
sinaaaaahello last edited by
我之前行過德福間專門店有得賣,原來CAFE WORKSHOP時都有得賣嫁?我之前都入左卷 都唔捨得用
-
tobytobyyyyyy last edited by
good!
-
hoikiuwan last edited by
都幾靚
-
fionlili last edited by
希望下次再有~
-
kabee last edited by
X2...


text:
黎得九州, 一定要去長崎. 長崎同香港既歷史都有啲似, 由於長崎係日本島既最西面, 所以長崎自古就係一個商貿港. 亦都因為咁, 長崎既建築物同食物都好聯合國, 例如富有西方色彩既大浦天主堂, 亦都有中國特式既中華街. 唔講你唔知, 長崎人好鍾意食中餐架, 一個星期最少會去食一次. 不過留番下集講. 今集集中講下長崎站附近既景點先.
長崎駅
由福崗出發, 一般都係搭JR鹿兒島本線(特急)去長崎, 車程約兩個鐘多少少. 而專門行走福崗至長崎之間既特急車就係上圖既787號. 幾好坐架, 起碼好過行駛大分至福崗既SONIC號.
長崎站得一個出口, 上圖就係一出閘見到既景象. 眼前就係AMU Plaza.
而長崎站既對出馬路中間, 就係長崎市電既車站.
長崎市電
一日乘車券好似一份小冊子咁, 有齊長崎市電既路線圖, 而封面就印明一日任搭既日期, 所以你邊日用就邊日買. 好喇, 有票就上車喇.
由於長崎站係位於行車線既正中間, 所以無論你想搭邊個方向既車都好, 你都要沿天橋行過去, 再落樓梯去市電站. (一諗回程要行樓梯番上去既問題, 我回程梗係搭巴士去長崎站啦!!)
長崎市電係長崎既主要交通工具, 所以班次夠晒密.
長崎市電一共有5條路線. (明明幅圖寫住1, 3, 4, 5 四條線咋喎!!) 其實仲有條 2 號線係夜晚臨收車前用, 印象中係1同5既合體方便夜歸人士. 當中 "築町" 站係轉車站. 如果你唔用一日券的話, 只可以喺呢個站免費轉車, 落車時記得同司機攞轉車券.
而為左配合長崎新幹線既發展同吸引遊客. 2018年8月開始, 部份長崎市電站會改名. 詳情如下:
大家可以見到, 改名後, 車站名會用相關既景點黎命名. 例如松山町站會改為平和公園站; 築町站就直接叫新地中華街站. 方便遊客好多.
夢彩都長崎市有三個大商場, 第一個係上面講左既AMU Plaza, 另一個就係下下集會介紹既摩天輪商場, 而最後一個就係依傢講既夢彩都.
夢彩都係一個典型既日式商場, 最底層係超市, 中間係百貨商店, 頂層係停車場同埋餐廳. 想搵食既黎呢度就一流. 至於點解我會專登介紹夢彩都呢? 因為夢彩都行過少少就係著名出島碼頭.
長崎出島出島碼頭係搭船去軍艦島既登船碼頭, 而出島碼頭行過少少, 就會見到上圖呢個出島碼頭露天食肆 (其實都係統稱做出島碼頭).
行到近長崎縣美術館前面, 有條小河, 呢度有水上單車玩.
最後, 送上長崎市地圖比大家參考.
前往夢彩都, 搭市電去大波止站落, 行幾分鐘就到. 而去出島碼頭就搭市電去出島站落, 行幾分鐘就到.
註: 本文地圖取材自谷歌地圖


text:
吉安亞爾 必去景點及樂賓海灘附近酒店推介
樂賓海灘附近酒店預訂
神秘優惠價幫你慳更多
即時揭開神秘優惠價,慳得更多
吉安亞爾必去推介 - 樂賓海灘
想去 吉安亞爾 自由行?等 Hotels.com 帶你玩盡 吉安亞爾樂賓海灘 啦!留意我地文章,話你知去吉安亞爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋吉安亞爾樂賓海灘 附近有咩酒店,等你更加容易計劃行程,慳返酒店來回景點嘅時間.
吉安亞爾樂賓海灘 自由行
去得吉安亞爾樂賓海灘 自由行最緊要一定係揀啱日子去.一啲熱門景點例如,吉安亞爾 嘅 樂賓海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
吉安亞爾樂賓海灘 交通
想去樂賓海灘 暢順無阻濟,最好就係出發前,睇清楚吉安亞爾樂賓海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
吉安亞爾樂賓海灘 必食必買攻略
吉安亞爾樂賓海灘一直都係旅遊熱門地點,去到吉安亞爾樂賓海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
香港地少人多,好多市民都係住喺公共屋邨(下稱:公屋)或者喺屋邨環境下成長,殖民地時代政府其中一樣最出色嘅地方就係公共屋邨規劃,為安頓基層市民同埋隨住社會變遷,喺 80 年代起就興建具有主題式花園及提供多樣康樂設施嘅屋邨,俾居民休憩使用.我哋會喺唔同嘅屋邨入面都會見到籃球場嘅存在,呢點真係要多謝當時嘅政府規劃,一切都以解決民生議題為先實屬德政.
講開屋邨球場,打開波嘅波友會俗稱屋邨場為「細場」,康文署管轄嘅為「大場」.以前 80,90 年代,打得勁嘅會去大場打,多人得濟或者唔想行咁遠嘅會去「細場」打,兩者各有特色,其實好多都好正!舉例有早期同大家介紹過嘅啟業邨,長發邨,安定邨等球場,莫講話全港獨有,甚至乎係全球獨有!
因應香港狹小嘅環境而遷就球場,雖然講出嚟好笑,但諗深一層都好有人情味,為咗俾居民可享有更多設施同空間,就算位置唔係好啱都放個球場入去,所以絕對相信大家見過一啲唔合規格嘅球場,例如成個球場嘅比例縮細咗,又或者條邊線同三分線連成一體等,真係千奇百趣乜都有!
我哋打開波嘅細個時有個籃球架已經好開心,理得佢劃線劃成點吖係咪?只不過部分香港人太吹毛求疵,經常少少嘢就投訴唔合規格要拆除,但佢哋冇諗到我哋打波有時候只要有籃球框,就可以練到射波或進行簡單鬥波練習,並唔係所有嘢都要完全符合規格先叫做好.呢類細小嘅屋邨球場都係特色之一,大家打波之餘不妨多留意一下身邊事物,總有意想不到嘅收鑊.
責編:李玥展


text:
飲緊隻奶粉好熱氣咁 ..
-
innerlina last edited by
生粒粒, 痾唔到便便, 谷到面都紅哂… 轉過2隻都係咁, 其實係未所以奶粉都係咁?
-
Treemama last edited by
阿仔飲緊個隻babynes有益生元益生菌嘅成分,可以幫到bb去便便~
-
JOEY last edited by
隻隻奶粉都唔同架,呀B飲緊illuma就日日都去到,出黎既便便都係軟身既,如果你bb長期都谷到面紅既話就可能要轉轉
-
beanna last edited by
唔一定, 要夾BB, 同埋奶粉會熱氣某程度係因為多次加工烘焙, 所以買d一次入罐的會比較好
-
janjanma198 last edited by
我仔飲緊eleva organic唔覺佢有熱氣, 佢冇加工咁多次, 同埋唔甜都冇咁燥
-
anniebbbon last edited by
或者本身隻奶粉熱氣唔夾,雅培隻HMO比較似人奶,入面有母乳成分,個味都似媽媽奶,我個BB都係咁轉,飲左之後便便好左,唔會熱氣
-
innerlina last edited by
其實你地小朋友通常幾耐有便便?
-
ho33yan last edited by
@innerlina 我仔飲eleva日日都有啊! 同埋奶粉B要畀D水小朋友飲, 同埋順時針按下肚仔, 幫助郁下


text:
24 FEBRUARY 2017(FRI)又嚟到每星期我寫得最順心又開心嘅文章,就係每周小小豬嘅愛心便當,唔覺唔覺就已經嚟到第六周啦~
上星期就因為自已唔舒服,所以冇乜整公仔便當俾小小豬,估唔到今個星期都係冇乜整,唔係因為我未病好,只係因為有個小朋友依排進餐時非常唔乖,極度不專心咁食,所以就激嬲媽咪,咁就冇公仔便當啦!
星期一就整左個南瓜肉餅飯,其實南瓜真係好有益,所以我都成日煮俾佢食呀~
星期二就係蕃茄抄雞蛋,睇見就好似好少餸,依度其實係有三隻雞蛋在內,因為兩隻雞蛋又真係幾難抄,所以煮多少少就好似方便左自己.唔知係咪蕃茄開胃,小小豬竟然全部同我清晒,仲大讚好食,有時對住依隻豬都唔知好嬲定好笑呀~
星期三就嚟小小豬至愛壽司餐,其實佢可以食嘅壽司都係得嗰幾款,所以食嚟食去到係依啲,不過小小豬一樣繼續食得津津有味(不過....我開始整到有點悶,係時候要考慮轉轉款了)~
星期四小小豬話想食烏冬,所以就用左啲食材砌左個小朋友樣俾佢.相似度又真係麻麻,不過最重要係小小豬收貨,佢仲話我係砌左佢個樣,等佢自己食自己落肚哦~
星期五小小豬主動提意再食蕃茄,雖然前幾日都煮左,不過蕃茄都係好有益又開胃,所以今次就連同牛肉一齊煮俾佢,加多左一隻小鴨仔做裝飾,感覺又即可愛晒...哈哈哈~
成日覺得我煮嚟煮去都係嗰幾樣,雖然小小豬冇話悶,不過始終都想多元化啲,等豬仔可以食得更加開心,所以我要繼續努力,鑽研多啲有益又健康嘅愛心便當先得!
**我地的FACEBOOK PAGE,齊齊來交流親子.育兒.烹飪啦**


text:
如果你有個敗家仔,已經敗咗你大半份身家,今日再攤大隻手問你攞錢,你仲俾唔俾佢?
如果你有一個敗家政府,十幾年來一手敗走自己嘅公信力,仲越來越揮霍無度咁濫用權力,今日佢再攤大手問你攞多D權力,你仲肯唔肯俾佢呢?
當然,唔係絕對無得傾嘅.敗家仔如果肯付出少少誠意,同老豆好好解釋:今次點解要駛咁多錢,點樣保證唔會再亂駛錢,做老豆或者都可以信多佢一次.
不過,政府就無咁嘅誠意,連門面功夫都懶得做,可能因為夠票通過所以乜嘢都慳返,夠膽講通過咗先慢慢修改,推銷技巧停留喺十幾年前討論基本法廿三條時「你放長雙眼睇」嘅低劣水平;等如老豆提議敗家仔寫借據,敗家仔話我收到CASH先慢慢諗下點寫一樣.
網民市民猛話唔清楚點先可以獲得豁免,政府就猛話唔係喎好清楚吖無咩問題喎,由一個咁有問題嘅政府口中講無問題先至係最大嘅問題,市民大眾作為被管制嘅一方,有咩攪唔清楚真係隨時監都有得坐,點可能唔擔心?
政府要通過「網絡廿三條」的確夠票,拉布講真都係權宜之計,唔好幻想拉布本身可以迫到政府投降,但大家要好好善用拉布所拖延出嚟嘅時間,多尐表達反對,向多D人解釋新例嘅魔鬼細節,最緊要嘅,將反對嘅聲音集結成實際力量.零三年嘅廿三條立法同一二年嘅國民教育,兩次政府都肯定夠票(國教根本唔駛立法會通過),最後都因為強大嘅群眾力量而暫時拉倒,所以幾渺茫都好都唔好放棄.大家仲記唔記得幾個星期前,有球波明明好似射入咗都俾「英雄輝」救返出嚟,如果因為個波入梗就唔試下救,香港人配唔上「香港勁揪」呢句口號囉.


text:
老 豬 生 日 快 樂,不 過 朝 早 老 豬 仲 有 嘢 要 做 呀
晏 晝 同 豬 醇 去 接 老 豬 收 工 啦
都 唔 知 去 邊 好,結 果 去 咗 The Hunt Coffee & Roastery 食 晏
最 想 食 嘅 龍 蝦 意 粉 賣 晒 嚕,蝦 意 粉 都 食 啦
老 豬 的 豬 腩 肉
牛 魔 王 永 遠 都 係 食 牛
Tiramisu
豬 醇 又 以 為 食 生 日 蛋 糕,好 開 心
食 完 晏 去 咗 茶 果 嶺 村 行 吓 睇 貓 貓
豬 醇 不 停 追 蹤 貓 貓 嘅 身 影
靜 靜 哋 行 吓 好 舒 服 呀
繁 華 香 港 背 後 獨 特 存 在 嘅 茶 果 嶺 村,我 都 係 第 一 次 嚟
不 過 貓 貓 冇 想 像 中 咁 多,可 以 天 氣 太 熱 匿 埋 晒 啦
最 後 終 於 喺 士 多 見 到 佢
同 豬 醇 玩 得 好 開 心 呀
一 隻 嗌 得 好 惡 但 原 來 好 嗲 嘅 貓 咪
完 全 唔 捨 得 走
下 一 站 就 去 鯉 魚 門
三 家 村 碼 頭,一 場 嚟 到 搭 吓 船 先
候 船 處 有 貓 貓 呀
好 可 愛
有 上 層 唔 上 要 留 喺 下 層
去 船 頭 睇 風 景 先
加 埋 好 天 氣 真 係 好 靚 呀
去 完 西 灣 河 返 鯉 魚 門
去 公 園 睇 人 釣 魚
睇 完 行 完 就 去 三 家 村 水 產 食 飯 嚕
喺 香 港 睇 住 海 景 食 浜 燒 好 正 呀
馬 友 一 夜 干
話 咁 快 就 日 落 嘞
老 豬 生 日 大 快 樂
好 靚 呀,下 次 要 再 嚟


text:
港珠澳大橋 人工島 嘅防波堤,啲消波塊亂搞已經係事實,只不過更大鑊嘅事喺後頭,禮拜一有人喺降落香港嘅飛機上空,發現其中一個 人工島 嘅消波塊直頭消失,張相喺楊繼昌嘅節目度公開.當 人工島 防波堤搞成咁果陣,我真係懷疑港珠澳大橋有無可能成功啟用.
人工島 下面條隧道好快玩完
人工島 嘅消波塊被沖散,其實已經證明咗消波塊嘅重量不足以抵抗珠江口一帶嘅水流,但有五噸一舊,都唔會咁快衝到無晒,但依家係衝到無鬼晒,證明 人工島 除咗有設計失誤,更可能係設計失誤加唔夠稱嘅石屎躉,咁呢鋪仲唔 夠大鑊呀?港珠澳大橋受 人工島 安全問題所影響,基本上無法如期通車就肯定,如果要監粗通車嘅話,我相信結果係無人敢使用呢條橋,呢條橋留番俾崔世安同林鄭月娥用飽佢吧,一般香港人同澳門人,就唔應該使用呢條建築上充滿危險嘅橋,因為 人工島 消波塊消失嘅問題唔解決,以中國嘅偷工減料習慣,再加上珠江口嘅水流衝擊,應該好快隧道就會穿咗個窿,甚至有嚴重倒塌事故都唔奇,我諗你都唔想無喇喇葬身大海㗎.
當然,我有理由相信,中國為咗證明港珠澳大橋 人工島 係無問題,不單狡辯,仲如期通車,最仆街果招係cut晒澳門來往香港嘅渡輪服務,迫你坐港珠澳大橋嘅巴士,屆時我估基督教禁賭組織可能歡迎呢個決定嘅,因為屆時過澳門賭,隨時唔係賭錢,係賭命,仲要係一旦賭輸咗係一定無得走數果種,唔係陶國能長期走n條J數可以唔還,最多被人恥笑果隻.喺澳門同香港政府都係顧全中國利益優先嘅狗嘅情況下,我唔認為港珠澳大橋通車後,噴射飛航同埋珠江客輪仲有生意可以做.反正呢兩間公司後面都係國企,預咗要履行國家任務.
高鐵嘅情況,都應該會係類似,HollySys嘅訊號系統信唔信得過,其實大家心照,用阿爾斯通仲好少少,用和利時就堅早抖吧,我相信都係有一大堆中港巴士服務無咗,迫你班友坐高鐵果隻,果啲巴士公司唔少又係有國企背景,隨時可以為黨嘅任務犧牲果款.總之港珠澳大橋 人工島 嘅防波堤消失成咁,香港人都係自求多福吧.


text:
冇計啦,佢可能為咗個仔嘅前途,可能為咗自己嘅名聲與權位,也可能為咗自己虛榮嘅自尊.特首喎!仲係第一個女特首喎!777 票「高票」當選喎!佢「咁打得」,咁「善於搞政策」,咁「熟悉政府嘅運作」,自己感覺咁良好,又得到神嘅諭示,有乜辦法唔匍匐於這個咁大嘅誘惑!
做人做到咁,真係冇晒尊嚴,佢其實已經自閹到好深.一年下來,真係越閹越深,深到入肉見骨.堂堂天子門生,港英體制下的管治精英,搞到如斯田地,其實都可算是幾折墮.
《大公》咁講?依家代表佢阿爺的喉舌擺明唔滿意喎!唔夠皮喎!依家佢嘅前度擺明無面俾,要踹落佢睇個場喎!
權力就如春藥,但係特區阿一這個位,分到入口嘅只係過期偉哥.但對於不受監管,喜歡為所欲為,慣於隨心所欲的北京當局及以為上了神枱的梁振英之流,佢一年多來嘅順從及久不久嘅自動獻身,已經挑動起更難抑制的權力欲望.睇嚟未來幾年,佢嘅日子唔會好過.所以突然間對佢產生一點點嘅憐憫!
但係認真諗落,佢真係唔抵可憐.除非北京真係挾持佢老公同個仔做人質夾佢上位,否則牛唔飲水點㩒得牛頭低,食得鹹魚就要抵得渴.全部都只係自己攞嚟,唔抵可憐.而且,過去一年佢咁搞法,態度上係歷任特首最鵪鶉,最擦鞋,最主動做奴婢,只係無佢前度咁下流,咁無恥,賣相咁差.佢咁樣做特首,其實即係將香港及香港人變成人質,變成佢嘅陪嫁妹仔,隨時要俾人一齊推入新房,抬上大床.誤港誤人,莫過於此!咁樣做特首,佢直頭係累死香港.佢其實絕對唔抵可憐!
原刊於作者 Facebook
原文連結


text:
贏粒糖贏間廠
上一篇網誌講開A先生為左上公屋放棄左應有既生活,掙左一身債.近年聽翻身邊朋友既故事,發覺都有唔少呢類CASE,為左Keep住間公屋而放棄左好多機會,因少失大!! 贏粒糖,輸間廠!
先 講自己,我都係一個公屋仔,5歲果年一家七口由租住西環晉成街唐三樓(依家石塘咀街市舊址)板間尾房搬左去柴灣既四百幾呎全新公屋,當時有搬左去豪宅既 感覺~! 好新,好大! 我仲記得我一日入屋仲衝左去廚房既石屎灶頭企左上去話:" 呢度可以做床播~! 反正題先,在往公屋呢段日子初段,我父母都好辛苦,出外做野之餘要照顧五件化骨龍,間中又會攞D外發返屋企做,穿膠花日子我都有參與過!! 因為我地一家平日慳爆,我媽又係一個儲錢專家,生活慢慢改善.到左八十年代中,家人其實係有首期去買私樓,但我父母一直都係想保住間"公屋"而唔敢買私 樓.我媽同我講如果當年我地唔係因為拆樓分左間公屋,我家一定晨早買左私樓,而且一家唔止一層.我媽做工廠妹既時候有個女工友教佢買樓收租,儲夠首期就買 左租比人等人同佢供,佢真係買完一間再一間.我媽當時好Buy佢,不過我父母因為公屋戶主買私樓之後要交翻間公屋出黎而卻步 .而我D家姐當時又未夠秤做業主,所以錯失左好多置業良機.為左要保住一間公屋既居住權而冇踏出第一步,你話值唔值得?
另一個例子, 一位長輩朋友在97年之前做過下地產經紀,對某地區既物事業瞭如指掌,97年之後因為樓市唔多精神而轉左行.呢位長輩都係勤力到爆,工餘時間會做好多兼 職,包括裝修散工,開的士,攪年宵,總之一有錢搵就會同我一樣對眼發晒光!! 長輩朋友佢不時都有留意物業市場,見佢咁慳又咁勤力就知佢儲首期冇難度,難就難在佢地一家住公屋唔可以用自己名去買私樓,所以一直之來都係搵人夾份買樓. 佢要搵到身邊既人做Partner 都唔易,有D唔 buy 佢買樓; 有D唔信佢既眼光; 有D冇銀用; 有D冇供款能力 ; 總之因為佢D潛在Partner 怕呢樣,怕果樣而錯過左好多機會.如果長輩朋友唔係為左要保住一間公屋既居住權,成個故事好大機會會改寫!!
唔單止公屋,因少失大在日常生活既例子多到不得了,近一兩年發生在我身上都唔少.我依家都學緊點樣去睇遠D,唔好 "贏粒糖"而滿足,我要 "贏間廠" 翻黎 ! 呵~!
其實佢地犯左個好大的錯誤~
1. 有公屋係可以買樓, 只係申請公屋時唔可以有樓.有樓只會係入息申報的時候,報番自己的樓有冇出租OR 空置,出租計番租金收入,空置就計"應課差餉租值" 除以12個月再扣減20%的折舊率. 過左限額就要交倍半租OR 雙倍租~所以住公屋係可以買樓~
2. 如果佢真係驚,可以叫非戶籍的人買樓, 即係減左名的子女買一樣可以~
不過講到尾,係好多人都驚買左樓價跌,或者息口好高~ 因為97的教訓太大,出現好多負資產個案,造成好多陰影.
一係就心口冇個勇字,驚呢樣個樣,驚冇工開,驚租唔出,驚煩,驚一大筆的投資.最搞笑的係成日覺得個市一定會跌~ 冇錯,不過你的機會唔係冇左就你交緊租~


text:
話說,其實一直以來,體檢中心的客人裡面,大陸客人佔左起碼都有六,七成比例生意,所以大陸健康政策有咩改動,好多時都會影響到公司的生意.例如,係大陸係禁止驗胎兒性別,所以就有唔少大陸人會千方百計來港做胎兒性別鑑定.
而自從放寬一孩政策之後,有唔少大陸父母希望「追多個」,趁住更年期之前生多件,但係過左35歲之後,其實就係高齡產婦,一旦再次懷孕,高險就會相當高,因此唔少大陸人都會落黎香港做個產前檢查,睇下自己仲適唔適合懷孕.
話說,當時大陸岩岩放寬左「一孩政策」,就有對四十歲左右的夫妻來港做個產前檢查.咁呢對夫妻呢,根據佢地既講法,其實佢地本身都已經有個仔,而且個仔都十幾歲,不過難得見「一孩」變「二孩」,又心思思想生個女,於是就來香港驗一驗,睇下自己仲適唔適合生B.
每次都產前檢查都係咁,老婆就大把野驗,而老公只需要簡單驗下生育能力,有無乙肝或者一D遺傳性疾病基因就得,所以老公好快就驗完出黎等報告.
點知,報告一出,指出老公既精子質量有問題,差到幾乎係去到不育的水平.呢個時間又要講解一下,其實醫學上係好難完全肯定一個男人無生育能力,因為男人每次射精時,都有數以億計既精子,就算男人的精子質量再差,都可能有一粒,半粒精子係異常地健康,而又好好彩咁同卵子結合到,最尾生個B出黎.除非個男人肯定無法製造精子,又或者比人閹左,先可以完全肯定個男人無生育能力.
回歸返頭先件事,正所謂「唔嫖唔知身體好,唔驗唔知戴綠帽」,個男人無生育能力,咁佢個仔又係邊度黎既呢?當睇完份報告,個男人咩都無講,粒聲唔出,搞到我都好大壓力.始終對男人來講,不育都係一件幾無面既事,戴綠帽就更加,可能係佢心中都唔知比咩反應我,所以我都索性行開,費事比壓力佢.之後個老公自己一個去見醫生,我都無陪佢.然後老公等埋老婆驗完出黎,兩公婆就靜靜地走左,之後我都無再見過佢地,亦都唔知佢地最終會點樣.
睇到呢到,或者你會諗,個老婆很肯定勾佬啦.不過,我可能話比你聽,之後越來越多夫妻驗身時出現呢種情況,唔會有咁多人勾佬掛?其實男人既精子質量,並唔全部係天生就注定,好多時候會出現咁既情況,年輕時男方有心有力,所以就生到BB;但人到中年,年紀大,加上大陸環境,空氣質素都麻麻,再加上工作壓力大等自身因素,都會令精子質量變差,甚至不育.因此個仔好可能都係自己既,只係隨住年紀大,加上其他問題而失去生育能力.順帶一題,當精子質量變差之後,就算成功令女方受孕,都有機會將精子質量的問題遺傳比下一代,所以「有仔趁嫩生,有閪趁嫩屌」真係無講錯.果D老豆老母教D細路哥要努力讀書,唔好咁早溝女,就擺到明係陰鳩自己仔女.而我相信,個老公去見醫生時,應該同佢解釋左呢個可能性,只係我一心以為佢戴綠帽姐.
呢個故事,其實都提醒左我,做人唔好咁武斷,其實個仔係唔係自己既,有無戴綠帽,應該用科學一點既方法,驗DNA,驗生育能力係CHECK 唔到個仔係唔係自己架.


text:
開普敦 必去景點及長灘附近酒店推介
長灘附近酒店預訂
神秘優惠價幫你慳更多
即時揭開神秘優惠價,慳得更多
開普敦必去推介 - 長灘
想去 開普敦 自由行?等 Hotels.com 帶你玩盡 開普敦長灘 啦!留意我地文章,話你知去開普敦 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋開普敦長灘 附近有咩酒店,等你更加容易計劃行程,慳返酒店來回景點嘅時間.
開普敦長灘 自由行
去得開普敦長灘 自由行最緊要一定係揀啱日子去.一啲熱門景點例如,開普敦 嘅 長灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
開普敦長灘 交通
想去長灘 暢順無阻濟,最好就係出發前,睇清楚開普敦長灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
開普敦長灘 必食必買攻略
開普敦長灘一直都係旅遊熱門地點,去到開普敦長灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
每一個階段嘅寶寶都有自己嘅發育特點.兒童發展心理學嘅研究者指出,小朋友成長嘅不同階段中,喺動作,語言,社會行為同情緒發展各方面嘅表現同特點,係完全可以準確預測到.
1歲:充分的安全感
1歲嘅寶寶特別需要有人喺佢身邊,關心佢,陪佢玩,令寶寶有安全感.有安全感嘅小朋友往往長大後更容易融入社會.
2歲:幽默感
有幽默感嘅人都比較受歡迎,2歲寶寶開始意識到其他人嘅存在,佢會同人交流,遇到有趣嘅事佢會識得笑.呢個時候爸媽可以發揮搞笑本色,多啲喺小朋友面前做出滑稽動作,培養小朋友嘅幽默感.
3歲:創意
幼兒嘅創意大約3歲開始萌芽,好奇心同活潑好動嘅特質係創意嘅源泉,而汲取各種自然事物有利於寶寶發展創意,爸媽可以多啲帶寶寶接觸大自然,令佢哋嘅潛能得到最大發揮.
4歲:語言表達能力
4歲寶寶開始進入「語言敏感期」,佢會突然好多嘢講,成日問問題.爸媽唔應該嘲笑小朋友語言上嘅錯誤,同寶寶交流時要有耐性,一旦小朋友受到打擊,會對佢哋造成好大影響.
5歲:親子關係最融洽
寶寶到咗5歲,可以控制自己嘅行為,明白咩係量力而為.呢個階段嘅小朋友特別依賴媽媽,媽媽就係佢整個世界嘅中心,來自媽媽嘅讚揚同肯定,對佢嚟講係非常重要.
6歲:內心矛盾最突出
6歲時,寶寶世界嘅中心由媽媽變成佢自己,佢會覺得自己已經獨立,好多事情都喺佢控制範圍之內,但仍然要依賴媽媽,令佢非常矛盾.當寶寶同媽媽出現矛盾時,爸爸就需要及時出嚟幫忙.
7歲:抽象思維
小朋友開始發展抽象思維,佢可以見到物體之間嘅相同之處,同時亦可以睇得出佢哋嘅不同之處,認知能力不斷提升.
8歲:熱衷思考,思維活躍
8歲小朋友嘅思維同語言會得到全面發展,判斷能力增強,可以運用簡單邏輯得出結論,同埋做簡單推理.另外,呢個階段嘅小朋友唔再沉迷童話,分得清幻想同現實.
資料來源:iFuun


text:
被愛還是想依賴? 男人就是搞不清楚
男人就是往往搞不清楚依賴不是愛,卻經常依賴這樣的愛.其實當男仔喺中學時期開始有「女」嘅時候,心態就已經開始發芽成長,所謂嘅成長亦代表開始踏入男人之路,「女」就喺人有我都要有,而對男人定男仔都好,「女」嘅量詞一致通過為「條」,可以定義為「玩具」.隨著年齡增長,心智開始追上女人嘅成熟,所有情侶必做嘅拖手,擁抱,親嘴,到主要重頭戲嘅成人體驗,當然最基本嘅談天說地飲飽食醉所有都要一應俱全啦!
好多人都講過任何男人喺「大細路」,其實一啲都無錯!男人就喺鐘意玩,要有新鮮感同刺激,要有人陪喺身邊,要被人崇拜嘅優越感,最重要喺要人哄,筆者則認為男人就喺缺乏女人天生嘅母性,因為媽媽可以滿足你以上嘅所有事.當理性同感性出現攻防戰嘅時候,男人對依頼喺一世都甩唔到嘅習慣.「有奶便是娘」嘅邏輯,經常令女人好苦惱,因為男人對女人嘅依賴往往會定位為媽媽嘅感覺,而女人就不自覺產生心累同「 湊仔」嘅感覺.
男人亦相信只要將依賴固定喺一個女人身上,就以為可以盡顯忠誠專一,但事實證明只會加重女人內心嘅壓力.女人由細嗰就期待白馬王子嘅來臨,只喺一直等待嘅途中會遇到踩單車嘅一位,揸普通私家車嘅一位,揸跑車嘅一位,甚至喺只可以陪你坐交通工具嘅那一位,而白馬王子已經無精力同時間再等落去.女人需要啲乜? 其實答案就喺被愛!只不過需要男人各式各樣嘅愛,用心用手用口用耐性用錢去愛.
已經拍𡁵拖嘅男女,會唔會假設過如果另一半離開你,你可唔可以生活到?沒有她或他喺你身邊,世界喺唔喺已經無晒所有色彩?究竟你喺在乎對方可以俾幾多你,定喺你緊張自己可以俾對方啲乜?
依賴絕對喺一種愛,正正因為有依賴,所以大家會相對咁付出關愛,當戀愛慢慢開始白熱狀態,雙方成為各自取暖嘅溫熱.但喺大家絕對唔可以單方向作依賴,而依賴亦唔喺永遠都唔會改變褪色,依賴需要隨著時間演變得更人性化,更體貼,更加全面,要做出能問心無愧嘅施與受,雙方都緊扣一心先可以稱得上喺愛.如果任何一方開始不想付出而只求回報,變相為一種不健康嘅病態,而呢種依賴亦根本唔喺愛.
(371)


text:
男友力の教學 如何馴服自己嘅女人
現今社會女權當道,女朋友話曬事嘅年代,男朋友永遠被壓迫,真係求其係街都隨處可見.我哋作為男人,點都唔可以乜都唔做,剩係比啲女人威曬㗎嘛!首先絕對唔係叫你同女朋友夾硬搞對抗,要以柔制剛,剛柔並重,先可以係絕處逢生中開闢一片新天地,對自己女人要用嘅心理戰,點都要袋定啲傍身嘅!學到幾多成,睇你造化喇兄弟!
其實主要有兩條途徑可以獲得自己女人對你嘅尊重同順從,分別就係「獎勵路徑」同「懲罰路徑」.女人分為好多種,但基本上冇一種係唔鐘意收禮物,所以建議兄弟們先使用「獎勵路徑」出發,成功馴服女友機率不高,但絕對可以一戰,視為最初階嘅教學.
「獎勵路徑」
承諾會買佢想要嘅嘢,一千幾百我諗各位都可以做到 (當然佢大貪到叫你買個十幾萬嘅愛馬仕,呢個教學你可以直接Skip咗佢) ,要求佢做你想佢做嘅事,好似一啲生活鎖事咁,佢做到嘅就送比佢.聽落好似好簡單,但核心價值係要用物質換取女人嘅馴服.女人可以好簡單,同時亦可以同大玩複雜,一個承諾並且「講得出做得到」,啲女人已經可以好受落.同時間在態度上一定要有禮貌,大方啲經常抱下佢,錫下佢,已經可以間接增加男友力,貌似我哋係「被馴服」,事實呢啲先係攻其不備嘅最高姿態!
「懲罰路徑」
如果上面嗰方法完全失敗,你可以用以下嘅方法去狠狠迫佢馴服你.俗語有話「男人不壞,女人不愛」,當中所指嘅「壞男人」是為情商極高既男人,將女友控制於股掌之中,要佢地完全放低曬啲脾氣,對你死心塌地之餘,對你100%服從!
要提升個人威望,對女友要大聲呼喝啲,適當時候要加插幾句粗口,用嚟增加個人兇狠度.天不怕地不怕嘅兄弟,可以間中威脅要離開她.呢招只適用於女朋友真係完全驚會冇咗你先有效,例如你好有錢,完全係女友嘅經濟之柱;或者你靚仔到好似彭于晏同金城武咁;又或者女友條件好平庸,絕對搵唔到好似你呢種質素嘅男人.
「修復損壞」
如果你已經採取咗「懲罰路徑」,請確保你用返一種或多種後續行動嚟修補損害,即係對女友惡完都要循例氹返佢.呢啲絕對係基本動作,「一啖屎再一啖砂糖」,馴服之路指日可待!記得修復關係當中,你要同佢講返對唔住,話俾女友聽你有幾愛佢,要送返份一定「重量」嘅禮物或者一餐浪漫嘅晚餐俾佢.
女人其實無你哋諗得咁煩,只要試下用以上嘅方法,兄弟們就可以喺女友身上得到更多嘅服從同尊重.祝大家好運,共攰之!
(459)


text:
30 JANUARY 2014(THU)今日係年三十,難得又係可以入迪迪尼嘅好日子,所以我地三口子就趁食圍年飯之前,入去迪迪尼玩一轉啦~
上網睇啲朋友仔話上年嘅年三十都唔係好多人,所以我就滿心歡喜咁以為可以玩多幾樣嘢啦!
點知一踏入迪士尼地鐵,就已經心知不妙,勁多人(當然係內地人),心入面都已經打左個突.不過都已經嚟到,就繼續我地嘅行程啦~
先係啲SHOP行吓涼吓冷氣攪攪事先,因為天氣實在太熱啦~
原本今日入嚟其中一個目的係同MICKEY影相,不過條龍實在長得有啲恐怖,唯有放棄依個念頭.同唔到MICKEY玩,就只好同依個公仔影吓頂住先啦!
估唔到小小豬勁鐘意依個位置,仲玩到唔願走,因為有得打鼓嘛~
玩左一陣,係時候夠鐘睇巡遊.上次小小豬係巡遊時踏出左第一步,肯出去玩,所以今次我地都好期待小小豬出去一齊跳舞啦!
哈哈哈...小小豬同上次一齊,工作人員未收佢就準備出定去先呀~
好陶醉咁玩彩帶呀~
開頭工作人員係唔俾家長一齊出去,所以開頭都係睇到小小豬嘅背面.不過我見有好幾位家長都有出去同佢地小朋友影相,所以我就好唔知醜咁走出去同小小豬影相啦!
依幾張相固然係影小小豬玩彩帶時個情況,不過另一亮點就係大肥豬,睇吓佢見到小小豬肯出去同小朋友一齊玩彩帶個開心樣,好一個慈父呀~
睇完巡遊我地就去搵DONALD影相,個傻仔見到DAISY就即刻衝埋去攬到實呀~
影完相都打算去同小小豬去馳車天地揸車車,不過就真係有啲嚇人,玩依個最少要排成90分鐘,見到咁都真係排唔過啦.最後就係依部車車玩幾吓就算啦~
原本都好想去玩飛碟同小小世界,不過真係勁多人,比起平日條人龍真係長好多,所以都真係唔敢去排.之後我地就再行多一陣SHOP,然後就走啦!
係地鐵站見到小店舖開左,小小豬見到好多公仔跳舞,佢又跳埋一份呀~
真係完全冇諗過會係咁多人,所以都真係有少少失望,玩得唔盡慶呀!
希望過左個新年之後,少左一排強國嚟嘅朋友,咁就可以玩得輕鬆啲啦!


text:
「消防」
係咁多個紀律部隊入面,我相信大部份嘅人都會認同消防員係一個危險度極高嘅工作.大家都好敬重嗰班用自己嘅生命進入火場救人救火嘅消防員!每次當大家知道有消防員因為救火而殉職,相信心入面都會有啲難過.相信無人會希望有火警發生,而因為每次嘅火場環境都唔一樣,所以好多時有好多預計唔到嘅突發情況會發生.當然大家最唔想見到嘅就係有人傷亡.
「大火」
今次迷你倉嘅四級火警奪去咗一位英勇消防員嘅性命.場大火足足消咗超過一日,到出文嘅時候場火仲未救熄.而坊間有好多唔同嘅討論關於嚟場火,但係嚟一刻其實最緊要嘅係快啲救熄場火同搵出起火原因!其實繼續咁樣燒落去,真係有啲擔心幢大廈嘅結構,希望唔好再有消防員因為今次嘅大火而受傷.真係好感激一班英勇消防員!
「問題」
我諗無人會諗到今次嘅大火會燒咗咁耐,而到嚟一刻為止真係有好多問題仲未有答案!不過一如以往,大家都會係度探討唔同嘅問題.例如防火措施,政府嘅監管,公司嘅監管,等等.最氣憤嘅係竟然有人冒認係殉職消防員嘅朋友去呃人捐款!呢個世界真係無奇不有!而又有啲人就趁人哋出問題,竟然走出嚟講風涼話,慌死人哋唔死咁,踩多兩腳!真係好討厭嚟啲咁嘅雞仔行為!
Also published on Medium.


text:
......所以我從未幫大少爺同千金攪過生日會!
有個麥Queen水印貼紙,芊芊好開心好興奮呀!(但係番到屋企想卒甩佢嗰陣痛到喊)
覺得自己好似嚟咗個嘉年華咁,有得食又有得玩!
呢對兄妹真係一時糖黐豆,一時水溝油!
生日會中有個靚靚吹汽公主,梗係要同佢影番張靚相啦!
到咗期待而久嘅節目嚟啦,就係大家一齊去弘景臺嘅室內兒童遊戲室
一D都唔講得笑,成個Playhouse搬咗過嚟咁,差唔多5-6米高嘅樓底,有着各種唔同類型嘅設施!
當然小朋友自動波去玩,只係要睇住芊芊先至一路跟住佢上去
呢條傳說超刺激嘅瀡滑梯,成2-3層樓咁高,真係瀡落嚟個速度唔知有冇80kilo!
每個小朋友瀡落嚟嗰陣,個Pat Pat都係撞落個軟墊度再翻彈上嚟,你話勁唔勁!
但係要上去呢個滑梯就要爬番咁上下嘅迷宮先可以到達最頂層!
正所謂「瀡落1秒鐘,爬上10分鐘」,真係辛苦得嚟至在瀡
芊芊瀡咗落嚟之後仲笑笑口...快D走啦,後面嚟緊啦!
另一邊又有一條滑梯,不過唔可以叫滑梯,因為一D都唔滑!但係就安全好多
其實屋苑會所見得多,有一個咁大咁有規模嘅室內兒童遊戲室真係好少見!當然大前提要有朋友住喺度你先有機會嚟玩啦!住喺度嘅朋友仔真係幸福~~


text:
出盡力去迎合一棵樹 然後放棄整個森林人在中環 - CK
2018/10/9 — 12:31
語言本身,我諗冇話對與錯嘅.用廣東話學中文好啲,定係普教中好啲,答咩都有人話你唔啱㗎啦.只不過,廣東話對香港人嚟講,除咗係一種語言之外,仲係一道防線,一道保持自己搵食能力嘅一道重要防線.
大陸政府想你香港人逐漸放棄廣東話,在佢地嘅立場,完全唔意外.我係佢,恐怕我亦會有如此希望.只係如果你係土生土長嘅香港人,你必須明白,所謂國策同你自身嘅利益,有冇conflict of interest.
香港人成日都認為自己係一個只能搭順風先能夠生存嘅族群,所以多年以來,都不斷去改變自己迎合別人.但從前呢個迎合嘅過程,卻不知不覺地為自己創造咗獨特嘅一面.而香港人忘記咗嘅係,現在呢一個獨特嘅面貌,先至係大家能坐上不同順風車嘅車票.九七之後,香港人繼續改變自己去迎合別人,而改變嘅力度越嚟越大.要搵理由去justify自己嘅改變,一啲都唔難,只係大家明唔明白,現在所作出嘅許多改變,其實係將自己嘅搵食能力不斷降低緊?出盡力去迎合一棵樹,然後放棄整個森林,正正係現在嘅寫照.
要做十四億人生意,唔等於要變成同十四億人一模一樣.你既然知道自己係要搭順風車才能生存的話,當你冇咗獨特嘅面貌,同一將車票,有十四億人同你爭,你真係覺得自己搶得贏?
想講嘅,唔係政治,而係打到埋身嘅搵食問題.
講緊「搵食」呀,明嗎?
(原文無題,題為編緝所擬)
作者facebook


text:
我曾經喺網上見到人問『我部寵物水機有好多蟲仔,點算?』,『貓砂盤好大陣味,點算?』.呢啲係你自己清潔得唔好,懶於清潔嘅後果啊.
我亦曾經去過一個義工暫托貓嘅地方,見到貓嘅食物兜充滿污漬…嗰啲污漬並唔係一兩日就可以儲成,連基本清潔都做唔好,但係平時就成日見佢周圍走又可以成日上facebook呃like,我心入面即刻將呢位貓義工打叉叉.你可以利用動物去幫自己成名,但首先請你做好啲基本嘢先.
人懶真係唔好養寵物,養寵物唔會令你變得勤力,只會為你生活上帶嚟更多嘅需要做嘅嘢.連自己都未照顧好,平時亦懶得打掃嘅,一個人養我養嘅心態下,往後幾十幾廿年就要日日左清右潔,又要執屎又要洗兜.到寵物年老時,更要花更大心機時間去照顧佢,所以養寵物並唔係一時慶起,係一世嘅責任.唔好信任何人講嘅『貓好獨立,唔駛點打理㗎』,呢個只不過係一個對比.對比起你養一隻拉布拉多狗,貓的確係比較獨立亦唔駛點打理.因為拉布拉多精力非常旺盛,你唔同佢出去跑街嘅話,你間屋分分鐘會冇咗.我鄰居就係因為收養咗隻拉布拉多,身型由大碼變細碼.因為佢一日至少要俾隻拉布拉多落街跑三次,當然拖住繩嘅佢都要跑埋一份…咁對比下,貓真係好似唔駛點打理.
不過你望望原本自由極懶嘅自己,你本來就乜都唔駛理,養貓後你每日要清潔砂盤食物兜水機,吸塵拖地,甚至有機會每日換床單.同你嘅無貓生活對比下,有貓生活係咪即刻覺得要打理好多嘢?養寵物付出嘅唔係錢咁簡單.


text:
Webber
我要真孖妹 Vanies x Sumi
以前喺網上拍片嘅人相對比較孤獨,通常都係自己一個人一腳踢.自從 YouTube越嚟越多人拍片之後,唔單只 YouTuber之間會多咗 crossover,連新加入嘅 freshman都鍾意夾埋一齊拍片.一班年青人圍威喂就見得多,真實嘅孖生姊妹一齊拍片你又見過未?
今期 Webber邀請到一對出生時間只相差 19分鐘嘅孖生姊妹,姐姐 Sumi同埋妹妹 Vanies,到底佢哋同其他 YouTuber有乜唔同?
(webber’s info)
YouTube: SUMI CHEUNG
訂閱人數:約 6,930
ig: sumicheung(Followers:約 2,643)
ig: vaniescheung(Followers:約 2,479)
家姐 Sumi要拍片 細妹 Vanies:「我配合佢㗎咋」
呢條〈孖妹廚房- EP1-2種簡單易整薯仔小食〉就係 Vanies「配合」家姐之作.兩個都好健談,所以睇佢兩個拍片真係一啲都唔悶.
開 YouTube頻道拍片,其實一開始都係家姐 Sumi嘅主意:「開 YouTube有兩個原因,第一係因為我本身好鍾意扮靚,加上嗰陣又讀緊化妝,所以就想拍片分享;另外一個原因就係因為我由細到大都係勁曳,打架,逃學乜都做齊,拍片係想做返啲嘢證明俾人睇.」妹妹 Vanies化妝唔叻,但見到家姐拍片好似幾得意,所以就玩埋一份:「有我嘅片通常都唔關化妝事,都係一啲生活分享,煮嘢食,但發覺原來啲人鍾意睇呢類片多啲.」雖然𠵱家 Vanies都會幫吓 Sumi剪片,但 Sumi就投訴:「阿妹當初冇乜動力拍㗎!」 Vanies即時鬥嘴:「係㗎,我配合吓你㗎咋!」
由細到大都俾人比較
兩姊妹喺 YouTube上嘅路線好鮮明,姐姐 Sumi就係教人化妝扮靚,而妹妹 Vanies就識彈結他煮嘢食,所以唔怕比較.
作為「世界上的另一個我」,原來真係會有好處,妹妹 Vanies:「家姐讀緊大專嗰陣,我有試過幫佢拍卡上堂,真係冇人認得出.」然而,孖妹都有唔好嘅地方, Sumi:「因為我哋細個都好曳,又好似樣,當一個曳嘅時候,另外嗰個就會俾人話,所以細個時班朋友仔嘅父母都唔鍾意我哋,覺得教壞佢啲仔女.」外人成日將兩姐妹視為一體,二人異口同聲話由細到大都超多人將佢哋作比較, Vanies:「其實好多人都會將雙胞胎做比較,通常啲人都會話家姐靚啲,就算𠵱家拍 YouTube都係家姐多 fans啲,但我又覺得冇所謂,因為我好清楚我同家姐路線唔同,我係可愛型.就算我哋之間有咩唔開心,由細都大都已經習慣咩都攞出嚟講.」咁合拍,又咁清楚對方,唔怪得拍片都特別有默契,好少會爭嘢講之餘,仲各有各 style.
閨蜜都冇孖生咁 friend
唔好睇佢兩個由細到大都日對夜對,家陣連拍片都打孖上就會冇秘密, Sumi:「其實我有咩都會第一時間話比阿妹知,但有次我同個男仔分手,我係第一時間話俾我當時好 friend嘅朋友知,而唔係佢.」雖然 Vanies聽到即刻有啲扁嘴,但佢有次貪玩玩到入醫院,都係冇即刻話俾 Sumi知,仲要係 Sumi有心靈感應, feel到 Vanies出事先知,搞到 Sumi嗰時勁擔心同勁嬲.不過咁,呢啲小小嘅秘密都無損二人感情,仲話比起「閨密」,孖生姊妹感情更好. Vanies:「我覺得閨密會出賣你㗎,相比下孖生姊妹始終親啲,真係會為咗對方死都願意.」 Sumi:「朋友都會覺得我同佢哋距離好遠,可能係因為我已經有咗阿妹,所以潛意識下會抹殺咗同其他朋友 close.」整個訪問可見,兩姊妹不斷你一言我一語,完全沒有空位俾記者妹問問題,看似鬥氣,但實質係極合拍,好似知道哂對方幾時想講乜,幾時冇位反駁咁,令到冇姊妹嘅記者妹又羨慕又妒忌.
因為 Sumi鍾意扮靚嘅關係,就拉埋 Vanies參加 Google搞嘅一個美容比賽,仲一齊入埋複賽.喺呢條〈揭開巨箱中的奧秘# BeautyBoundAsia#UNBOXING Challenge〉入面,見到佢地連講嘢都勁一致,咁合拍,唔知幫唔幫到佢哋贏呢?
Sumi同 Vanies今期就為《 FACE》拍咗一條〈孖妹的 10個 Facts〉,想知孖妹有咩鮮為人知嘅一面,就快啲下載《 FACEPop》 app喇!
撰文:陳可兒
攝影:楊晴


text:
NOTHINGNONE:
第一隊就係咱們心愛的MESSIAH之結他Davy同鼓佬輝爺之nu-metal side project.唔太nu架佢地d野我覺得,不過理得佢係nu定alternative還是pop總之正就得.玩左五首歌(卦,我都唔多記得清楚),第二首係唱唔係嗌所以順耳好多,亦都最鍾意呢首,呢排心情都係聽番呢d旋律野架喇太嘈反而唔多聽得入耳.整體黎講,唔錯.唱完之後,個歌佬話:「丫我發覺你地係唔郁就唔郁架喎.」冇計啦,鬼叫呢度係香港.
MESSIAH:
其實,大家黎到呢度都係為左睇所謂progressive之佢地遮(我係指Trinitian).基本上而家MESSIAH出騷,都一定會送多個NOTHINGNONE,扮晒野等自己headline果時有supporting act呵呵呵.今次得歌佬同(估唔到)阿bass著OPETH,幾時先全隊都著晒OPETH上台先阿輝爺?不過唔使問喇問佢都唔會答,應該話係答唔到,因為打完NOTHINGNONE五首之後MESSIAH又四首仲要MESSIAHd歌複雜好多,睇條友真係打到訓低咁滯,最後果首係好明顯地聽到細聲左呵呵(條友仲係要打幾多下個身就震/彈/跳幾多下,抵佢支力).歌就都係果幾首架喇,不過佢地真係一次玩得比一次好,但係「硬件」方面似乎唔多掂喎,支結他(唔係阿Davy兄,我都唔知佢叫咩名)未tune好就開始左到第一段solo就出事,同埋又係唔知點解佢彈d野係完全唔出聽唔清楚,當係我企個位衰算啦呵呵.始終佢地玩d野係最似"metal",而且d歌寫得真係唔錯,第二首最後靜完一段然後衝快係噉去果段真係爽到爆,加埋阿達爺唱歌真係唔差,今次唔用咪stand係放d又fing埋頭,真係好正好正!咁多隊之中台下反應最好就係佢地,落到台仍然有掌聲亦只有佢地,話佢地係全晚玩得最好同最好睇一隊絕對係實至名歸.所以,都係果條問題:
「喂,小朋友,隻碟幾時出先?」
DARK VAMPIRE:
Symphonic Black,相信大家都知(我係指Trinitian).我知係好唔客氣,但係我都會話,全晚最唔好睇,聽得最冇feel,就係佢地.台風,就唔講喇.台下觀眾果d「反應」,都唔講喇.講番音樂.首先,呢樣係我衰既,我企個位差,所以結他聲係好難聽得到,最大聲就係個鼓,然後就係bass同keyboard.所以,真係唔多聽到野.鼓係好快,d過門都好岩我feel,但係就係變化唔夠大.d歌變化由嘈轉靜做得太刻意,有時係做得有feel,但係剛剛開始營造到氣氛果時突然停晒之後轉做keyboard,當堂灰晒.都係一直講果句:
「希望你地玩嘈d,少dkeyboard.」
ZOUNDS:
第一次睇(即係幾時?),唔鍾意.上次睇(又即係幾時?),好鍾意.今次睇,唔鍾意.算啦,當係我呢排心情唔岩聽嘈野關係.Nu-Metal,玩左四首,之後因為YC未人齊關係就"Encore"玩多一首.頭兩首,對我黎講,幾悶下,可能太重複唔夠變化,不過最後三首都好正,又唔好問點正,總之感覺正啦.今次唔係咁鍾意佢地,可能係因為上次聽令我諗起我好鍾意的RAGE AGAINST THE MACHINE,但係今次諗起果隊係我徹頭徹尾地唔鍾意的KoRn.成隊都玩得唔錯,不過今次同上兩次一樣問題,鼓手係好勁打得好實好夠力,不過似乎力水方面控制差d,隻左手係唔係都大力扳搞到個鼓聲搶晒,靜果時更加係唔好聽.
又,原來結他佬同鼓佬都係亞視做,唔知阿張大導同佢地熟唔熟?
YC:
「我地中文名係人中!」記住未?要記住架,因為雖然我唔係好鍾意佢地,但係我好欣賞佢地.佢地係玩hip-hop味較重之nu-metal,但係個組合幾特別,GtrX2+BassX1+DrumX1+MCX1+SamplerX1.雖然sampler唔係咩特別野,但係就真係第一次見到有香港band用到.其次係除左MC之外一個結他手,bass同sampler都有份唱,呢種流動歌佬方式唱live果時效果好好.鼓佬淨係用兩個tom,但係已經夠晒用,而且佢編d野的確係好正,好夾佢地d音樂,結他佬亦好特別,一個係Gibson另一個係用Fender(銀閃面加黑pick guard,呢一款我好鍾意),用Fender果位玩好多effect同埋清聲,不過可能佢係台上唔知,佢支野隻清聲個tone較得太尖,彈清聲果時係極度剌耳,表演前「試音」果段真係殺死人.音樂,唔係太合我口味,不過佢地d聲較得唔錯,而且玩得好夾,vocal多部合唱編得唔錯,只不過個MC有時rap到一舊舊完全聽唔清楚好似唔夠快噉.而且佢地做到音樂方面令人人都記得之一樣:hook.雖然rap野我係唔多鍾意,但係最起碼我聽完之後會記得佢地有首歌叫《肥仔》當中有句好似係「肥,唔係錯!肥,唔係有罪!」(另加當中大量粗口),同埋另一首歌會係噉嗌「打劫!全.部.咪.郁!」(所以點解pop野咁受歡迎呢,一聽就識唱加可以跟住唱嘛).講台風,我覺得佢地係全晚做得最好,好似"band"之一隊,須知Live House個台已經唔係大但係都可以玩到跳黎跳去彈下彈下,雖然台下都係點都唔會郁.點都好,呢一隊band,我唔係好鍾意,但係我好欣賞.
「我地係YC,中文名係人中!」
記住未?


text:
唔講唔覺,月尾又有假放喇,係端午節呀!即係話又有糭食喇~ 今年有幾款走在潮流啄啄嘅新糭出現咗,芝士,紫薯,黑松露甚至鰻魚都成為糭嘅材料之一,另外仲有幾款行健康路線嘅素糭添.
超羣 四重芝士豚肉糭
近年飲食界講得最多嘅一定係芝士同紫薯,而超羣就將佢哋變成糭嘅材料之一.四重芝士豚肉糭講緊嘅四重,係車打芝士,美國芝士,瑞士芝士仲有日本拉絲芝士,芝士控必試啦.而紫薯金薯糭用上嘅係沖繩直送紫薯蓉同日本黃蕃薯粒,香得嚟應該會幾飽.
帝都酒店 原隻鮑魚黑松露糭
聽個名就知呢隻糭來頭唔小,原隻南非十頭鮑又彈牙又有嚼勁,先以唐排,老雞等秘方扣煮,吸晒上湯精華之後再混入意大利黑松露醬,所以好香下.
帝京酒店 櫻海老黑豚鰻魚糭
呢隻糭,外層嘅糯米加入咗味噌,味醂,同櫻花蝦,而中間嘅餡就係鰻魚同黑豚腩肉,成件事都好和風,鰻魚飯就食得多,鰻魚糭就真係要試下.
鴻福堂 紫薯桂花粒粒紅豆梘水糭
呢隻糭都係由紫薯做主角,不過就加埋清新啲嘅桂花一齊,感覺冇咁滯,中和返下.而糯米就混入埋紅豆,甜甜地咁,唔錯啊.
奇華餅家 姬松茸藜麥姬素糭
素食嘅朋友,呢款「姬松茸藜麥素糭」口感煙韌,味道清甜,帶有杏香,裡面嘅餡仲有粟子同木耳,係幾有營養,姬松茸有助活化免疫系統,紅藜麥又有蛋白質,鐵質同纖維.
翠亨邨 柑桔鹼水糭
佢哋出咗兩款素糭,分別係姬松茸紅米素糭同柑桔鹼水糭.前者配埋豆類,栗子,紅菜頭等等,而後者就係以鮮製柑桔茸製成,再蘸上蜜味柑桔醬咁食,散發出淡淡嘅果香.
海景軒 紅豆金栗糭
同樣都有出素糭嘅海景軒,係紅豆金栗口味,夾埋一齊甜而不膩,咬落軟糯得嚟又有些少咬嚼.
文:Kar


text:
馬埃姆 必去景點及梅因湖附近酒店推介
梅因湖附近酒店預訂
神秘優惠價幫你慳更多
即時揭開神秘優惠價,慳得更多
馬埃姆必去推介 - 梅因湖
想去 馬埃姆 自由行?等 Hotels.com 帶你玩盡 馬埃姆梅因湖 啦!留意我地文章,話你知去馬埃姆 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋馬埃姆梅因湖 附近有咩酒店,等你更加容易計劃行程,慳返酒店來回景點嘅時間.
馬埃姆梅因湖 自由行
去得馬埃姆梅因湖 自由行最緊要一定係揀啱日子去.一啲熱門景點例如,馬埃姆 嘅 梅因湖,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
馬埃姆梅因湖 交通
想去梅因湖 暢順無阻濟,最好就係出發前,睇清楚馬埃姆梅因湖 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
馬埃姆梅因湖 必食必買攻略
馬埃姆梅因湖一直都係旅遊熱門地點,去到馬埃姆梅因湖,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
依家傳聞 陳凱欣 係出戰九龍西補選嘅土共候選人,以土瓜灣一帶選民嘅被虐狂,劉小麗都贏面唔大,但 陳凱欣 呢種人,我覺得有必要喺開始選舉前開一槍,因為呢啲趨炎附勢嘅友仔實在太核突,我依家開闢香港時間深宵(歐洲時間晚間)時段,就不妨講埋呢個人,呢段時間啲文,有比較casual唔追SEO Traffic嘅空間.
陳凱欣 係乜嘢記者
記者為咗做新聞嘅source,自己條beat,同啲達官貴人有交情係無可避免,所以我一般唔深究,呢個係前線記者必須技能.但 陳凱欣 為咗自己做醫療beat方便,同高永文呢啲友仔熟,呢個可以理解,特別沙士果陣,同高永文熟好著數,可以攞到多啲第一手資料,但問題係,呢個技能應該用喺公共利益相關嘅事, 陳凱欣 唔係,跟住變咗放風工具,然後做埋高永文弟子,直頭投埋共.當然 陳凱欣 果啲白鴿眼行為,我就知道咗好耐,如果你以為呢個人會睇得起啲基層人,你真係對某啲人嘅人格理解太少.
陳凱欣 呢啲人核突係,為咗上位,乜都得,當然好多新聞人都走咗出去做公關,但好多都係因為新聞空間收窄,或者再上去做管理層就必須做仆街嘢,所以寧願做僱傭兵好過,呢個係好多新聞界中人經歷過,亦唔係個個新聞人有能力自己整部Server,一手一腳搞好多事出嚟. 陳凱欣 依家先做政助,後代表土共披戰袍,呢啲人唔係果回事,呢啲係為求上位不擇手段嘅人,你支持一個咁嘅人,你無病嘛.好多土共我睇唔起,都係因為佢地都係物以類聚,邊個有權黐邊個,選果個就扮晒為民請命,贏咗議席就你活埋土瓜灣都關人X事,呢個就係 陳凱欣 呢種人核突嘅地方.當然,劉小麗係另一種核突,只不過,如果用lesser evil原則,我寧願一件廢嘅劉小麗,都無一個卑鄙嘅 陳凱欣 咁有殺傷力喇.搏上位唔緊要,但如果搏到太無底線,就好得人驚,佢係記者出身,佢無理由唔知佢同緊啲乜嘢人為伍嘛.
所以,我仍然係以一個商人為榮,當然唔係香港果款賣港商人,我只不過係喺德國做零售小商人,至少,我仲有獨立性,唔駛趨炎附勢.


text:
《我是旅行嘉》- 中亞之旅吉爾吉斯坦 (13)
每一個望落去令人內心震撼嘅地貌,都係大自然嘅侵蝕結果.今次我哋去嘅呢一個地方,係位於伊塞克湖東南方嘅七隻公牛山(Jeti Oguz),顧名思義就係大自然喺一個山頭上邊產生作用,令到佢變出七個山頭.
不過去到你就可以能會數出更多隻牛!冇所謂啦,紅色嘅岩石,先至係佢真正吸引人嘅地方.有人話參觀七隻公牛山最好係傍晚時分,因為夕陽映照落去啲紅色嘅石上面,特別凄美動人.不過當你參觀七隻公牛山嘅同時,亦都會參觀另一組美麗嘅石頭,背後仲有一個浪漫嘅愛情故事,叫做破碎的心,不過呢個破碎的心又要喺早上參觀至靚,唯有取其中庸之道,喺下晝去參觀哂兩個地方喇.
睇七隻公牛石要登高山先至可以一覽全豹,喺公路旁邊就有一條小斜路,行25分鐘就去到山頂,由嗰度望過去七隻公牛山,先至知道咩叫宏偉!
吉爾吉斯嘅天氣非常清爽,行咗20幾分鐘,都只係有微汗,沿途仲不時有當地嘅人騎住馬,騎着驢行過,真係別有一番風味.
夏天嘅時候仲會有好多蒙古包喺附近紮駐,你可以租嚟住一晚咁就可以傍晚影七隻公牛石,早上影破碎的心石啦.
#正文社旅遊書 #我是旅行嘉 #中亞之旅 #吉爾吉斯坦 #俄羅斯嘅後花園 #伊塞克湖 #七隻公牛山 #破碎的心 #JetiOguz


text:
Wikipedia:共識
共識係維基百科編者作出決議嘅第一途徑.為實現呢個目的,「共識」嘅定義並唔單一,但共識總係趨向於為中立性同埋可供查證性嘅實現同確保,提供最好方法.共識通常會喺編者嘅編輯過程中自然達成:任何人都可以開或擴充一頁,而嗰頁嘅所有讀者都可以選擇去修改或者唔郁佢.以下係編者無法通過編輯形成共識嗰時,喺相關討論頁上謀求共識嘅過程.
目錄
乜嘢係共識[編輯]
共識應該考慮到所有正當合理嘅意見.所有編者都應該作出善意努力,以形成符合維基百科原則嘅共識.
共識唔強求一致同意.理想情況下,共識唔會存在任何反對意見;但假如實現唔到呢點,共識應採納多數人意見,並對重要少數嘅意見作出適當妥協.重大修改更應獲得絕大多數人同意.
過程[編輯]
- 想知多啲:Wikipedia:編輯守則 同埋 Wikipedia:放膽
喺維基百科,共識係種典型但往往含蓄無形嘅過程.所有冇異議或冇俾人反轉回退嘅編輯,都可以假定係具備共識.假如其他編者後來修改咗舊嘅版本,而新版本亦冇被質疑,就可以認定新共識已經形成.噉樣落去,呢部百科全書將逐步增長並隨時間而逐步改善,唔使任何特別力量幫手.即使出現爭議,解決方法往往好簡單:通過修改內容嘅措辭以趨於中立,或併入其他編者嘅意見以達成共識.喺編輯摘要進行清晰嘅溝通,有助簡化呢個過程.
反轉你唔同意嘅編輯嗰時,唔好淨係標註「無共識」,而應該表明你點解反對.噉可以提高所有意見嘅透明度,並為往後續編輯點確立共識點明方向.
一有較為嚴重嘅編輯爭議,形成共識嘅過程會變得更加明顯.編者應該喺討論頁發起一段討論,通過討論來解決編輯紛爭.共識討論有一個特殊形式:編者會嘗試通過基於方針,來源同埋常識的嘅理由來說服人.共識討論嘅目標,係形成對一頁內容嘅一致意見;佢或者唔係個個都滿意,但所有涉事編者都視之為對嗰個主題嘅合理解釋.要記住,共識喺維基百科係持續不斷嘅過程;一頁會逐步改善,先接受唔係咁完美嘅妥協,會比起用編輯戰去直接實現某個「完美」版本好得多.一般嚟說,編者爭持不下所影響嘅文章,質量往往都唔及目光長遠編者所編輯嘅文.
有啲文需要經過廣泛嘅編輯同討論來趨於中立並產生可讀嘅內容.同樣,另一啲文亦會被周期性噉質疑同埋/或修改.呢個係共識作為持續不斷過程嘅功能之一.發起一項議題之前,編者應該去文章嘅討論頁,睇下過往嘅討論:老調重彈,迫所有人去討論舊議題係冇意思.
當編者喺形成共識嘅過程中遇到特殊困難,有好多方法可以促進共識嘅確立(第三方意見,提出討論,調解聯盟嘅非正式調解等),要求管理人員協助,以至於動用權力結束爭議(例如正式調解同埋仲裁,但有關機制重有待討論).謹記,管理員應該主要考慮方針並針對編者嘅行為,而唔應該武斷決定內容議題.管理員可以因為編者干擾共識過程嘅行為(例如編輯戰,襪公仔,文明)去封鎖佢,亦可以根據方針決定批唔批某個編輯,但一般唔應該超出呢啲動作範圍之外.
共識嘅級別[編輯]
部分編者喺特定地方同時間所達成嘅共識,唔可以凌駕更廣泛嘅社群共識.例如,維基專題嘅參與者唔可以擅自決定某啲通用嘅政策同指引唔適用於嗰個專題嘅文,除非能夠說服更廣泛嘅社群去同意佢哋嘅見解.
政策同指引反映既定共識,應該保持佢嘅穩定性同持續性.因此,喺方針嘅修改上,維基百科要求比其他頁更高嘅參與度同埋共識.重大修改應該首先喺城市論壇同埋討論頁提出,並提供足夠長嘅時間以確保議題能夠喺實施前充分討論.小修改可以直接編輯,但亦應該經過嚴格仔細嘅檢查.喺修改方針時,緩慢而保守,積極謀求他人睇法同埋同意嘅編輯,更容易俾社群所接受.
共識可以改[編輯]
- 想知多啲:Wikipedia:共識可以改
共識係可以改嘅,過去嘅共識可以被挑戰,亦唔係一定要遵守.再者,對共識嘅修訂通常都係合理嘅.因此,「根據共識」同埋「違反共識」並唔係接受或拒絕提議同埋行動嘅有效理由.即管過去嘅「廣泛討論」能夠引導編者去了解過去嘅共識,但編者仍然要重新審查每個提案嘅價值,進而重新確定共識係唔係改咗.
維基百科會保持佢嘅靈活性:因為新人往往會帶來全新觀點;維基百科嘅成長亦會帶來新嘅需求;當新事物出現時,啲人嘅睇法亦會隨時間改變;我哋可以揾到更好嘅方式去完成某項工作.
一個代表小組可以代表整個社群作出決定.更多嘅情況下,啲人會喺事後嘅某個時刻,將共識嘅改變寫入現有規程.但喺所有嘅呢啲情況下,冇乜嘢係可以一世都唔變.世界會改變,維基百科都係一樣.喺未來作出進一步改變係合理嘅,就算係好多年冇變嘅,都一樣會有呢個需求.
例外[編輯]
有啲例外情況會凌駕對一頁嘅共識.
- 嚟自維基媒體基金會理事會或開發員嘅公告,特別係著作權,法律問題或伺務器負載等方面公告.呢啲公告具備方針地位.
- 基金會行動唔喺粵文維基百科方針嘅管轄範圍內.
- 一啲行為,例如鏟除侵犯版權以及明顯違反生人傳記嘅內容,通常唔需要討論或共識,因為呢啲內容帶有會實際危害到維基百科嘅風險.
- 仲裁委員會嘅決議可以引入流程來產生具有臨時約束性嘅共識.例如喺英文維基百科愛爾蘭文章嘅命名爭議上.
共識嘅形成[編輯]
- 想知多啲:Wikipedia:爭議嘅解决
中立,公正而態度文明嘅編者,通常可以按照以上過程對一篇文達成共識.然而,編者之間有時會陷入僵局,噉有可能係佢哋揾唔到合理理由去解決爭端,亦有可能係佢哋為咗「贏」一場辯論而變得情緒化或意識形態化.下面會就難以解決嘅爭議提出解決建議,同時會描述幾種正式同非正式嘅爭議解決流程.
喺討論頁形成共識[編輯]
放膽改一頁,但唔係亂咁嚟.喺大多數情况下,首先應該嘗試嘅係編輯嗰篇文,有時噉嘅編輯就可以解決爭議.應該喺編輯摘要明確解釋你嘅編輯意圖.如果你嘅編輯被反轉,請嘗試作出一次妥協性嘅編輯,其中應設法回應其他編者提出嘅問題.編輯摘要好有用,但唔要通過大量嘅編輯摘要去討論爭議——噉實際上係編輯戰,並有可能招致制裁.如果一次編輯已被反轉,而你隨後嘅編輯都係噉嘅話,請喺討論頁開新話題去討論.
喺確定共識時,應考慮各個論點嘅質量同佢提出嘅背景,反對者嘅意見以及項目名空間下嘅文檔.論點質量嘅權重高於論點所代表人數多寡嘅權重.通常嚟講,「我只係唔鍾意呢個觀點」或「我只係唔鍾意呢個觀點」之類嘅論點,根本唔應該考慮.
討論頁上嘅討論,只應該討論來源,文章相關問題以及方針.討論頁嘅功能,係解釋增加/修改/移除呢篇文嘅內容嘅理由,同埋呢個動作係點樣符合百科全書性質,而其他考慮係次要嘅.呢個義務適用於所有編者:假如編者唔再喺討論頁內回復相關討論,就可以假定共識已經形成;而假若編者無視討論頁內容,而繼續編輯或反轉爭議性內容嘅話,就可能因為進行爭議性編輯而招致制裁.
徵求外部意見以達成共識[編輯]
當無法通過討論頁討論(通常係因為兩位編者(或兩組編者)無法就議題達成一致睇法),維基百科重有幾套既定流程去徵詢外部編者嘅意見.噉通常有助於解開簡單,善意嘅討論死結:旁觀者清,未涉事嘅編者往往會帶來全新見解,有利於涉事編者揾到佢哋冇發現嘅中間立場.以下係徵求外部意見嘅主要資源:
- 第三條路(3O)
- 當只有兩位編者涉及爭議,佢哋可以尋求第三種解決方案.簡單嚟講,涉事編者同意畀第三者(未涉事編者)複審討論並作出決定,並同意服從呢個決定.
- 通告板
- 絕大多數政策與指引頁,以及好多維基百科專題,都為對佢感興趣嘅編輯提供通告板.如果一項爭議處於某個專題嘅領域內,或有關於某項政策或指引嘅具體執行;喺通告板上發出請求,將有助於徵求熟悉嗰個領域事務編者嘅意見.
- 請求評議
- 邀請其他編者對特定爭議進行評議嘅正式制度,能夠確保更大嘅參與度同埋更廣泛嘅共識基礎.呢個制度有助於解決3O解決唔到,但又唔係根深蒂固到需要進行調解嘅複雜問題.
- 非正式調解
- 更複雜嘅爭議會牽涉更多編者,佢哋可以尋求調解.呢個自願性過程將開啟一次由調停人監管嘅結構化討論——噉同喺文章討論頁進行討論冇乜嘢唔同,只係調停者會幫助保持對話嘅焦點並推動討論進行,並阻止討論退化成激烈嘅衝突.
- 城市論壇
- 對於影響深遠嘅爭執(絕大多數係有關政策或指引嘅改變),喺城市論壇留言會帶來大量有興趣嘅編者.噉可以喺整個項目形成廣泛共識.
好多噉樣嘅廣泛討論會引發某種形式上嘅民意測驗,但民意測驗只應被視為理順討論,而唔應該被之為投票.共識最終將根據支持同反對嗰個議題嘅論點質量所決定,同時經過維基百科方針政策嘅審視,而唔應該通過統計票數來決定.回復「係/唔係/支持/反對」呢類評論,除咗表達道義支持外冇任何意義;回復「支持/反對用戶X嘅意見」會好啲;喺你嘅睇法下提出新見解至係最好做法.我哋嘅目標係提出有說服力嘅理由來作出決定,而唔係根據公開支持嘅比重來作出決定.
管理員協助或社群介入[編輯]
有啲情況下,爭議會演變成人身攻擊或意識形態化,而唔係單單喺內容上嘅爭議;呢啲爭議就需要管理員或成個社群介入.管理員唔可以裁定內容,但可以執行政策(例如生人傳記),或按政策處理不當擾亂共識過程嘅編輯.有時只需提醒一位管理員注意討論頁就夠:一般嚟說,管理員通常都會監視大量嘅頁,因此管理員有可能會睇到爭議並作出回應.以下畀出同唔肯讓步嘅編者共事所需嘅既有資源:
- 維基禮儀提示*
- 維基禮儀提示係一個自願非正式嘅討論頁,用嚟幫助編者認識到佢哋誤解咗邊啲維基百科行為準則.粗魯嘅,唔恰當嘅推測,推銷觀點,密謀等輕度干擾共識過程嘅行為,都可以提交維基禮儀提示.禮儀提示係雙刃劍——佢期望被警告者能夠以事論事噉看待問題本質——但佢可以解決編者嘅私人糾紛.
- 管理員留言板
- 管理員留言板主要用嚟提交要管理員關注但唔迫切嘅問題.
- 討論用户行為*
- 更加正式嘅制度,用嚟評議長期無法同社群行為準則共存嘅編者.
- 仲裁請求*
- 解決頑固爭議嘅終極方案.仲裁員會作出裁決,以消除干擾改善文章嘅行為,直至並包括對編者作出禁制或限制.
*粵文維基重未有呢啲機制.
形成共識嘅謬誤[編輯]
以下係編者喺嘗試構建共識嗰時易犯嘅錯誤:
- 人多嘴雜.人多未必好辦事.富有成果嘅討論往往係喺10名以下活躍參與者之間進行;喺網上討論區,超過呢個數量嘅人會較難進行有效溝通.當需要更大範圍共識至去尋求更多人參與,否則一個或兩個獨立編者嘅意見會得到更好嘅結果.
- 維基以外嘅討論.我哋唔鼓勵編者喺其他網站,論壇,聊天工具,電子郵件或其他本項目以外地方進行討論.呢啲討論喺「維基內部」決定共識時係唔會被考慮,而且一俾人揭發可能會引發猜疑同埋不信任情緒.即管我哋需要喺維基外討論少數問題以顧及私隱,但絕大多數維基百科相關嘅討論都應該留喺維基百科進行,噉就可以俾所有參與者睇得到.
- 襪公仔同肉公仔.你絕對可以邀請人哋來提出新嘅睇法同觀點,但試圖藉住引人哋參與討論來擾亂討論嘅進行,或者係用其他帳號扮另一個人發言,都係唔可以接受.向維基百科通告板,維基專題或用戶發送中立,資訊充足嘅信息係可以,但妨礙共識形成而違反政策嘅行為,會被視為擾亂性編輯.
- 傾向性編輯.持續,過份尋求某個編輯目標係極之擾民,應該避免.只有編者願意互相傾聽,回應同埋合作編寫一篇更好嘅文,共識過程至可以順利運作.如若編者拒絕任何共識而執於己見,無限期拉布以實現佢嘅目標,噉佢就會破壞共識過程.執於己見嘅人永遠解決唔到問題,因為總會有比佢更硬頸嘅人出現;有社群支持嘅頁本身至係呢場長跑嘅贏家.
- 周圍貼,換個管理員來執行同埋新瓶舊酒.反覆喺唔同嘅頁或者用唔同措辭提出相同議題,會造成混亂同埋係相當擾民.當你得唔到你想要嘅答案,周圍貼,或者轉個措辭來矇騙其他編者都係無濟於事,因為遲早會有人發現你嘅所有議題.如果你可以喺各個討論頁足夠細心標註連結嘅話,噉你就可以將正在進行緊嘅討論聚埋一齊,但更好嘅做法係揀一度最適合進行共識討論嘅頁,並(儘可能)提出對問題嘅中立,清晰同客觀嘅一段描述(睇選擇性搬出方針).
- 就算一致認為要作出改變,但唔代表要作出改變.就算所有編者根據善意同埋方針,一致唔滿意某篇文嘅某一方面,但若果冇共識點樣去改,貿然改變可能會好擾民.例如,有啲人想鏟嗮一個部分,有啲就反對刪除,但佢哋之間未能就點樣修改達成共識.在這情況下,若該部分穩定存在已久,或由以往共識而來,討論會勝過堅持己見.
睇埋[編輯]
Template:維基百科術語 同共識有關嘅維基百科論述同資料:
- Wikipedia:乜嘢係共識 en:Wikipedia:What is consensus?
- Wikipedia:修改同開文方针
- Wikipedia:唔好以「無共識」為由去反轉 en:Wikipedia:Don't revert due to "no consensus"
- Wikipedia:IP用户都係人 en:Wikipedia:IPs are human too
- Wikipedia:無共識 en:Wikipedia:No consensus
- Wikipedia:沉默與共識 en:Wikipedia:Silence and consensus; cf. Wikipedia:沉默冇價值 en:Wikipedia:Silence means nothing
- Wikipedia:喺編輯白熱化嘅時候保持冷靜
- Wikipedia:建立共識嘅方法 en:Wikipedia:Method for consensus building
- Wikipedia:結束討論 en:Wikipedia:Closing discussions
- Wikipedia:協商 en:Wikipedia:Negotiation
- Wikipedia:共識唔使改 en:Wikipedia:Consensus doesn't have to change
同共識有關嘅文:
出面網頁[編輯]
- WikiEN-l mailing list July 2005
- Conflict and Consensus categories on MeatBall Wiki.


text:
今日都真係好熱,但係我哋都選擇咗去Hello Kitty農莊,因為上星期見到人哋share咗係facebook所以再上網睇吓資料,跟住發現真係好易去,所以就入去望吓!
Shutter Speed | 1/2000 s
Aperture | f/5.6
ISO/Film | 100
簡單嚟講呢度係一個普通農場+一隻Hello Kitty POPS咁大把,
當然佢仲有好多指示牌同埋配件印有Hello Kitty,
所以如果睇到呢度既朋友,如果你一心希望搵d好多嘢玩好多疏果採摘好多動物好RAW既農場,而且又唔鍾意Hello Kitty,咁你可以唔駛再睇落去啦!
去睇吓我其他BLOG介紹啦!
當然我唔係踩話呢度好差,只不過唔係上述要求朋友值得去既地方,對於我呢d到此一遊影靚相既朋友,都尚算OK㗎!
我哋由朗屏西鐵站出發,搭咗2個站到錦上路就落車,連Hysan都唔相信問「咁快就到?」
跟住喺A出口穿過停車場,橫過條公路
(因為冇紅綠燈,所以大家過呢條馬路一定要小心,以為架車係好遠嚟緊有排都未到,其實唔駛一秒鐘就到車瓜你!)
然後你會見到條行人隧道,穿過之後立即轉左行條小路,就會到!
其實有個Banner指示你轉左,不過好多人都睇唔到,尤其當你湊住1中2件!
入場既時侯個呀姨會扭你買套票,套票$110就包埋2個小工作坊,就咁一張飛就口$30,
於是第一次嚟就梗係要俾佢搵吓水架喇,我哋2大就買入場券, 1細就買套票,
幸好大人陪佢玩唔駛買工作坊既飛,我哋揀咗一個做紙燈籠,一個做毛毛戒指,
另外係呢個售票區有d免費盆栽券可以任拎,其實就係俾你可以簡單種植小盆栽拎番屋企,
總之係咪都拎咗先,咁唔駛一陣先番出嚟入口拎!
我哋一入到去首先搵個位做咗防蚊措施先,其實一入去就係條橋,連接住餐廳同精品店,
我哋個日去都多人,不過都唔係好多人坐係度食嘢,緊接住餐廳就係餵羊既地方,當然都要買$10草俾佢地餵吓...
我喺度諗不如我都收錢俾人幫我餵呀仔呀女食飯
之後我哋望吓時間其實夠鐘去玩工作坊,佢其實總共有4個唔同既工作坊分別在4個唔同既區域進行,每個鐘1節,
當時2:30要即係去整紙燈籠,個陣仲未夠鐘,我哋一邊等就順便排隊拎小丑哥哥扭的汽球,
起初我覺得工作坊都係呃人多,但係原來都幾認真,真係好似上緊堂咁!
同時間我同妹妹去後面種植盆栽,即係我頭先講要係入口拎個張券仔,
其實姐姐只係將一個已完成的泥土連樹苗放進紙杯,紙杯就要芊芊去畫畫設計,跟住就完成架啦!
不過之後要拎住周圍走好唔方便,所以大家可以臨走前先嚟玩這個會好d,
跟住我哋就沿路行去今次主要景點,
因為我哋未夠1個鐘就完成咗,距離3:30毛毛戒指工作坊仲有20分鐘,所以係度影相,唔太多人排隊,都係2﹣3個,跟住影完冇人排又再影吓!
Hello Kitty隔離裝咗好多玩具生果,芊芊拎咗一個紅辣椒,唔肯放番落去,超攪笑!
之後我哋去番餐廳食D嘢,雖然唔係平,一個熱狗餐連嘢飲都成$55,不過又真係好食喎,
杯西瓜汁都OK喎,之後太熱我自己再ORDER杯凍咖啡,都OK喎!
唔係個d開杯熱咖啡跟住落重冰等佢溶哂變凍啡個隻喎!
抖完之後媽咪陪Hysan去整毛毛戒指,我同芊芊周圍行吓,佢就係度執石仔掉!
其實呢度一入嚟都有張紙俾小朋友每去到一個track point可以蓋印,呢度就擺明俾你蓋齊,都唔駛話有咩tasks要做或者要去搵,不過蓋完之後冇特別嘢,所以嘥氣!
最後再望吓d羊(因為我唔俾佢嘥錢買草),去埋個小遊樂場玩差唔多5:30就番屋企lu!
Photo by CANON 5D Mark III, Len | EF 35mm f/1.4L USM
呀劍評分: 6分
呀劍評語: 因為佢太容易去,好方便,嘢食貴但都好食,所以俾番少少分佢,如果好鍾意 Hello Kitty的朋友就直情俾10分啦!一句講哂,見人見至,各有所好!但半日都已經夠玩了
呀劍貼士: 呢度有嘢食有嘢飲唔駛買定飽嚟都得,但係如果係嚟休息抖下,呢度就唔掂,因為多人,唔會靜,節目好緊湊(如果你有報工作坊)!但係如果你冇報工作坊又唔知入嚟做乜,可能就係為咗同Kitty農夫影張相就算!同入咗Harbour City影POPS冇分別, 都冇咩貼士可言,商業都咁周圍google都搵到佢d介紹,仲多過我10倍!
Hello Kitty 有機薈低碳農莊簡介Hello Kitty有機薈低碳農莊的前身「有機薈農莊」已經營運了一段時間,現在有了這位年過40但魅力依然的萬人迷Hello Kitty加盟,突然人氣急升,吸引大人小朋友及怕曬怕辛苦的女士們一起來go green.農莊分為五個區:農地,羊舍,燒烤場,商店及Café.每個角落都有Hello Kitty的蹤影.(OEM介紹)
地址元朗錦田四排石村
交通1. 錦上路站下車,A出口步行約3﹣5分鐘至農場.2. 小巴及巴士(但係有港鐵都廢事講啦)
電話5579 2178
網址http://www.gogreenlife.com.hk/
(以上資料更新至文章當日)


text:
林鄭月娥最新嘅 施政報告 ,竟然真係照團結香港基金,應該係做瓜香港基金所言,用成萬億,即係大部分香港財政儲備去整個人工島,呢個project,為捍衛香港人嘅財產,必須反對到底 at all cost .理由好簡單,中國貪官想挖空香港財政儲備走人.
明知整死香港嘅 施政報告
唔好講到環保咁大先,我只係用盤數計,如果東大嶼山提供大量土地供應,引發樓市暴跌,香港嘅儲備夠唔夠挽救銀行系統,實際上,純粹由呢點嚟睇,足以反對呢個計劃有餘,因為呢個計劃絕對會隊冧樓價.我唔係話依家樓價合理,但一下子隊冧樓價引發銀行系統崩潰就一啲都唔合理,呢方面,林鄭月娥寫 施政報告果陣無理由乜都唔知.
如果賣地收益係可以填到工程條計,用咁多儲備話合理,但如果會隊冧樓價,果萬億儲備變咗一堆沉降土地,香港環境大受破壞,但政府收番遙遙無期,香港仲學乜人講低稅,到時香港集體破產都似,呢個係一帶一路國家破產果條路,只不過呢次用喺香港身上,大家都知呢筆錢收唔番,我估呢條筆錢有部分攞去俾中國吊命,因為贏得project一定係中國果啲國有建築公司,但大部分會被中國黨官帶走,然後一旦支爆,就算英國返嚟都唔知點執呢個財政黑洞,所以,呢個係一個絕對車毀人亡嘅project,所以我呢件事,純粹由財政角度去評估,都要反對at all cost,不論係為咗香港公共財政,銀行系統穩健度,定係為咗香港人自己嘅錢,唔會落入班貪官污吏手上.
香港人係應該自救,當然,唔好再學班左膠當年喺反高鐵嘅失敗,左膠到依家都唔明高鐵搞成今日咁,根本係共業嚟,依家反東大嶼山計劃好簡單,穩樓價,保財政,唔要東大嶼山計劃,件事係咁簡單,因為呢個計劃由頭到尾都荒謬絕倫,要解決香港土地問題,根本唔係咁樣解決.
要解決香港土地問題,好簡單,限制中國南嚟移民就得,只不過,依家中國為咗搶錢同殖民,絕對唔會做,所以喺對付中國移民問題方面,應該要再諗辦法,否則香港人最消極嘅,就係唔要港幣,乜都以美金,日圓同歐羅交易,無其他方法.


text:
戰船
戰船係用嚟打仗,開片用嘅船,船上裝有武器.大隻嘅戰船叫「戰艦」.
軍用[編輯]
軍用艦船軍艦係列入海軍編制,用於完成戰鬥任務同保障任務嘅戰鬥艦艇同特種艦艇,現代軍艦一般裝有導彈,火砲,魚雷,水雷,反潛武器同其它兵器,有啲重載有作戰飛機同直升機.
歷史[編輯]
15世紀後,火砲逐漸成為歐洲風帆戰艦嘅主要武器.17世紀中葉,開始依甲板層數同火砲數量畀戰艦分級.一,二,三,級艦火力力量強,作戰時排成一線戰列進行射擊,故稱戰列艦,佢哋構成海軍嘅基本戰鬥核心;四,五級艦火力較弱,但航速較快,被稱為巡航艦,其使命係進行偵察同喺海運航線上活動;六級艦主要用於通信勤務.
19世紀喺軍艦發展史上佔有特殊嘅地位,喺動力,船體,火砲等方面完成咗由古代戰船向現代軍艦嘅演變.
1813年,建成咗第一艘以蒸汽機為動力嘅軍艦-裝有20門大砲嘅德莫羅哥斯號.佢係由著名嘅美國科學家“蒸汽船之父”富爾頓設計嘅,呢實際上係一座用明輪推動嘅浮動砲台.明輪效率低,喺海戰和風浪中容易受損,呢喺某種程度上限制咗蒸汽動力軍艦嘅發展.
1816年螺旋槳推進器誕生之後,英國於1844年前後建造咗第一艘螺旋槳戰艦-響尾蛇號,呢導致咗蒸汽機終於成為軍艦主要動力.但喺此後嘅相當於長嘅一段時間內,軍艦上用保留風帆作為輔助動力. 19世紀末,啲人開始研製以汽輪機為動力嘅軍艦,第一艘裝有汽輪機嘅軍艦係1904年下水嘅英國紫石英號巡洋艦.
早喺火砲開始用於海軍時,啲人就萌發咗建造裝甲艦嘅思想.
1792年,西班牙同法國人圍攻直布羅陀要塞時,就曾喺木製風帆戰船上安裝裝甲,以抵禦岸炮嘅砲火,但係由於動力嘅問題,使建造裝甲艦嘅思想喺當時難以實現,只有喺蒸汽機得到應用後,才使佢能夠從夢想變為現實.
1854年,法國建造咗一座裝有10厘米厚鋼板裝甲浮動砲台,用佢來襲擊俄國嘅克里米亞要塞,佢經受住咗俄軍嘅猛烈炮火,而俄軍卻喺法國軍艦嘅攻擊下被迫投降.呢使各海軍大國接受咗需要裝甲軍艦嘅思想,開始大規模建造呢種軍艦.
1859年,法國首先建造咗世界上第一艘裝甲軍艦-光榮號裝甲巡洋艦.“光榮”號係一艘木殼裝甲艦,木製船身,包有鐵皮裝甲,以蒸汽機為主機,以風帆為輔助動力,排水量5617噸,裝備有36門舷炮.佢嘅設計師係杜普羅梅.
1861年,英國建造咗世界上第一艘鐵殼裝甲艦-勇士號.初期嘅裝甲軍艦係喺木殼或鐵殼軍艦嘅兩舷中部或成個船舷裝上裝甲,蒸汽機功率唔足,仲需輔以風帆.直到19世紀70年代後,工業能夠生產出馬力大而又經濟可靠嘅蒸汽機,毋須風帆助力之後,才得以建造全裝甲嘅軍艦.
早期嘅蒸汽動力軍艦裝備嘅仲係固定嘅舷炮,並且係從砲口裝填球形實心背景嘅前裝式滑膛砲.就喺裝甲戰艦問世之際,開始出現咗安裝喺軍艦縱軸線上用裝甲防護嘅旋轉砲塔型艦炮.佢可以根據需要向各個方面開砲,呢使艦炮嘅數量可一下子減少一半. 1906年,英國製造嘅以汽輪機為主機,裝有5座雙聯裝砲塔嘅裝甲艦無畏號戰艦下水咗,佢標誌著現代軍艦朝代嘅開始.


text:
THURSDAY
18th Oct 2018
東京迪士尼渡假區由6月7日至7月7日舉行為期31日嘅特備節目「迪士尼迎七夕」.喺東京迪士尼樂園同東京迪士尼海洋分別有打扮成牛郎同織女嘅米奇米妮登場同大家打招呼.
喺東京迪士尼樂園牛郎米奇同織女米妮坐住人力車,同一大班迪士尼朋友,迪士尼公主王子們,伴隨日本傳統七夕音樂同大家見面!全球迪士尼就淨係得東京迪士尼先可以見到傳統七夕造型嘅迪士尼朋友㗎咋!
而東京迪士尼海洋都唔輸蝕,由牛郎米奇同織女米妮帶領超萌超可愛着住七夕服飾嘅Duffy同ShellieMay,仲有喺海洋先見得到嘅小魚仙艾莉奧公主同艾力王子,茉莉公主同阿拉丁!
天氣熱熱地就最啱嚟返杯凍凍嘅甜品,喺東京迪士尼樂園同東京迪士尼海洋都可以買到士多啤梨慕絲蛋糕連紀念杯,食完仲可以拎埋個杯返屋企做紀念.慕絲蛋糕上面嘅粉藍色啫喱代表銀河,上面仲有七彩粒粒同黃色星星朱古力.
迪士尼七夕美食當然唔止咁少啦!想同情人食得豪華少少嘅話,可以選擇去迪士尼酒店-東京迪士尼樂園大飯店同東京迪士尼海洋觀海景大飯店入面嘅餐廳喇!
首先就有位於東京迪士尼樂園大飯店入面嘅雪伍德花園餐廳,自助餐形式包你可以食到飽飽♡ 由頭盤,熱葷至甜品都以七夕為主題,唔止超靚超可愛,仲挑選咗初夏最旬嘅食材,務求俾賓客最好嘅美食享受.而平時去食自助餐一定唔會掂嘅麵包都非常有驚喜!星星形椰果放笹竹麵包船上,甜甜地又唔會太膩,食哂成個都冇問題!
想食得再精緻啲就可以試下位於東京迪士尼海洋觀海景大飯店入面嘅地中海料理餐廳-海洋宮,今次小編就品嚐咗佢地嘅Lunch course,唔止好味,仲好靚呀!三文魚他他配西芹伴芒果熱情果醬汁,酸酸甜甜夠哂開胃.主菜就有燒烤小里肌牛肉配粟米仔枝豆沙律,牛肉超嫩滑!!細細件入口即溶勁好味♡ 甜品係糖煮白桃配薄荷雪葩,中和返牛肉嘅油膩,變得特別清新.
另外同樣位於東京迪士尼海洋觀海景大飯店入面嘅中菜餐廳-絲路園,就可以試到同平時喺香港完全唔一樣嘅中國菜!前菜係牡丹蝦配刺身帶子,唔係誇張,係小編食過最好味嘅牡丹蝦同帶子♡ 因為經過煙燻所以味道特別突出鮮甜㗎!主菜有辣醬油炒小里肌牛肉,少少辣,配埋新鮮夏日蔬果好Fresh!甜品就有芒果布甸配杏仁豆腐,仲有星星啫喱做裝飾勁Cute!
而位於東京迪士尼渡假區內嘅迪士尼大使大飯店入面嘅亥伯龍廳亦有推出以七夕為主題嘅蛋糕,戴住米奇米妮嘅笹竹船係糖片,可以食得㗎!但咁可愛真係唔捨得食落肚.下面嘅全部都係初夏時令生果,但配埋蛋糕同撻底,夠哂清新呀!
另外仲有七夕特飲,可以自己倒入檸檬汁,令飲品變色!超神奇啊~特飲仲附送埋限定嘅唐老鴨黛絲鴨嘅七夕短冊㗎!
食飽飽就有力氣去Shopping喇!商品以牛郎米奇同織女米妮一齊坐住笹竹船浪漫橫渡銀河為主題,太實在可愛好想全部帶哂返屋企呀!
雖然七夕係中國傳統節日,但流傳到日本又有另一翻風味,想感受一下日本浪漫七夕節嘅話,相信東京迪士尼渡假區會係一個好選擇啊♪
舉行期間:2018年6月7日至7月7日
©Disney


text:
今 日 受 家 姐 所 託 照 顧 Benson,原 本 見 天 文 台 話 落 雨 取 消 咗 原 定 白 石 之 旅
不 過 今 日 好 好 天 呀,但 家 姐 話 下 個 星 期 一 齊 去,咁 好 啦
幾 經 辛 苦 先 諗 到 新 節 目,準 備 出 門 口 嘅 時 候 老 豬 話 佢 做 完 嘢 嚟 接 我 哋 呀,嘻
豬 醇 話 要 食 靚 麵 麵,咁 就 去 好 湯 好 麵 啦,老 豬 個 濃 蝦 餃 好 正 呀
因 為 一 開 始 唔 知 老 豬 有 時 間,太 空 館 就 掉 低 老 豬 我 哋 三 個 睇 嘞
我 發 現 自 己 太 天 真,一 個 加 一 個 小 朋 友 都 唔 係 一 加 一 咁 簡 單
佢 哋 會 爭 玩 具 啦 會 鬧 交 啦 好 多 嘢 發 生 ... 而 唔 係 想 像 中 表 哥 照 顧 表 弟 咁 美 好
現 實 ... 一 係 你 整 蠱 我 一 係 我 整 蠱 你
想 像 ... 和 睦 共 處
現 實 ... 打 打 鬧 鬧
去 太 空 館 睇 新 嘅 小 行 星 大 任 務 3D,咁 熱 嘅 時 間 去 睇 套 戲 抖 抖 暑 就 啱 晒
好 彩 ... 坐 低 兩 個 都 好 乖 乖 睇 完 全 冇 問 題
睇 完 老 豬 就 接 我 哋 去 中 環 海 濱,原 本 我 自 己 係 諗 住 同 佢 哋 搭 船 架
其 實 兩 個 小 朋 友 都 想 搭 船 架,不 過 我 緊 係 懶 得 就 懶,船 幾 時 都 有 得 搭 啦
下 晝 去 中 環 夏 誌 玩,其 實 都 係 5 月 個 光 影 遊 樂 園 啲 嘢 再 加 多 少 少 嘢 玩
不 過 唔 洗 錢 仲 想 點 先,最 緊 要 佢 哋 玩 得 開 心
呢 個 巨 型 桌 球 變 咗 踢 波 混 戰,無 數 小 朋 友 喊 住 走 ... 好 得 人 驚
呢 對 表 兄 弟 識 走 位 冇 食 過 波 餅,哈 哈
玩 吓 攤 位 換 吓 禮 物
最 開 心 就 係 玩 搖 搖 板,老 豬 今 日 好 受 歡 迎,兩 個 爭 住 要 爸 爸 同 姨 丈
唔 經 唔 覺 玩 到 成 7:00
見 佢 哋 都 玩 得 好 開 心 丫,不 過 唔 知 得 我 一 打 二 會 點 呢 ...
夜 晚 原 本 諗 住 買 外 賣 最 簡 單,結 果 竟 然 去 咗 喜 來 稀 肉 食 韓 燒
兩 個 食 得 好 好 好 乖 呀,見 到 平 時 成 日 唔 食 嘢 嘅 Benson 都 食 得 咁 好 咁 開 心 真 係 好
多 謝 老 豬 今 日 抽 時 間 幫 我 手 呀


text:
西貢 必去景點及西貢郊野公園附近酒店推介
西貢郊野公園附近酒店預訂
神秘優惠價幫你慳更多
即時揭開神秘優惠價,慳得更多
西貢必去推介 - 西貢郊野公園
想去 西貢 自由行?等 Hotels.com 帶你玩盡 西貢西貢郊野公園 啦!留意我地文章,話你知去西貢 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋西貢西貢郊野公園 附近有咩酒店,等你更加容易計劃行程,慳返酒店來回景點嘅時間.
西貢西貢郊野公園 自由行
去得西貢西貢郊野公園 自由行最緊要一定係揀啱日子去.一啲熱門景點例如,西貢 嘅 西貢郊野公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
西貢西貢郊野公園 交通
想去西貢郊野公園 暢順無阻濟,最好就係出發前,睇清楚西貢西貢郊野公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
西貢西貢郊野公園 必食必買攻略
西貢西貢郊野公園一直都係旅遊熱門地點,去到西貢西貢郊野公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!